സൂറത്തു സ്വാഫ്-ഫാത്ത് : 22-74 |\nസൂറത്തു സ്വാഫ്-ഫാത്ത് : 22-74\n۞ ٱحْشُرُوا۟ ٱلَّذِينَ ظَلَمُوا۟ وَأَزْوَٰجَهُمْ وَمَا كَانُوا۟ يَعْبُدُونَ ﴾٢٢﴿\n'അക്രമം ചെയ്തിട്ടുള്ളവരെയും, അവരുടെ ഇണകളെയും, അവര് ആരാധിച്ചുവന്നിരുന്നവയെയും നിങ്ങള് ഒരുമിച്ചുകൂട്ടുവിന്,-\nاحْشُرُوا നിങ്ങള് ശേഖരിക്കുവിന്, ഒരുമിച്ചുകൂട്ടുവിന് الَّذِينَ ظَلَمُوا അക്രമം ചെയ്തവരെ وَأَزْوَاجَهُمْ അവരുടെ ഇണകളെയും وَمَا كَانُوا അവര് ആയിരുന്നതിനെയും يَعْبُدُونَ ആരാധിക്കുക.\nمِن دُونِ ٱللَّهِ فَٱهْدُوهُمْ إِلَىٰ صِرَٰطِ ٱلْجَحِيمِ ﴾٢٣﴿\n'(അതെ) അല്ലാഹുവിനു പുറമെ (ആരാധിച്ചു വന്നവയെ). എന്നിട്ട് അവരെ കത്തിജ്വലിക്കുന്ന നരകത്തിന്‍റെ പാതയിലേക്കു നയിക്കുവിന്!\nمِن دُونِ اللَّـهِ അല്ലാഹുവിനു പുറമെ فَاهْدُوهُمْ എന്നിട്ടു അവരെ നയിക്കുവിന്, വഴികാട്ടുവിന് إِلَىٰ صِرَاطِ പാത (വഴി) യിലേക്കു الْجَحِيمِ ജ്വലിക്കുന്ന (കത്തുന്ന) നരകത്തിന്‍റെ.\nوَقِفُوهُمْ ۖ إِنَّهُم مَّسْـُٔولُونَ ﴾٢٤﴿\n'അവരെ നിറുത്തുകയും ചെയ്യുവിന്, - നിശ്ചയമായും അവര് ചോദ്യം ചെയ്യപ്പെടുന്നവരാണ്.'\nوَقِفُوهُمْ അവരെ നിറുത്തുകയും ചെയ്യുവിന് إِنَّهُم നിശ്ചയമായും അവര് مَّسْئُولُونَ ചോദിക്കപ്പെടുന്നവരാണ്.\nസജ്ജനങ്ങളുടെ ഇണകള് അവരോടൊപ്പം സ്വര്‍ഗ്ഗത്തില് സുഖിക്കുമെന്നു സൂ: യാസീന് 56ലും മറ്റും പ്രസ്താവിച്ചിരിക്കുന്നതുപോലെ, അവിശ്വാസികളുടെ ഇണകള് ശിക്ഷയില് അവരോടൊപ്പവും ഉണ്ടായിരിക്കുമെന്നു അല്ലാഹു ഇവിടെ പ്രസ്താവിക്കുന്നു. പക്ഷേ, സല്‍ക്കര്‍മ്മികളായ ഇണകള്‍ക്കുമാത്രമേ സല്‍ക്കര്‍മ്മികളൊന്നിച്ചു സുഖിക്കുവാനുള്ള സല്‍ഭാഗ്യവും, ദുഷ്കര്‍മ്മികളായ ഇണകള്‍ക്കു മാത്രമേ ദുഷ്കര്‍മ്മികളൊന്നിച്ചു ശിക്ഷ അനുഭവിക്കുവാനുള്ള ദുര്‍ഭാഗ്യവും ഉണ്ടാകുകയുള്ളുവെന്നു പറയേണ്ടതില്ല. ഇതിനു ഖുര്‍ആനില്‍തന്നെ ധാരാളം തെളിവുകള് കാണാം.\nനബി (സ്വ) പറയുന്നു: ‘ഒരു അടിയാന്‍റെയും കാലടികള് (വിചാരണവേളയില്) അവന് ചോദ്യം ചെയ്യപ്പെടാതെ നീങ്ങുകയില്ല. അതായത്: അവന്‍റെ ആയുഷ്കാലത്തെക്കുറിച്ചു അതെന്തില് ചിലവഴിച്ചുവെന്നും, അവന്‍റെ അറിവിനെക്കുറിച്ച് അതുകൊണ്ടെന്തു പ്രവര്‍ത്തിച്ചുവെന്നും, അവന്‍റെ ധനത്തെക്കുറിച്ചു അതെവിടെനിന്നു സമ്പാദിച്ചുവെന്നും എന്തില് ചിലവഴിച്ചുവെന്നും, അവന്‍റെ ശരീരത്തെക്കുറിച്ചു അതിനെ എന്തില് വിനിയോഗിച്ചു എന്നും!’ (തി.). അക്രമികളോടും അവരുടെ ആരാധ്യന്‍മാരോടും ഇപ്രകാരം ചോദിക്കപ്പെടും:-\nمَا لَكُمْ لَا تَنَاصَرُونَ ﴾٢٥﴿\n'(അക്രമികളെ,) നിങ്ങള്‍ക്കെന്താണ്, നിങ്ങള് അന്യോന്യം സഹായിക്കുന്നില്ല?!'\nمَا لَكُمْ നിങ്ങള്‍ക്കെന്താണ് لَا تَنَاصَرُونَ നിങ്ങളന്യോന്യം സഹായിക്കുന്നില്ല.\nبَلْ هُمُ ٱلْيَوْمَ مُسْتَسْلِمُونَ ﴾٢٦﴿\nപക്ഷേ, ഇന്ന് അവര് കീഴടങ്ങിയവരാണ്.\nبَلْ എങ്കിലും, പക്ഷേ هُمُ الْيَوْمَ അവര് ഇന്നു مُسْتَسْلِمُونَ കീഴടങ്ങിയവരാണ്.\nനിങ്ങള് ഇഹത്തില്‍വെച്ച് അന്യോന്യം സഹായിച്ചും, സഹകരിച്ചും വന്നിരുന്നു. നിങ്ങളുടെ ആരാധ്യവസ്തുക്കള് നിങ്ങളെ സഹായിക്കുമെന്നു പറയുകയും ചെയ്തിരുന്നു. ഇപ്പോള് ആരും അന്യോന്യം സഹായിക്കുന്നില്ലല്ലോ? എന്നു അവരെ നിന്ദിച്ചുകൊണ്ടുള്ള ചോദ്യമാണിത്. അല്ലാഹു തന്നെ അതിനു മറുപടിയും പറയുന്നു: ഇതിനു കാരണം, അവര് ഇന്നു തികച്ചും ദുര്‍ബ്ബലരും നിസ്സഹായരുമായി കീഴൊതുങ്ങിയിരിക്കുകയാണ്. അവരുടെ മുമ്പത്തെ ധിക്കാരവും, നിഷേധവുമെല്ലാം ഇന്നു അവരെ വിട്ടുമാറിയിരിക്കുന്നു.\nوَأَقْبَلَ بَعْضُهُمْ عَلَىٰ بَعْضٍ يَتَسَآءَلُونَ ﴾٢٧﴿\nഅവര് അന്യോന്യം ചോദ്യം ചെയ്തുകൊണ്ട് ചിലര് ചിലരുടെ നേരെ മുന്നിടും (തിരിയും).\nوَأَقْبَلَ മുന്നിടും, തിരിയും بَعْضُهُمْ അവരില് ചിലര് عَلَىٰ بَعْضٍ ചിലരില് يَتَسَاءَلُونَ അന്യോന്യം ചോദ്യം ചെയ്തുകൊണ്ടു.\nقَالُوٓا۟ إِنَّكُمْ كُنتُمْ تَأْتُونَنَا عَنِ ٱلْيَمِينِ ﴾٢٨﴿\nഅവര് പറയും: 'നിങ്ങള് ഞങ്ങളുടെ അടുക്കല് വലവശത്തുകൂടി വന്നിരുന്നുവല്ലോ!'\nقَالُوا അവര് പറയും إِنَّكُمْ كُنتُمْ നിശ്ചയമായും നിങ്ങളായിരുന്നു تَأْتُونَنَا ഞങ്ങളുടെ അടുക്കല് വരുക عَنِ الْيَمِينِ വലത്തുവശത്തുകൂടി.\n‘വലത്തുവശത്തുകൂടി വരുക’ എന്നു പറഞ്ഞതിന്‍റെ താല്‍പര്യം, ശക്തിയായും, അധികാരസ്വരത്തിലും വഴിപിഴപ്പിക്കുവാന് ചെല്ലുക എന്നാകുന്നു. ഇതു നേതാക്കളുടെ നേരെ നീതര്‍ക്കുള്ള ആക്ഷേപമാണ്. നേതാക്കളുടെ മറുപടി ഇപ്രകാരമായിരിക്കും:\nقَالُوا۟ بَل لَّمْ تَكُونُوا۟ مُؤْمِنِينَ ﴾٢٩﴿\nഅവര് പറയും: 'പക്ഷേ, നിങ്ങള് (സ്വയംതന്നെ) വിശ്വാസികളായിരുന്നില്ല;\nقَالُوا അവര് പറയും بَل لَّمْ تَكُونُوا പക്ഷേ നിങ്ങളായിരുന്നില്ല مُؤْمِنِينَ വിശ്വാസികള്.\nوَمَا كَانَ لَنَا عَلَيْكُم مِّن سُلْطَٰنٍۭ ۖ بَلْ كُنتُمْ قَوْمًا طَٰغِينَ ﴾٣٠﴿\n'ഞങ്ങള്‍ക്കു നിങ്ങളുടെമേല് യതൊരധികാര ശക്തിയും ഉണ്ടായിരുന്നതുമില്ല. എങ്കിലും, നിങ്ങള് (സ്വയം) അതിക്രമികളായ ഒരു ജനതയായിരുന്നു.\nوَمَا كَانَ لَنَا ഞങ്ങള്‍ക്ക് ഉണ്ടായിരുന്നില്ല عَلَيْكُم നിങ്ങളുടെമേല് مِّن سُلْطَانٍ ഒരു അധികാര ശക്തിയും بَلْ كُنتُمْ എങ്കിലും നിങ്ങളായിരുന്നു قَوْمًا طَاغِينَ അതിരു കവിഞ്ഞ (അതിക്രമികളായ) ഒരു ജനത.\nفَحَقَّ عَلَيْنَا قَوْلُ رَبِّنَآ ۖ إِنَّا لَذَآئِقُونَ ﴾٣١﴿\n'ആകയാല്, നമ്മുടെ രക്ഷിതാവിന്‍റെ വാക്ക് നമ്മുടെമേല് യഥാര്‍ത്ഥമായി ഭവിച്ചു. നാം നിശ്ചയമായും (ശിക്ഷ) ആസ്വദിക്കുന്നവര്‍തന്നെ.\nفَحَقَّ عَلَيْنَا ആകയാല് നമ്മുടെമേല് യഥാര്‍ത്ഥമായി, അവകാശപ്പെട്ടു قَوْلُ رَبِّنَا നമ്മുടെ റബ്ബിന്‍റെ വാക്കു إِنَّا നിശ്ചയമായും നാം لَذَائِقُونَ അനുഭവിക്കുന്ന (ആസ്വദിക്കുന്ന)വര് തന്നെ.\nفَأَغْوَيْنَٰكُمْ إِنَّا كُنَّا غَٰوِينَ ﴾٣٢﴿\n'എന്നാല്, ഞങ്ങള് നിങ്ങളെ വഴിതെറ്റിച്ചു; (കാരണം) നിശ്ചയമായും ഞങ്ങള് വഴിതെറ്റിയവരായിരുന്നു.'\nفَأَغْوَيْنَاكُمْ എന്നാല് ഞങ്ങള് നിങ്ങളെ വഴിതെറ്റിച്ചു إِنَّا كُنَّا നിശ്ചയമായും ഞങ്ങളായിരുന്നു غَاوِينَ വഴി തെറ്റിയവര്.\nആരോപണങ്ങള്‍കൊണ്ടോ, പ്രത്യാരോപണങ്ങള്‍ക്കൊണ്ടോ ഒരു ഫലവും ഇരുവിഭാഗക്കാര്‍ക്കും ലഭിക്കുവാനില്ല. ഇരുകൂട്ടര്‍ക്കും രക്ഷാമാര്‍ഗ്ഗം നഷ്ടപ്പെട്ടിരിക്കുന്നു.\nفَإِنَّهُمْ يَوْمَئِذٍ فِى ٱلْعَذَابِ مُشْتَرِكُونَ ﴾٣٣﴿\nഎന്നാല്, അന്നത്തെ ദിവസം അവര് (എല്ലാവരും) ശിക്ഷയില് പങ്കാളികളായിരിക്കുന്നതാണ്.\nفَإِنَّهُمْ എന്നാല് അവര് يَوْمَئِذٍ അന്നത്തെ ദിവസം فِي الْعَذَابِ ശിക്ഷയില് مُشْتَرِكُونَ പങ്കുചേര്‍ന്നവരാണ്, കൂട്ടുകാരാണ്.\nإِنَّا كَذَٰلِكَ نَفْعَلُ بِٱلْمُجْرِمِينَ ﴾٣٤﴿\nനിശ്ചയമായും കുറ്റവാളികളെക്കൊണ്ടു നാം അപ്രകാരമത്രെ ചെയ്യുക.\nإِنَّا നിശ്ചയമായും നാം كَذَٰلِكَ نَفْعَلُ അപ്രകാരമാണ് ചെയ്യുക بِالْمُجْرِمِينَ കുറ്റവാളികളെക്കൊണ്ടു.\nإِنَّهُمْ كَانُوٓا۟ إِذَا قِيلَ لَهُمْ لَآ إِلَٰهَ إِلَّا ٱللَّهُ يَسْتَكْبِرُونَ ﴾٣٥﴿\n(കാരണം) 'അല്ലാഹു അല്ലാതെ ഒരു ഇലാഹുമില്ല' എന്നു അവരോടു പറയപ്പെട്ടാല്, അവര് അഹംഭാവം കാണിക്കുകയായിരുന്നു.\nإِنَّهُمْ كَانُوا കാരണം അവരായിരുന്നു إِذَا قِيلَ لَهُمْ അവരോടു പറയപ്പെട്ടാല് لَا إِلَـٰهَ ഒരു ഇലാഹും ഇല്ല إِلَّا اللَّـهُ അല്ലാഹു ഒഴികെ (എന്നു) يَسْتَكْبِرُونَ അവര് ഗര്‍വ്വ് (അഹംഭാവം) നടിച്ചിരുന്നു.\nوَيَقُولُونَ أَئِنَّا لَتَارِكُوٓا۟ ءَالِهَتِنَا لِشَاعِرٍ مَّجْنُونٍۭ ﴾٣٦﴿\nഅവര് പറയുകയുംചെയ്യും: 'ഒരു ഭ്രാന്തനായ കവിക്കുവേണ്ടി നാം നമ്മുടെ ഇലാഹുകളെ [ആരാധ്യവസ്തുക്കളെ] ഉപേക്ഷിക്കുന്നവരാണോ?!'\nوَيَقُولُونَ അവര് പറയുകയും ചെയ്യും أَئِنَّا ഞങ്ങളോ لَتَارِكُو آلِهَتِنَا ഞങ്ങളുടെ ആരാധ്യവസ്തുക്കളെ (ദൈവങ്ങളെ) ഉപേക്ഷിക്കുന്നവരാകുന്നു لِشَاعِرٍ ഒരു കവിക്കുവേണ്ടി مَّجْنُونٍ ഭ്രാന്തനായ.\nبَلْ جَآءَ بِٱلْحَقِّ وَصَدَّقَ ٱلْمُرْسَلِينَ ﴾٣٧﴿\nപക്ഷേ, (അതൊന്നുമല്ല) അദ്ദേഹംയഥാര്‍ത്ഥംകൊണ്ടു വന്നിരിക്കുകയും, 'മുര്‍സലു'കളെ സത്യമാ(ക്കി സ്ഥാപി)ക്കുകയും ചെയ്തിരിക്കയാണ്.\nبَلْ جَاءَ എങ്കിലും അദ്ദേഹം വന്നിരിക്കുന്നു بِالْحَقِّ യഥാര്‍ത്ഥവുംകൊണ്ടു وَصَدَّقَ സത്യമാക്കുകയും ചെയ്തിരിക്കുന്നു الْمُرْسَلِينَ മൂര്‍സലുകളെ.\n‘ഭ്രാന്തന്, കവി’ എന്നൊക്കെ പറയുന്നതു നബി (സ്വ) തിരുമേനിയെ ഉദ്ദേശിച്ചുകൊണ്ടാണ്. അടുത്ത വചനത്തില് അവിശ്വാസികളെ അഭിമുഖീകരിച്ചു പറയുന്നു:\nإِنَّكُمْ لَذَآئِقُوا۟ ٱلْعَذَابِ ٱلْأَلِيمِ ﴾٣٨﴿\n(ഹേ, അവിശ്വാസികളേ,) നിശ്ചയമായും നിങ്ങള് വേദനയേറിയ ശിക്ഷ ആസ്വദിക്കുന്നവര്‍തന്നെയാണ്.\nإِنَّكُمْ നിശ്ചയമായും നിങ്ങള് لَذَائِقُو الْعَذَابِ ശിക്ഷ ആസ്വദിക്കുന്നവര് തന്നെ الْأَلِيمِ വേദനയേറിയ.\nوَمَا تُجْزَوْنَ إِلَّا مَا كُنتُمْ تَعْمَلُونَ ﴾٣٩﴿\nനിങ്ങള് പ്രവര്‍ത്തിച്ചുകൊണ്ടിരുന്നതിനല്ലാതെ നിങ്ങള്‍ക്കു പ്രതിഫലം നല്‍കപ്പെടുന്നതുമല്ല.\nوَمَا تُجْزَوْنَ നിങ്ങള്‍ക്കു പ്രതിഫലം നല്‍കപ്പെടുകയുമില്ല إِلَّا مَا كُنتُمْ നിങ്ങള് ആയിരുന്നതിനല്ലാതെ تَعْمَلُونَ നിങ്ങള് പ്രവര്‍ത്തിക്കും.\nإِلَّا عِبَادَ ٱللَّهِ ٱلْمُخْلَصِينَ ﴾٤٠﴿\nഅല്ലാഹുവിന്‍റെ കളങ്കരഹിതരാക്കപ്പെട്ട (ശുദ്ധന്മാരായ) അടിയാന്‍മാരൊഴികെ,\nإِلَّا عِبَادَ اللَّـهِ അല്ലാഹുവിന്‍റെ അടിയാന്മാരൊഴികെ الْمُخْلَصِينَ ശുദ്ധിയാക്ക (നിഷ്കളങ്കരാക്ക - തെളിയിച്ചെടുക്ക)പ്പെട്ടവരായ.\nأُو۟لَٰٓئِكَ لَهُمْ رِزْقٌ مَّعْلُومٌ ﴾٤١﴿\nഅക്കൂട്ടരാകട്ടെ, അവര്‍ക്ക് അറിയപ്പെട്ടതായ ഉപജീവനമുണ്ടായിരിക്കും.\nأُولَـٰئِكَ അക്കൂട്ടരാകട്ടെ لَهُمْ അവര്‍ക്കുണ്ട് رِزْقٌ ഉപജീവനം, ആഹാരം مَّعْلُومٌ അറിയപ്പെട്ട, നിര്‍ണ്ണയിക്കപ്പെട്ട.\nفَوَٰكِهُ ۖ وَهُم مُّكْرَمُونَ ﴾٤٢﴿\nഅതായതു: (സുഖഭോജ്യങ്ങളായ) പഴവര്‍ഗ്ഗങ്ങള്. അവര്, ആദരിക്കപ്പെട്ടവരുമായിരിക്കും;\nفَوَاكِهُ അതായതു പഴ (ഫലവര്‍ഗ്ഗ)ങ്ങള് (സുഖഭോജ്യങ്ങള്) وَهُم അവര് مُّكْرَمُونَ ആദരിക്കപ്പെട്ടവരുമാണ്.\nفِى جَنَّٰتِ ٱلنَّعِيمِ ﴾٤٣﴿\nفِي جَنَّاتِ സ്വര്‍ഗ്ഗങ്ങളില് النَّعِيمِ സൗഭാഗ്യത്തിന്‍റെ, അനുഗ്രഹത്തിന്‍റെ.\nعَلَىٰ سُرُرٍ مُّتَقَٰبِلِينَ ﴾٤٤﴿\nചില (ഉന്നതതരം) കട്ടിലുകളില് പരസ്പരം അഭിമുഖരായിക്കൊണ്ട്.\nعَلَىٰ سُرُرٍ ചില കട്ടിലുകളില് مُّتَقَابِلِينَ അന്യോന്യം അഭിമുഖരായിക്കൊണ്ടു.\nസ്വര്‍ഗ്ഗത്തില് വിശപ്പും ദാഹവും അനുഭവപ്പെടുകയില്ല. (ത്വാഹാ: 118,119). അതുകൊണ്ട് അവിടെ ഭക്ഷണം കഴിക്കുന്നതു വിശപ്പിനുവേണ്ടിയും, പാനീയം ഉപയോഗിക്കുന്നതു ദാഹത്തിനുവേണ്ടിയും ആയിരിക്കയില്ല; ആനന്ദത്തിനും സന്തോഷത്തിനും വേണ്ടിയായിരിക്കും. അതുകൊണ്ടാണ് അവരുടെ ഉപജീവനം സുഖഭോജ്യങ്ങളായ പഴവര്‍ഗ്ഗങ്ങളാണ് (فَوَاكِهُ) എന്നു പറഞ്ഞിരിക്കുന്നത്. ബന്ധുമിത്രാദികളും, സ്വന്തക്കാരും സ്വര്‍ഗ്ഗീയസോഫകളിലും, പര്യങ്കകളിലും ചാരിയിരുന്നു സല്ലപിക്കുന്നതിനെപ്പറ്റിയാണ് 44-ാം വചനത്തില് പ്രസ്താവിക്കുന്നത്. ആ ഉദ്യാനസല്ലാപവേളയെ അല്ലാഹു വിവരിക്കുന്നു:-\nيُطَافُ عَلَيْهِم بِكَأْسٍ مِّن مَّعِينٍۭ ﴾٤٥﴿\nഉറവു പൊട്ടിയൊഴുകുന്ന (പാനീയ) ജലത്തിന്‍റെ നിറകോപ്പയുംകൊണ്ട് അവരില് ചുറ്റി നടക്കപ്പെടും;\nيُطَافُ ചുറ്റി നടക്കപ്പെടും عَلَيْهِم അവരില് بِكَأْسٍ നിറകോപ്പയുമായി مِّن مَّعِينٍ ഉറവുപൊട്ടിയൊഴുകുന്ന ജലത്തിന്‍റെ.\nبَيْضَآءَ لَذَّةٍ لِّلشَّٰرِبِينَ ﴾٤٦﴿\nവെള്ളനിറമുള്ളതും, കുടിക്കുന്നവര്‍ക്കു രുചികരമായതും!\nبَيْضَاءَ വെളുത്തതായ لَذَّةٍ രുചികരമായ لِّلشَّارِبِينَ കുടിക്കുന്നവര്‍ക്കു.\nلَا فِيهَا غَوْلٌ وَلَا هُمْ عَنْهَا يُنزَفُونَ ﴾٤٧﴿\nഅതില് യാതൊരു കെടുതിയും (ഉണ്ടാകുക) ഇല്ല; അവര്‍ക്കു അതിനാല് ലഹരി ഏര്‍പ്പെടുകയുമില്ല.\nلَا فِيهَا അതിലില്ല غَوْلٌ ഒരു കെടുതലും, കേടും وَلَا هُمْ അവരില്ലതാനും عَنْهَا അതിനാല് يُنزَفُونَ അവര്‍ക്കു ലഹരി (മത്തു, മയക്കം) പിടിപെടും.\nوَعِندَهُمْ قَٰصِرَٰتُ ٱلطَّرْفِ عِينٌ ﴾٤٨﴿\nഅവരുടെ അടുക്കല് (പരദൃഷ്ടിവെക്കാതെ) ദൃഷ്ടിയെ നിയന്ത്രിക്കുന്ന തരളനേത്രകളായ സ്ത്രീകളും ഉണ്ടായിരിക്കും.\nوَعِندَهُمْ അവരുടെ അടുക്കലുണ്ടായിരിക്കും قَاصِرَاتُ الطَّرْفِ ദൃഷ്ടി (കണ്ണു) ചുരുക്കുന്ന (നിയന്ത്രിക്കുന്ന) സ്ത്രീകള് عِينٌ തരള (വിശാല) നേത്രകള്.\nكَأَنَّهُنَّ بَيْضٌ مَّكْنُونٌ ﴾٤٩﴿\nഅവര് (പക്ഷിക്കൂടുകളില്) സൂക്ഷിച്ചുവെക്കപ്പെട്ട മുട്ടകള് പോലെയിരിക്കും.\nكَأَنَّهُنَّ അവരാണെന്ന പോലെയിരിക്കും بَيْضٌ മുട്ട مَّكْنُونٌ സൂക്ഷിച്ചു (ഒളിച്ചു) വെക്കപ്പെട്ട.\nപാനീയം നിറച്ചുവെച്ച കോപ്പക്കാണ് كَأْسٍ (കഅ്സ്) എന്നു പറയുന്നത്. സ്വര്‍ഗ്ഗത്തില് ശുദ്ധജലത്തിന്‍റെയും, പാലിന്‍റെയും, കള്ളിന്‍റെയും, തേനിന്‍റെയും അരുവികള് ഒഴുകുന്നതായി സൂ: മുഹമ്മദ് 15-ാം വചനത്തില് അല്ലാഹു പ്രസ്താവിച്ചിരിക്കുന്നു. അതുകൊണ്ടാണ് ഉറവു പൊടിഞ്ഞുണ്ടാകുന്നത് (مَّعِينٍ) എന്നു പാനീയത്തെ വിശേഷിപ്പിച്ചിരിക്കുന്നത്.\nഖുര്‍ആന് അവതരിക്കുന്ന കാലത്തും, അതിനുശേഷം ഇന്നുവരെയും – ഈ പരിഷ്കൃത യുഗത്തില്‍പോലും – മനുഷ്യരില് കള്ളു മുതലായ പാനീയങ്ങള്‍ക്കുള്ള സ്ഥാനം പ്രസിദ്ധമാണ്. എന്നാല്, സ്വര്‍ഗ്ഗത്തിലെ കള്ളും, ഇതരപാനീയങ്ങളും, ഈ ലോകത്തിനെ അപേക്ഷിച്ചു വെറും നാമമാത്ര സാമ്യമാണുള്ളത്. നമുക്കു പരിചയമുള്ള വാക്കുകളിലല്ലാതെ നമുക്കു അതിനെപ്പറ്റി വിവരിച്ചുതരുവാന് വഴിയില്ലല്ലോ. ഇഷ്ടംപോലെ എവിടെയും, കിട്ടാവുന്ന വിധം അവ ഒഴുകിക്കൊണ്ടിരിക്കും. കൗതുകവും, പരിശുദ്ധതയും വിളങ്ങുന്ന സ്ഫടികസമാനമായ വെള്ളവര്‍ണ്ണം, പുളിപ്പോ, ചവര്‍പ്പോ, മറ്റു കെടുതലുകളോ ഇല്ലാതെ അങ്ങേഅറ്റം രുചികരവും! ഉപയോഗിച്ചാല്, തലചുറ്റലോ, മയക്കമോ, മത്തോ ഒന്നും തന്നെ പിടിപെടുകയില്ല. തികച്ചും ആനന്ദകരം. എങ്ങും എഴുന്നേറ്റു പോയി കൊണ്ടു വരേണ്ടതുമില്ല. ഇരിക്കുന്നേടത്തുതന്നെ കൊണ്ടുവന്ന് നിറകോപ്പകളുമായി സ്വര്‍ഗ്ഗീയ ബാലന്മാര് അവരില് ചുറ്റിനടന്നു കൊടുത്തുകൊണ്ടിരിക്കും!\nകൂടാതെ, പരന്‍മാരിലേക്കു ഒട്ടും ദൃഷ്ടി പതികാതെ, സ്വന്തം വരന്‍മാരില് മാത്രം ദൃഷ്ടി പതിക്കുന്ന പതിവ്രതകളും, സൗന്ദര്യം വമിക്കുന്നതും അത്യാകര്‍ഷകവുമായ വിശാല നേത്രങ്ങളോടു കൂടിയവരുമായ തരുണീമണികളും അവരൊന്നിച്ചുണ്ടായിരിക്കും. പക്ഷിക്കൂടുകളില് മാര്‍ദ്ദവമേറിയ തൂവലുകള്‍ക്കിടയില് സൂക്ഷിക്കപ്പെട്ടതും, കൈതൊട്ടോ പൊടിയാദിയോ, നിറഭേദം വരാത്തതുമായമുട്ടകളെപ്പോലെ, വടിവൊത്തു മൃദുലമായി അഴകാര്‍ന്നവരായിരിക്കും അവര്. (സ്ത്രീകളുടെ സൗന്ദര്യവര്‍ണ്ണനകളില് അവരെ മുട്ടകളോടു ഉപമിക്കല് അറബികളില് പതിവു ഉള്ളതാണ്). ഇങ്ങിനെ വിവിധ തരത്തിലുള്ള ആനന്ദ ജീവിതം ആസ്വദിച്ചുകൊണ്ടിരിക്കും മദ്ധ്യെ അവരില് നടക്കുന്ന ഒരു സംഭാഷണ രംഗം അല്ലാഹു വിവരിക്കുന്നു:-\nفَأَقْبَلَ بَعْضُهُمْ عَلَىٰ بَعْضٍ يَتَسَآءَلُونَ ﴾٥٠﴿\nഅങ്ങനെ, അവര് അന്യോന്യം ചോദിച്ചുകൊണ്ട് ചിലര് ചിലരുടെ നേരെ മുന്നിടും [തിരിയും].\nفَأَقْبَلَ അങ്ങനെ മുന്നിടും (തിരിയും) بَعْضُهُمْ അവരില് ചിലര് عَلَىٰ بَعْضٍ ചിലരുടെ നേരെ يَتَسَاءَلُونَ അന്യോന്യം ചോദ്യം നടത്തിക്കൊണ്ടു.\nقَالَ قَآئِلٌ مِّنْهُمْ إِنِّى كَانَ لِى قَرِينٌ ﴾٥١﴿\nഅവരില് ഒരു വക്താവു പറയും: 'നിശ്ചയമായും എനിക്കൊരു സഹചാരി [ഉറ്റസ്നേഹിതന്] ഉണ്ടായിരുന്നു;-\nقَالَ قَائِلٌ ഒരു വക്താവു പറയും مِّنْهُمْ അവരില് നിന്നു إِنِّي നിശ്ചയമായും ഞാന് كَانَ لِي എനിക്കുണ്ടായിരുന്നു قَرِينٌ ഒരു സഹചാരി, ചങ്ങാതി.\nيَقُولُ أَءِنَّكَ لَمِنَ ٱلْمُصَدِّقِينَ ﴾٥٢﴿\nഅവന് പറയുമായിരുന്നു: '(പുനരുത്ഥാനം) സത്യമെന്നു വിശ്വസിക്കുന്നവരില് പെട്ടവന് തന്നെയാണോ നീ?-\nيَقُولُ അവന് പറയും أَإِنَّكَ നിശ്ചയമായും നീയാണോ لَمِنَ الْمُصَدِّقِينَ സത്യമാക്കുന്ന (വിശ്വസിക്കുന്ന)വരില്.\nأَءِذَا مِتْنَا وَكُنَّا تُرَابًا وَعِظَٰمًا أَءِنَّا لَمَدِينُونَ ﴾٥٣﴿\n'നാം മരണപ്പെടുകയും, മണ്ണും, എല്ലുകളുമായിത്തീരുകയും ചെയ്താല്, നിശ്ചയമായും നാം (പ്രതിഫല) നടപടി എടുക്കപ്പെടുന്നവര് ആയിരിക്കുകയോ?!'\nأَإِذَا مِتْنَا നാം മരിച്ചിട്ടാണോ وَكُنَّا تُرَابًا നാം മണ്ണായിത്തീരുകയും وَعِظَامًا എല്ലുകളും أَإِنَّا നാം ആയിരിക്കയോ لَمَدِينُونَ നടപടി എടുക്കപ്പെടുന്ന (പ്രതിഫലം നല്‍കപ്പെടുന്ന)വര് തന്നെ.\nതനിക്ക് ഇഹത്തില്‍വെച്ചുണ്ടായിരുന്ന ഒരു സ്നേഹിതനെപ്പറ്റി അദ്ദേഹം ഓര്‍ക്കുകയാണ്, അയാള് മരണാനന്തരജീവിതത്തെ നിഷേധിക്കുന്ന ആളായിരുന്നു. അയാള് മുമ്പ് തന്നോട് പറഞ്ഞ ചില വാക്കുകളാണദ്ദേഹം ഉദ്ധരിക്കുന്നത്. ഈ സ്നേഹിതന്‍റെ ഇപ്പോഴത്തെ സ്ഥിതിഗതിയെന്താണെന്നറിയുവാന് അദ്ദേഹം ആഗ്രഹിക്കുകയും, അതിനായി തന്‍റെ കൂട്ടുക്കാരെ പ്രേരിപ്പിക്കുകയും ചെയ്യുന്നു.\nقَالَ هَلْ أَنتُم مُّطَّلِعُونَ ﴾٥٤﴿\nഅദ്ദേഹം (കൂട്ടുകാരോടു) പറയും: 'നിങ്ങള് എത്തിനോക്കു(വാന് ഉദ്ദേശിക്കു)ന്നവരാണോ?'\nقَالَ അദ്ദേഹം പറയും هَلْ أَنتُم നിങ്ങളാണോ مُّطَّلِعُونَ എത്തി (പാളി, ചെന്നു) നോക്കുന്നവര്.\nفَٱطَّلَعَ فَرَءَاهُ فِى سَوَآءِ ٱلْجَحِيمِ ﴾٥٥﴿\nഎന്നിട്ടു അദ്ദേഹം എത്തിനോക്കും. അപ്പോള് അദ്ദേഹം അവനെ ജ്വലിക്കുന്ന നരകത്തിന്‍റെ മദ്ധ്യത്തില് കാണുന്നതാണ്.\nفَاطَّلَعَ എന്നിട്ടദ്ദേഹം എത്തിനോക്കും فَرَآهُ അപ്പോഴവനെ കാണും فِي سَوَاءِ الْجَحِيمِ ജ്വലിക്കുന്ന നരകത്തിന്‍റെ മദ്ധ്യത്തില്, നടുവില്.\nقَالَ تَٱللَّهِ إِن كِدتَّ لَتُرْدِينِ ﴾٥٦﴿\nഅദ്ദേഹം (അവനോടു) പറയും: 'അല്ലാഹുവിനെത്തന്നെ (സത്യം)! നിശ്ചയമായും നീ എന്നെ നാശത്തിലകപ്പെടുത്തിയേക്കുമായിരുന്നു!\nقَالَ അദ്ദേഹം പറയും تَاللَّـهِ അല്ലാഹുവിനെത്തന്നെ (സത്യം) إِن كِدتَّ നിശ്ചയമായും നീ ആയേക്കുമായിരുന്നു لَتُرْدِينِ എന്നെ നാശത്തിലാക്കുക, അപകടപ്പെടുത്തുക തന്നെ.\nوَلَوْلَا نِعْمَةُ رَبِّى لَكُنتُ مِنَ ٱلْمُحْضَرِينَ ﴾٥٧﴿\n'എന്‍റെ രക്ഷിതാവിന്‍റെ അനുഗ്രഹം ഇല്ലായിരുന്നുവെങ്കില്, ഞാന് (ഇതില്) ഹാജറാക്കപ്പെടുന്നവരില് ഉള്‍പ്പെടുകതന്നെ ചെയ്യുമായിരുന്നു!'\nوَلَوْلَا ഇല്ലായിരുന്നെങ്കില് نِعْمَةُ رَبِّي എന്‍റെ റബ്ബിന്‍റെ അനുഗ്രഹം لَكُنتُ ഞാന് ആകുക തന്നെ ചെയ്തിരുന്നു مِنَ الْمُحْضَرِينَ ഹാജറാക്കപ്പെടുന്നവരില്.\nനിന്നെപ്പോലെ എന്നെയും അപകടത്തിലാക്കുവാന് നീ ശ്രമിച്ചുവെങ്കിലും അല്ലാഹു എന്നെ കാത്തുരക്ഷിച്ചു എന്നു സാരം. അദ്ദേഹം തന്‍റെ കൂട്ടുകാരെ അഭിമുഖീകരിച്ച് ഇങ്ങിനെ പറയും:\nأَفَمَا نَحْنُ بِمَيِّتِينَ ﴾٥٨﴿\n'എനി, നാം മരണപ്പെട്ടുപോകുന്നവരല്ലല്ലോ,-\nأَفَمَا نَحْنُ എനി നമ്മളല്ലല്ലോ بِمَيِّتِينَ മരണപ്പെട്ടു പോകുന്നവര്.\nإِلَّا مَوْتَتَنَا ٱلْأُولَىٰ وَمَا نَحْنُ بِمُعَذَّبِينَ ﴾٥٩﴿\nനമ്മുടെ ആദ്യത്തെ മരണമല്ലാതെ?! നാം ശിക്ഷിക്കപ്പെടുന്നവരുമല്ലല്ലോ!'\nإِلَّا مَوْتَتَنَا നമ്മുടെ മരണമല്ലാതെ الْأُولَىٰ ആദ്യത്തെ, ഒന്നാമത്തെ وَمَا نَحْنُ നാമല്ലല്ലോ بِمُعَذَّبِينَ ശിക്ഷിക്കപ്പെടുന്നവരും.\nതന്‍റെ നി൪ഭാഗ്യവാനായ ആ ചങ്ങാതിയുടെ സ്ഥിതിഗതികള് കണ്ടപ്പോള്, തനിക്കും കൂട്ടുകാര്‍ക്കും ലഭിച്ച മഹനീയ പ്രതിഫലങ്ങളെ സന്തോഷപൂര്‍വ്വം സ്മരിച്ചുകൊണ്ട് അദ്ദേഹം കൂട്ടുകാരോടു പറയുന്നതാണിത്. നരകത്തിലെ സ്നേഹിതനോടു പറയുന്ന കൂട്ടത്തില് ഉള്‍പ്പെട്ടതുതന്നെയാണ് ഈ വാക്കുകള് എന്നും ചിലര്‍ക്കഭിപ്രായമുണ്ട്. ഏതായാലും തനിക്കും തന്‍റെ കൂട്ടുകാര്‍ക്കും ലഭിച്ച അനുഗ്രഹത്തില് സന്തോഷം പ്രകടിപ്പിക്കുകയാണദ്ദേഹം ചെയ്യുന്നത്. ഭൗതിക ജീവിതത്തില്‍നിന്നു നാം മരിച്ചു വിടവാങ്ങി; എനി നമുക്കു ഇവിടെ മരണമില്ലാത്ത ശാശ്വത ജീവിതമാണുള്ളത്; എന്നിരിക്കെ, ശിക്ഷയെക്കുറിച്ചു നമുക്കു ഭയപ്പെടേണ്ടതുമില്ല; ഇതു അല്ലാഹു നമുക്കു നല്‍കിയ മഹത്തായ അനുഗ്രഹംതന്നെ എന്നു സാരം. സ്വര്‍ഗ്ഗസ്ഥരായ ഭാഗ്യവാന്‍മാരുടെ സ്ഥിതിഗതികള് പലതും വിവരിച്ചശേഷം അല്ലാഹു പറയുന്നു:\nإِنَّ هَٰذَا لَهُوَ ٱلْفَوْزُ ٱلْعَظِيمُ ﴾٦٠﴿\nനിശ്ചയമായും ഇതുതന്നെയാണ് മഹത്തായ ഭാഗ്യം!\nإِنَّ هَـٰذَا നിശ്ചയമായും ഇതു لَهُوَ ഇതുതന്നെയാണ് الْفَوْزُ الْعَظِيمُ മഹത്തായ (വമ്പിച്ച) ഭാഗ്യം, വിജയം.\nلِمِثْلِ هَٰذَا فَلْيَعْمَلِ ٱلْعَٰمِلُونَ ﴾٦١﴿\nയത്നിക്കുന്ന ആളുകള് ഇതുപോലെയുള്ളതിനു വേണ്ടി യത്നിച്ചുകൊള്ളട്ടെ!\nلِمِثْلِ هَـٰذَا ഇതുപോലെയുള്ളതിനുവേണ്ടി فَلْيَعْمَلِ പ്രവര്‍ത്തിച്ചുകൊള്ളട്ടെ الْعَامِلُونَ പ്രവര്‍ത്തിക്കുന്നവര്.\n‘ഇങ്ങിനെയുള്ള മഹത്തായ ഭാഗം ലഭിക്കുവാനും, അതിനുവേണ്ടി യത്നിക്കുവാനുംഅല്ലാഹു നമ്മെ തുണക്കട്ടെ. ആമീന്. അടുത്ത വചനങ്ങളില്, നരകവാസികളുടെ സ്ഥിതിഗതികള് എന്തായിരിക്കുമെന്ന് വിവരിക്കുന്നു. അല്ലാഹു ചോദിക്കുന്നു:-\nأَذَٰلِكَ خَيْرٌ نُّزُلًا أَمْ شَجَرَةُ ٱلزَّقُّومِ ﴾٦٢﴿\nആതിഥ്യസല്‍ക്കാരത്തില് ഉത്തമമായതു അതാണോ? അതല്ല - 'സഖ്-ഖൂം' വൃക്ഷമോ?!\nأَذَٰلِكَ خَيْرٌ അതാണോ ഉത്തമം نُّزُلًا ആതിഥ്യസല്‍ക്കാരത്തില് أَمْ അതല്ല, അഥവാ അതോ شَجَرَةُ الزَّقُّومِ 'സഖ്-ഖൂം' വൃക്ഷമോ\nإِنَّا جَعَلْنَٰهَا فِتْنَةً لِّلظَّٰلِمِينَ ﴾٦٣﴿\nനിശ്ചയമായും, നാം അതിനെ [ആ വൃക്ഷത്തെ] അക്രമികള്‍ക്ക് ഒരു പരീക്ഷണം (അഥവാ ആപത്തു) ആക്കിയിരിക്കുന്നു.\nإِنَّا جَعَلْنَاهَا നിശ്ചയമായും നാമതിനെ ആക്കിയിരിക്കുന്നു فِتْنَةً ഒരു പരീക്ഷണം, ആപത്തു (ശിക്ഷ) لِّلظَّالِمِينَ അക്രമികള്‍ക്കു.\nإِنَّهَا شَجَرَةٌ تَخْرُجُ فِىٓ أَصْلِ ٱلْجَحِيمِ ﴾٦٤﴿\nഅതു ജ്വലിക്കുന്ന നരകത്തിന്‍റെ അടിയില് ഉല്പാദിക്കുന്ന ഒരു വൃക്ഷമാകുന്നു.\nإِنَّهَا നിശ്ചയമായും അതു شَجَرَةٌ ഒരു വൃക്ഷമാണ് تَخْرُجُ അത് പുറപ്പെടുന്നു (ഉല്‍പാദിക്കുന്ന) فِي أَصْلِ الْجَحِيمِ നരകത്തിന്‍റെ അടിയില്.\nطَلْعُهَا كَأَنَّهُۥ رُءُوسُ ٱلشَّيَٰطِينِ ﴾٦٥﴿\nഅതിന്‍റെ പഴക്കുല, പിശാചുക്കളുടെ തലകളെപ്പോലെയിരിക്കും.\nطَلْعُهَا അതിന്‍റെ (പഴ) കുല كَأَنَّهُ അതാണെന്നപോലെയിരിക്കും رُءُوسُ الشَّيَاطِينِ പിശാചുക്കളുടെ തലകള് (പോലെ).\nفَإِنَّهُمْ لَءَاكِلُونَ مِنْهَا فَمَالِـُٔونَ مِنْهَا ٱلْبُطُونَ ﴾٦٦﴿\nഎന്നാലവര്, നിശ്ചയമായും അതില് നിന്ന് തിന്നുന്നവരായിരിക്കും; എന്നിട്ട് അതില്‍നിന്ന് വയറു നിറക്കുന്നവരുമായിരിക്കും.\nفَإِنَّهُمْ എന്നാലവര് لَآكِلُونَ തിന്നുന്നവര്‍തന്നെയായിരിക്കും مِنْهَا അതില്‍നിന്നു فَمَالِئُونَ مِنْهَا എന്നിട്ടുഅതില് നിന്നു നിറക്കുന്നവരായിരിക്കും الْبُطُونَ വയറുകള്.\nثُمَّ إِنَّ لَهُمْ عَلَيْهَا لَشَوْبًا مِّنْ حَمِيمٍ ﴾٦٧﴿\nപിന്നീടു, അതിനുമീതെ (കുടിക്കുവാന്) ചുട്ടു തിളക്കുന്ന വെള്ളംകൊണ്ടുള്ള ഒരു ചേരുവയും [മിശ്രജലവും] അവര്‍ക്കുണ്ട്.\nثُمَّ പിന്നെ إِنَّ لَهُمْ നിശ്ചയമായും അവര്‍ക്കുണ്ട് عَلَيْهَا അതിന്‍റെ മീതെ لَشَوْبًا ഒരു ചേരുവ (മിശ്രം, കലര്‍പ്പ്) مِّنْ حَمِيمٍ ചുട്ട (തിളക്കുന്ന) വെള്ളത്തില്‍നിന്ന്.\nثُمَّ إِنَّ مَرْجِعَهُمْ لَإِلَى ٱلْجَحِيمِ ﴾٦٨﴿\nപിന്നെ, അവരുടെ മടക്കം, ജ്വലിക്കുന്ന നരകത്തിലേക്കുതന്നെ.\nثُمَّ പിന്നെ إِنَّ مَرْجِعَهُمْ നിശ്ചയമായും അവരുടെ മടക്കം لَإِلَى الْجَحِيمِ ജ്വലിക്കുന്ന നരകത്തിലേക്കുതന്നെ.\nസ്വര്‍ഗ്ഗത്തിലെ അതിഥികള്‍ക്കു ലഭിക്കുന്ന സല്‍ക്കാരം മുകളില് വിവരിച്ചതാണ്. അതേ സമയത്തു നരകത്തിലെ ആളുകള്‍ക്കു അവിടെ ലഭിക്കുവാനുള്ളതു, ഇതാ ഇപ്പറയുന്നതുമാണ്. അതുകൊണ്ടു ഏതാണ് വേണ്ടതെന്നു തീരുമാനിച്ചുകൊള്ളുവാന് അല്ലാഹു ജനങ്ങളെ ആഹ്വാനം ചെയ്യുന്നു.\nഅറേബ്യായുടെ ചില കടല് തീരപ്രദേശങ്ങളില് ‘സഖ്-ഖൂം’ (الزَّقُّوم) എന്ന പേരില്, കയ്പും ദു൪വാസനയുമുള്ള ഒരുതരം വൃക്ഷം ഉണ്ടെന്നു പറയപ്പെടുന്നു. ഉണ്ടെങ്കില് തന്നെ, നരകത്തിന്‍റെ അടിയില് ഉല്‍പാദിക്കുന്ന സഖ്-ഖൂമും’ അതുമായി പേരില് മാത്രമല്ലാത്ത യാതൊരു സാമ്യവുമില്ലെന്നുസ്പഷ്ടമാണ്. കാഴ്ചയില്‍തന്നെ വികൃതമായ ആ മരത്തിന്‍റെ കൊള്ളരുതായ്മ ചൂണ്ടിക്കാണിക്കുവനാണ് كَأَنَّهُ رُءُوسُ الشَّيَاطِينِ (പിശാചുക്കളുടെ തലകള് പോലെ) എന്നു അതിന്‍റെ കുലകളെ ഉപമിച്ചിരിക്കുന്നത്. കൊള്ളരുതാത്ത വികൃതരൂപങ്ങളെ ‘പിശാചുക്കളുടെ തലപോലെ’ യെന്നു ഉപമിക്കുക അറബികളില് പതിവുണ്ട്. അതിന്‍റെ ഫലങ്ങള് എത്ര തന്നെ അരോചകവും, അസുഖകരവുമാണെങ്കിലും നരകവാസികള് അടക്കവയ്യാത്ത വിശപ്പുമൂലം അതു തിന്ന് വയറു നിറക്കുവാന് നിരബ്ബന്ധിതരാകും. അതവരുടെ വയറുകളില് തിളച്ചുമറിയും (സൂ: ദുഖാന്: 45). പിന്നീടു ദാഹം അടക്കവയ്യാതെ വെള്ളത്തിന് അവര് ആര്‍ത്തികൊള്ളും. ദാഹത്തിനു കിട്ടുന്ന വെള്ളമാകട്ടെ, ‘ഹമീ’ മാകുന്ന ചുട്ടുതിളക്കുന്ന വെള്ളവും! അതാണവര്‍ക്കു കുടിക്കുവാന് കിട്ടുക. അതാണെങ്കില്, അവരുടെ ആമാശയങ്ങളെ നുറുക്കിക്കളയുന്നതുമായിരിക്കും! (സൂ: മുഹമ്മദ് : 15). മറ്റേതെങ്കിലും വിധേന അവര്‍ക്കു വല്ല ആശ്വാസവും ലഭിക്കുവാനുണ്ടോ? ഇല്ല. പിന്നെയും നരകത്തില് തങ്ങളുടെ വാസസ്ഥലങ്ങളിലേക്കു തന്നെയാണവര്‍ക്കു മടങ്ങുവാനുള്ളത്. അങ്ങിനെ നരകത്തിനും, ചുട്ടുതിളക്കുന്ന വെള്ളത്തിനുമിടയില് അവര് ചുറ്റിത്തിരിയണം! (സൂ: റഹ്മാന്: 44). അല്ലാഹു നമ്മെയെല്ലാം കാത്തുരക്ഷിക്കട്ടെ. ആമീന്. ഇത്രയും കഠിനകഠോരമായ ശിക്ഷകള്‍ക്കു അവര് വിധേയരാകുന്നതിനു കാരണം അല്ലാഹു എടുത്തുകാട്ടുന്നു:-\nإِنَّهُمْ أَلْفَوْا۟ ءَابَآءَهُمْ ضَآلِّينَ ﴾٦٩﴿\nനിശ്ചയമായും അവര് തങ്ങളുടെ പിതാക്കളെ വഴിപിഴച്ചവരായി കണ്ടെത്തി;-\nإِنَّهُمْ أَلْفَوْا കാരണം അവര് കണ്ടെത്തി آبَاءَهُمْ അവരുടെ പിതാക്കളെ ضَالِّينَ വഴിപിഴച്ചവരായി.\nفَهُمْ عَلَىٰٓ ءَاثَٰرِهِمْ يُهْرَعُونَ ﴾٧٠﴿\nഎന്നിട്ടു അവര് അവരുടെ കാല്‍പാടുകളില്‍കൂടി തിരക്കിട്ട് ചെല്ലുമായിരുന്നു.\nفَهُمْ എന്നിട്ടവര് عَلَىٰ آثَارِهِمْ അവരുടെ കാല്‍പാടുകളില് (പ്രവര്‍ത്തനങ്ങളില്) يُهْرَعُونَ തിരക്കിട്ടു ചെന്നിരുന്നു, ധൃതിപ്പെട്ടിരുന്നു.\nوَلَقَدْ ضَلَّ قَبْلَهُمْ أَكْثَرُ ٱلْأَوَّلِينَ ﴾٧١﴿\nഇവര്‍ക്കുമുമ്പ് പൂര്‍വ്വീകന്മാരില് അധികമാളുകളും വഴിപിഴച്ചു പോകയുണ്ടായിട്ടുണ്ട്.\nوَلَقَدْ ضَلَّ വഴി പിഴക്കുകയുണ്ടായിട്ടുണ്ട് قَبْلَهُمْ അവരുടെ മുമ്പ് أَكْثَرُ الْأَوَّلِينَ പൂര്‍വ്വികന്മാരില് അധികവും.\nوَلَقَدْ أَرْسَلْنَا فِيهِم مُّنذِرِينَ ﴾٧٢﴿\nഅവരില് നാം, താക്കീതുകാരെ [ദൂതന്‍മാരെ] അയക്കുകയും ഉണ്ടായി.\nوَلَقَدْ أَرْسَلْنَا നാം അയച്ചിട്ടുമുണ്ട് فِيهِم അവരില് مُّنذِرِينَ താക്കീതുകാരെ.\nفَٱنظُرْ كَيْفَ كَانَ عَٰقِبَةُ ٱلْمُنذَرِينَ ﴾٧٣﴿\nഎന്നിട്ടു, നോക്കുക: (ആ) താക്കീതു നല്‍കപ്പെട്ടവരുടെ പര്യവസാനം എങ്ങിനെയാണ് ഉണ്ടായതെന്ന്! [എല്ലാവരും ശിക്ഷിക്കപ്പെട്ടു.]\nفَانظُرْ എന്നിട്ടു നോക്കുക كَيْفَ كَانَ എങ്ങിനെ ആയി, ഉണ്ടായി عَاقِبَةُ الْمُنذَرِينَ താക്കീതു ചെയ്യപ്പെട്ടവരുടെ പര്യവസാനം (അന്ത്യം).\nإِلَّا عِبَادَ ٱللَّهِ ٱلْمُخْلَصِينَ ﴾٧٤﴿\nഅല്ലാഹുവിന്‍റെ കളങ്കരഹിതരാക്കപ്പെട്ട (ശുദ്ധന്മാരായ) അടിയാന്‍മാരൊഴികെ അവര് [രക്ഷപ്പെട്ടു].\nإِلَّا عِبَادَ اللَّـهِ അല്ലാഹുവിന്‍റെ അടിയാന്‍മാരൊഴികെ الْمُخْلَصِينَ നിഷ്കളങ്കരാക്കപ്പെട്ടവരായ, ശുദ്ധരായ.\nപിതാക്കളുടെ പിഴച്ച മാര്‍ഗ്ഗങ്ങളെ ഒട്ടും ആലോചിക്കാതെ കണ്ടമാനം താത്പര്യംപൂര്‍വ്വം അവര് പിന്‍പറ്റിയിരുന്നുവെന്നാണ് يُهْرَعُونَ (അവര് തിരക്കിട്ടുചെന്നിരുന്നു) എന്നു പറഞ്ഞതിന്‍റെ വിവക്ഷ. ഇങ്ങിനെ പല സമുദായങ്ങളും പൂര്‍വ്വീകരുടെ പിഴച്ച മാര്‍ഗ്ഗങ്ങള്\nപിന്‍പറ്റുകമൂലം നാശത്തിലും ശിക്ഷയിലും അകപ്പെടുകയുണ്ടായിട്ടുണ്ട്. പക്ഷെ, നിഷ്കളങ്കരും ശുദ്ധ ഹൃദയരുമായ ആളുകള് അതില്‍നിന്നു രക്ഷപ്പെടുകയും ചെയ്തു. ഇതിനു ചില ഉദാഹരണങ്ങളാണ് താഴെ കാണുന്നത്:


P. O. C ബൈബിള്, പഴയ നിയമം,2സാമുവല്, അദ്ധ്യായം 8 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >>2സാമുവല് >> അദ്ധ്യായം 8\n1 : കുറച്ചു നാളുകള്‍ക്കുശേഷം ദാവീദ് ഫിലിസ്ത്യരെ ആക്രമിച്ചുകീഴ്‌പെടുത്തി. മെഥെഗമ്മാ അവരില്‍നിന്നു പിടിച്ചെടുത്തു.\n2 : അവന് മൊവാബ്യരെയും തോല്‍പിച്ചു. അവരെ നിലത്തു കിടത്തി ചരടുകൊണ്ട് അളന്നു മൂന്നില്‍രണ്ടു ഭാഗത്തെ കൊന്നു; ഒരു ഭാഗത്തെ വെറുതെ വിട്ടു. അങ്ങനെ മൊവാബ്യര് അവനു കീഴടങ്ങി കപ്പം കൊടുത്തു.\n3 : ദാവീദ് യൂഫ്രട്ടീസ് നദീതീരത്ത് തന്റെ അതിര്‍ത്തി വീണ്ടെടുക്കാന് പോകവേ, റഹോബിന്റെ മകനും സോബാരാജാവുമായ ഹദദേസറിനെയും തോല്‍പിച്ചു.\n4 : അവന്റെ ആയിരത്തിയെഴുനൂറു കുതിരക്കാരെയും കാലാള്‍പ്പടയില് ഇരുപതിനായിരം പേരെയും ദാവീദ് പിടിച്ചെടുത്തു.\n5 : അവന് നൂറു രഥങ്ങള്‍ക്കുള്ള കുതിരകളെയൊഴിച്ചു ബാക്കിയുള്ളവയെ കുതിഞരമ്പു ഛേദിച്ച് മുടന്തുള്ളവയാക്കി. സോബാരാജാവായ ഹദദേസറിനെ സഹായിക്കാന് ദമാസ്‌ക്കസിലെ സിറിയാക്കാര് വന്നപ്പോള്, അവരില് ഇരുപത്തീരായിരംപേരെ ദാവീദ് കൊന്നുകളഞ്ഞു.\n6 : ദമാസ്‌ക്കസിലെ അരാമില് ദാവീദ് കാവല്‍പ്പടയെ നിര്‍ത്തി. സിറിയാക്കാര് ദാവീദിന് സാമന്തരായി കപ്പം കൊടുത്തു. ദാവീദ് പോയിടത്തെല്ലാം കര്‍ത്താവ് അവനു വിജയം നല്‍കി.\n7 : ഹദദേസറിന്റെ സേവകര് വഹിച്ചിരുന്ന സ്വര്‍ണപ്പരിചകള് ദാവീദ് ജറുസലെമിലേക്കു കൊണ്ടുവന്നു.\n8 : ഹദദേസര് ഭരിച്ചിരുന്ന ബേത്തായിലും ബരോത്തായിലും നിന്നു ദാവീദ് രാജാവ് വളരെയധികം വെള്ളോടും കൈവശപ്പെടുത്തി.\n9 : ഹദദേസറിന്റെ സര്‍വസൈന്യത്തെയും ദാവീദ് തോല്‍പിച്ചെന്നു ഹമാത്തു രാജാവായ തോയി കേട്ടു.\n10 : ദാവീദിനെ അഭിവാദനം ചെയ്യാനും ഹദദേസറിനെ തോല്‍പിച്ചതിന് അനുമോദിക്കാനും തോയി തന്റെ മകന് യോറാമിനെ ദാവീദു രാജാവിന്റെ അടുത്തേക്കയച്ചു. എന്തെന്നാല്, ഹദദേസര് പലപ്പോഴും തോയിയുമായി യുദ്ധത്തിലായിരുന്നു. വെള്ളി, സ്വര്‍ണം, ഓട് ഇവ കൊണ്ടുള്ള ഉപകരണങ്ങളും യോറാം കൂടെ കൊണ്ടുവന്നു.\n11 : ദാവീദ് അവ കര്‍ത്താവിനു പ്രതിഷ്ഠിച്ചു.\n12 : ഏദോമ്യര്, മൊവാബ്യര്, അമ്മോന്യര്, ഫിലിസ്ത്യര്, അമലേക്യര് തുടങ്ങി താന് കീഴ്‌പ്പെടുത്തിയ സകല ജനതകളിലും നിന്ന് എടുത്ത വെള്ളിയും പൊന്നും, റഹോബിന്റെ മകനും സോബാ രാജാവുമായ ഹദദേസറില് നിന്നെടുത്ത കൊള്ളയും ദാവീദ് കര്‍ത്താവിനു പ്രതിഷ്ഠിച്ചു.\n13 : ഉപ്പുതാഴ്‌വരയില്‍വച്ച് പതിനെണ്ണായിരം ഏദോമ്യരെ കൊന്നൊടുക്കി മടങ്ങിവന്നപ്പോള് ദാവീദ് കൂടുതല് പ്രശസ്തനായി.\n14 : അവന് ഏദോമില് കാവല്‍പ്പടയെ നിയമിച്ചു. ഏദോമ്യര് ദാവീദിന് അടിമകളായി. അവന് ചെന്നിടത്തെല്ലാം കര്‍ത്താവ് അവനു വിജയം നല്‍കി.\n15 : ദാവീദ് ഇസ്രായേല് മുഴുവനിലും ഭരണം നടത്തി. തന്റെ സകല ജനത്തിലും അവന് നീതിയും ന്യായവും പാലിച്ചു.\n16 : സെരൂയയുടെ മകന് യോവാബായിരുന്നു സൈന്യാധിപന്.\n17 : അഹിലൂദിന്റെ മകന് യഹോഷാഫാത്ത് നടപടിയെഴുത്തുകാരനും. അഹിത്തൂബിന്റെ മകന് സാദോക്കും അബിയാഥറിന്റെ മകന് അഹിമലേക്കും ആയിരുന്നു പുരോഹിതന്‍മാര്.\n18 : സെരായിയ ആയിരുന്നു കാര്യദര്‍ശി. യഹോയിയാദായുടെ മകന് ബനാനിയാ ക്രേത്യര്‍ക്കും പെലേത്യര്‍ക്കും അധിപതിയായിരുന്നു; ദാവീദിന്റെ പുത്രന്‍മാര് പുരോഹിതന്‍മാരും.\nFri May 24 10:43:49 IST 2019


JK PDP | പിഡിപിയുടെ ജമ്മുവിലെ ഓഫീസിനു മുകളിൽ ബിജെപി പ്രവർത്തകർ ദേശീയപതാക ഉയർത്തി | BJP workers hoist national flag on top of PDP office in Jammu – News18 Malayalam\nമെഹ്ബൂബ മുഫ്തിയുടെ പ്രസ്താവനയ്ക്ക് എതിരെ കഴിഞ്ഞദിവസം കേന്ദ്രമന്ത്രി രവിശങ്കർ പ്രസാദ് രംഗത്ത് എത്തിയിരുന്നു.\nLast Updated : October 26, 2020, 22:12 IST\nശ്രീനഗർ: ജമ്മു കശ്മീരിലെ പി ഡി പി ഓഫീസിന് മുകളിൽ ബി ജെ പി പ്രവർത്തകർ ദേശീയപതാക ഉയർത്തി. കഴിഞ്ഞദിവസം പീപ്പിൾസ് ഡെമോക്രാറ്റിക് പാർട്ടി നേതാവ് മെഹ്ബൂബ മുഫ്തി ഇന്ത്യൻ ദേശീയ പതാക ഉയർത്താൻ വിസമ്മതിച്ചിരുന്നു. ഇത് വൻ വിവാദമായിരുന്നു. ഇതിനെ തുടർന്നാണ് ജമ്മുവിലെ പി ഡി പി ഓഫീസിന്റെ മുകളിൽ ബി ജെ പി പ്രവർത്തകർ ഇന്ത്യൻ ദേശീയപതാക ഉയർത്തിയത്.\nജമ്മുവിലെ ഗാന്ധിനഗറിൽ ശനിയാഴ്ച ആയിരുന്നു സംഭവം. ഇവിടുത്തെ പീപ്പിൾസ് ഡെമോക്രാറ്റിക് പാർട്ടി ഓഫീസിൽ എത്തിയ ഒരു കൂട്ടം ആളുകൾ ഓഫീസിന് മുകളിൽ ദേശീയപതാക ഉയർത്തുകയായിരുന്നു. സംഘത്തിൽ ഉണ്ടായിരുന്ന മൂന്നുപേർ തങ്ങൾ ബി ജെ പി പ്രവർത്തകരാണെന്ന് അവകാശപ്പെട്ടു.\nപാർട്ടി നേതാവ് മെഹ്ബൂബ മുഫ്തി വിവാദ പരാമർശം നടത്തിയതിനു പിന്നാലെയാണ് പിറ്റേദിവസം ഒരു സംഘം ആളുകൾ പി ഡി പി ഓഫീസിൽ എത്തി ദേശയപതാക ഉയർത്തിയത്. കശ്മീരിന്റെ പഴയ പതാക തിരികെ കൊണ്ടു വരുന്നതു വരെ ഇന്ത്യയുടെ ദേശീയപതാക ഉയർത്തില്ലെന്നായിരുന്നു മെഹ്ബൂബയുടെ പ്രഖ്യാപനം. ഈ പ്രഖ്യാപനം കഴിഞ്ഞ് തൊട്ടടുത്ത ദിവസമാണ് പി ഡി പി ഓഫീസിനു മുകളിൽ ഒരു സംഘം ആളുകൾ ദേശീയപതാക ഉയർത്തിയിരിക്കുന്നത്.\nഅതേസമയം, പതാക ഉയർത്തിയവരുമായി രണ്ട് പി ഡി പി നേതാക്കൾ തർക്കത്തിൽ ഏർപ്പെട്ടു. തുടർന്ന് പൊലീസ് എത്തിയാണ് പതാക ഉയർത്താൻ എത്തിയ സംഘത്തെ പിരിച്ചുവിട്ടത്. പി ഡി പി ഓഫീസിനു മുകളിൽ ഉയർത്തിയ ത്രിവർണ പതാക പൊലീസ് എത്തി അഴിച്ചു മാറ്റിയതായും റിപ്പോർട്ടുകളുണ്ട്. വെള്ളിയാഴ്ച ഒരു വാർത്താസമ്മേളനത്തിൽ സംസാരിക്കവെയാണ് മെഹ്ബൂബ മുഫ്തി വിവാദ പ്രസ്താവന നടത്തിയത്.\nമെഹ്ബൂബ മുഫ്തിയുടെ പ്രസ്താവനയ്ക്ക് എതിരെ കഴിഞ്ഞദിവസം കേന്ദ്രമന്ത്രി രവിശങ്കർ പ്രസാദ് രംഗത്ത് എത്തിയിരുന്നു. മെഹ്ബൂബ മുഫ്തി ദേശീയപതാകയെ അനാദരിച്ചെന്നും ഭരണഘടനയുടെ അനുച്ഛേദം 370 പുനസ്ഥാപിക്കില്ലെന്നും അദ്ദേഹം പറഞ്ഞിരുന്നു.\nജമ്മു കശ്മീരിന്റെ പ്രത്യേക പദവി പുനസ്ഥാപിക്കാൻ പി ഡി പിയും നാഷണൽ കോൺഫറൻസും സി പി എമ്മും സി പി ഐയും ഉൾപ്പെടെയുള്ള ഏഴു പാർട്ടികൾ ജനകീയമുന്നണി രൂപവത്കരിച്ചിരുന്നു. ഇതിനൊപ്പം ആയിരുന്നു കശ്മീരിന്റെ പഴയ പതാക തിരികെ കൊണ്ടു വരുന്നതു വരെ ദേശീയ പതാക ഉയർത്തില്ലെന്ന മെഹ്ബൂബ മുഫ്തിയുടെ പ്രസ്താവനയും വന്നത്. ഇതിനെതിരെ ആയിരുന്നു രവിശങ്കർ പ്രസാദിന്റെ പ്രതികരണം.\nFirst published: October 26, 2020, 22:12 IST\nArtcile 370Article 370Article 370 revokedbjppdp


സര്‍ക്കാര് ഉദ്യോഗത്തിന് മലയാളം അറിയേണ്ടേ ?\nAugust 21, 2013 എഡിറ്റോറിയല്,പ്രധാന വാര്‍ത്തകള്\nഭാഷയാണ് സംസ്ഥാന രൂപീകരണത്തിന് അടിസ്ഥാനമായി സ്വീകരിച്ചത്. ആനിലയിലാണ് കേരളത്തിന്റെ മാതൃഭാഷ മലയാളമായത്. എന്നാല് ബ്രിട്ടീഷ് ഭരണത്തിന്റെ പിന്തുടര്‍ച്ച എന്ന നിലയില് സ്വാതന്ത്ര്യം ലഭിച്ച് ആറുപതിറ്റാണ്ടു പിന്നിട്ടിട്ടും ഇന്നും സര്‍ക്കാര് കാര്യങ്ങള് ഭൂരിഭാഗവും കൈകാര്യം ചെയ്യുന്നത് ഇംഗ്ലീഷിലൂടെയാണ്. ഭരണഭാഷയും കോടതി ഭാഷയുമൊക്കെ മലയാളത്തിലാക്കാനുള്ള ശ്രമങ്ങള് നടന്നുവരുന്നു. ഇതിനു കൂടുതല് ഊര്‍ജ്ജം പകരുന്നതായി മലയാളത്തിന്റെ ശ്രേഷ്ഠഭാഷാ പദവി.\nകേരളത്തില് ഇന്ന് ജനങ്ങള് പൊതവെ സ്‌കൂള് വിദ്യാഭ്യാസത്തിനായി തങ്ങളുടെ കുട്ടികളെ ഇംഗ്ലീഷ് മീഡിയത്തില് പഠിപ്പിക്കുന്ന പ്രവണതയാണ് കണ്ടുവരുന്നത്. അന്തര്‍ദ്ദേശീയ ഭാഷയെന്ന നിലയില് ഇംഗ്ലീഷിന് അതിന്റേതായ പ്രാധാന്യമുണ്ട്. എന്നാല് മലയാളത്തെ മറന്നുകൊണ്ടുള്ള ഇംഗ്ലീഷ് ഭാഷാപഠനത്തെ ഒരുതരത്തിലും അംഗീകരിക്കാനാവില്ല. മാതൃഭാഷ കഴിഞ്ഞിട്ടുവേണം മറ്റേതുഭാഷയിലുമുള്ള പഠനം. ഇംഗ്ലീഷ് മീഡിയത്തില് പഠിക്കുന്ന ഒരുവിഭാഗം കുട്ടികള് ലയാളം വായിക്കാനോ എഴുതാനോ അറിയാത്ത അവസ്ഥയിലാണ്. ഈ സാഹചര്യത്തിലാണ് സിബിഎസ്‌സി സ്‌കൂളുകളുള്‍പ്പെടെ മലയാളം ഭാഷാപഠനം നിര്‍ബന്ധമാക്കാന് നീക്കം നടന്നത്. എന്നാല് അത് എങ്ങുമെത്തിയില്ല. മാതൃഭാഷ എന്നനിലയില് മലയാളത്തെ ഒന്നാം ഭാഷയായി നിര്‍ബന്ധപൂര്‍വം സംസ്ഥാനത്തെ എല്ലാസ്‌കൂളുകളിലും പഠിപ്പിക്കുന്നതിന് നടപടിയെടുക്കാന്‍പോലും സര്‍ക്കാരിനു കഴിഞ്ഞില്ല.\nഈ സാഹചര്യത്തില് സര്‍ക്കാര് സര്‍വീസില് പ്രവേശിക്കാന് പത്താംക്ലാസുവരെയെങ്കിലും മലയാളം പഠിച്ചിരിക്കണമെന്ന തീരുമാനം ഇഴിഞ്ഞ ജൂലൈ 24ന് സംസ്ഥാന മന്ത്രിസഭ എടുത്തത് ശൂഭോദര്‍ക്കമായ കാല്‍വയ്പ്പായാണ് കണ്ടത്. പത്താംക്ലാസുവരെ മലയാളം പഠിച്ചില്ലാത്തവര് പ്രൊബേഷന് കാലാവധി പൂര്‍ത്തിയാക്കുന്നതിനു മുന്‍പ് മലയാളത്തില് യോഗ്യതാപരീക്ഷ പാസായിരിക്കണമെന്നായിരുന്നു വ്യവസ്ഥ. പൊതുവിദ്യാഭ്യാസവകുപ്പും ഔദ്യോഗിക ഭാഷാവകുപ്പും ഈ തീരുമാനത്തോടുയോജിക്കുകയും പിഎസ്‌സിയോട് നിര്‍ദ്ദേശം ചോദിക്കുകയും ചെയ്തു. ഇതിന് ചട്ടങ്ങളില് ഭേദഗതി വരുത്തണം. അതിനുള്ള ഉത്തരവ് പുറപ്പെടുവിക്കാന് ഇതുസംബന്ധിച്ച ഫയല് മന്ത്രിസഭയുടെ മുന്നിലെത്തിയപ്പോള് സര്‍ക്കാര്‍ജോലിക്ക് മലയാളം അറിയണമെന്ന ഉത്തരവ് പിന്‍വലിക്കാനാണ് തീരുമാനിച്ചത്. ഭാഷാന്യൂനപക്ഷ വിഭാഗങ്ങളുടെ സമ്മര്‍ദ്ദമാണ് ഇതിനുകാരണം.\nകേരളത്തില് തൊണ്ണൂറ്റിയാറിലേറെ ശതമാനം പേര് മലയാളം മാതൃഭാഷയായുള്ളവരാണ്. അവരുടെ താല്‍പര്യങ്ങളെ ബലികഴിച്ചുകൊണ്ടാണ് സര്‍ക്കാര് പുതിയ തീരുമാനത്തിന് വഴിപ്പെട്ടിരിക്കുന്നത്. മറ്റു സംസ്ഥാനങ്ങളിലൊക്കെ സര്‍ക്കാര് ജോലി ലഭിക്കാന് മാതൃഭാഷ അറിയണമെന്ന് നിര്‍ബന്ധമാണ്.\nഒരു ജനതയുടെ സ്വത്വം രൂപപ്പെടുന്നത് അവരുടെ മാതൃഭാഷയിലൂടെയാണ്. അത് അഭിമാനമായി നെഞ്ചിലേറ്റുന്ന ഒരു ജനതയ്ക്കുമാത്രമേ മണ്ണില് കാലുറപ്പിച്ചു നിന്ന് ആകാശത്തോളം വളരാന് കഴിയൂ. ഭാഷാസ്‌നേഹം എന്താണെന്ന് തമിഴ് സംസാരിക്കുന്ന ജനതയെ കണ്ടുപഠിക്കണം. അന്ധമായ ഭാഷാസ്‌നേഹത്തില് ദേശവികാരത്തെ മറക്കണമെന്നല്ല ഇതിനര്‍ത്ഥം. സ്വന്തം കാല്‍ചുവട്ടിലെ മണ്ണ് പവിത്രമാണെന്ന തിരിച്ചറിവാണ് ആദ്യംവേണ്ടത്. അതിന് തുടക്കമിടേണ്ടത് ഭാഷാസ്‌നേഹത്തിലൂടെ തന്നെയാണ്.\nമലയാളം അറിയാത്തവര്‍ക്ക് സര്‍ക്കാര്‍ജോലി ലഭിച്ചാല് ഭാവിയില് ഭരണഭാഷ പൂര്‍ണമായും മലയാളമായി മാറുമ്പോള് അവര്‍ക്ക് എങ്ങനെ തങ്ങളുടെ കര്‍ത്തവ്യം നിര്‍വഹിക്കാന് കഴിയുമെന്നത് ഭരണകര്‍ത്താക്കള് മറന്നുപോയെന്നു തോന്നുന്നു. മതഭൂരിപക്ഷത്തെ അധികാര മേല്‍ക്കോയ്മയിലൂടെ ന്യൂനപക്ഷങ്ങള് കീഴടക്കുന്നത് കേരളം അനുഭവിച്ചുകൊണ്ടിരിക്കുകയാണ്. ഭാഷാപരമായ തീരുമാനങ്ങളിലും ന്യൂനപക്ഷ സമ്മര്‍ദ്ദം പ്രകടമാകുന്നുവെന്നത് കേരളത്തിന്റെ പോക്ക് എങ്ങോട്ടാണ് എന്നതിന്റെ ദുഃസൂചനയാണ്.


വഴിയോര കച്ചവടക്കാർക്കും ഡ്രൈവർമാർക്കും വാക്സിൻ നൽകാനൊരുങ്ങി ഉത്തർപ്രദേശ്; സ്പെഷ്യൽ ക്യാമ്പുകൾ തുറക്കും | UP Govt to Start Special Vaccination Drive for Street Vendors, Autorickshaw Drivers – News18 Malayalam\nവഴിയോര കച്ചവടക്കാർക്കും ഡ്രൈവർമാർക്കും വാക്സിൻ നൽകാനൊരുങ്ങി ഉത്തർപ്രദേശ്; സ്പെഷ്യൽ ക്യാമ്പുകൾ തുറക്കും\nകോവിഡ് മൂന്നാം തരംഗത്തിന്റെ ആശങ്ക നിലനിൽക്കേ വാക്സിനേഷൻ പ്രവർത്തനങ്ങൾ ഊർജിതമാക്കുകയാണ് സംസ്ഥാനം.\nLast Updated : June 09, 2021, 14:37 IST\nLanguage Name Company\nലക്നൗ: ഇന്ത്യയിൽ ഏറ്റവും കൂടുതൽ ജനസംഖ്യയുള്ള സംസ്ഥാനങ്ങളിൽ ഒന്നായ ഉത്തർപ്രദേശിൽ കോവിഡ് വ്യാപനം കുറയുകയാണ്. സംസ്ഥാനത്തെ പോസിറ്റിവിറ്റി റേറ്റ് 0.37 ശതമാനമായി കുറയുകയും രോഗമുക്തി നിരക്ക് 97. 8 ശതമാനമായി വർദ്ധിക്കുകയും ചെയ്തു. സർക്കാർ തലത്തിലുള്ള നിരന്തരമായ പ്രവർത്തനങ്ങളാണ് കോവിഡ് വ്യാപനം നിയന്ത്രണത്തിലാക്കിയത്.\nകോവിഡ് മൂന്നാം തരംഗത്തിന്റെ ആശങ്ക നിലനിൽക്കേ വാക്സിനേഷൻ പ്രവർത്തനങ്ങൾ ഊർജിതമാക്കുകയാണ് സംസ്ഥാനം. ജൂൺ 1 മുതൽ ഇതിനായി സ്പെഷ വാക്സിനേഷൻ ക്യാമ്പയിനാണ് സംസ്ഥാന സർക്കാർ ആരംഭിച്ചിരിക്കുന്നത്. 18 നും 44 നും ഇടയിൽ പ്രായമുളള3കോടി പേർക്ക് ജൂൺ മാസത്തിലും 1 കോടി പേർക്ക് ജൂലൈ മാസത്തിലും വാക്സിൻ കുത്തിവെപ്പ് നൽകുകയാണ് ലക്ഷ്യം\nവഴിയോര കച്ചവടക്കാരെയും ഓട്ടോറിക്ഷാ ഡ്രൈവർമാരെയും സ്പെഷ്യൽ വാക്സിനേഷൻ ക്യാമ്പയിനിൽ ഉൾപ്പെടുത്താനാണ് മുഖ്യമന്ത്രി യോഗി ആദിത്യനാഥ് നിർദേശം നൽകിയിരിക്കുന്നത്. “കോവിഡ് വൈറസിനെതിരെയുള്ള സുരക്ഷാ കവചമാണ് വാക്സിൻ. കേന്ദ്ര സർക്കാരിന്റെ സഹായത്തോടെ സംസ്ഥാനത്തെ എല്ലാ ജനങ്ങൾക്കും എത്രയും പെട്ടെന്ന് വാക്സിൻ നൽകാൻ ഉത്തർപ്രദേശ് സർക്കാർ പ്രതിജ്ഞാബദ്ധമാണ്.2കോടി2ലക്ഷം ആളുകളാണ് ഇതിനോടകം കുത്തിവെപ്പ് എടുത്തിട്ടുള്ളത്” മുതിർന്ന ഉദ്യോഗസ്ഥരുമായുള്ള യോഗത്തിൽ മുഖ്യമന്ത്രി യോഗി ആദിത്യനാഥ് പറഞ്ഞു.\nപാൽ, പച്ചക്കറി തുടങ്ങിയവ വിൽപ്പന നടത്തുന്നവർ, ഓട്ടോറിക്ഷാ, ടെമ്പോ, ഇ-റിക്ഷ എന്നിവയുടെ ഡ്രൈവർമാർ, മറ്റ് വഴിയോര കച്ചവടക്കാർ എന്നിവർക്കുള്ള വാക്സിൻ കുത്തിവെപ്പ് ജൂൺ പതിനാല് മുതൽ തുടങ്ങുമെന്ന് മുഖ്യമന്ത്രി അറിയിച്ചു. റൂറൽ ഡെവലപ്മെന്റ് ഡിപ്പാർട്ട്മെന്റ്, അർബൻ ഡെവലപ്പ്മെന്റ് ഡിപ്പാർട്ട്മെന്റ്, ഗതാഗത വകുപ്പ് എന്നിവരുമായി സഹകരിച്ചാണ് ഇവർക്ക് വാക്സിൻ കുത്തിവെപ്പ് ഉറപ്പാക്കുക. ഇതിനായുള്ള ആക്ഷൻ പ്ലാനും തയ്യാറാക്കിയിട്ടുണ്ട്. സെന്‍ററുകളും സംസ്ഥാന വ്യാപകമായി തിങ്കളാഴ്ച്ച മുതൽ പ്രവർത്തിച്ച് തുടങ്ങും.\nAlso Read-ബിറ്റ്കോയിൻ കറൻസിയായി അംഗീകരിച്ച് എൽ സാൽവഡോർ; ഇത്തരമൊരു തീരുമാനമെടുക്കുന്ന ആദ്യ രാജ്യം\nകോവിഡിൻ്റെ രണ്ടാം തരംഗം അതിരൂക്ഷമായി ബാധിച്ച സംസ്ഥാനങ്ങളിൽ ഒന്നാണ് ഉത്തർപ്രദേശ്. കോവിഡ് ബാധിച്ച രോഗികൾ ഓക്സിജൻ കിട്ടാതെ മരിക്കുന്ന സംഭവവും സംസ്ഥാനത്ത് റിപ്പോർട്ട് ചെയ്തിരുന്നു. ആഗ്രയിലെ ഒരു ആശുപത്രിയിൽ ഓക്സിജൻ മോക്ഡ്രിൽ നടത്തുന്നതിനിടെ 22 കോവിഡ് രോഗികൾ മരിച്ചെന്ന് പറയുന്ന വീഡിയോ കഴിഞ്ഞ ദിവസങ്ങളിൽ സോഷ്യൽ മീഡിയയിൽ പ്രചരിച്ചിരുന്നു. ആശുപത്രി മാനേജറിൻ്റെ ശബ്ദം അടങ്ങിയ വീഡിയോ വിവാദമായതിന് പിന്നാലെ ജില്ലാ ഭരണകൂടം അന്വേഷണം പ്രഖ്യാപിച്ചിട്ടുണ്ട്.\nതിങ്കളാഴ്ച്ച 727 പുതിയ കേസുകളാണ് സംസ്ഥാനത്ത് റിപ്പോർട്ട് ചെയ്തിട്ടുള്ളത്. 2860 പേർ കോവിഡ് ഭേദമായി ആശുപത്രി വിടുകയും ചെയ്തു. 9286 പേരാണ് നിലവിൽ ഹോം ഐസൊലേഷനിൽ കഴിയുന്നത്. സംസ്ഥാനത്ത് ഇതുവരെ 17 ലക്ഷത്തോളം പേരാണ് കോവിഡ് ബാധിച്ച് രോഗമുക്തി നേടിയത്. കോവിഡ് മരണ നിരക്കിലും മറ്റും സംസ്ഥാനം ഒളിച്ചുകളി നടത്തുകയാണ് എന്നാണ് പ്രതിപക്ഷ പാർട്ടികളുടെ ആരോപണം.\nFirst published: June 09, 2021, 14:37 IST\nRahul Gandhi | രാഹുൽ ഗാന്ധി ഇന്ന് വയനാട്ടിൽ; മൂന്നു ദിവസത്തെ സന്ദർശനം\nAttack on AKG Centre| അക്രമിയെ തിരിച്ചറിയാനായില്ല; കൂടുതൽ വ്യക്തതയുള്ള ദൃശ്യങ്ങൾ തേടി പൊലീസ്


മുംബൈ ഇന്ത്യൻസിനെതിരെ വെറും4ഓവറിൽ വഴങ്ങിയത് 80 റൺസ് ശേഷം ഐപിഎൽ 2020 വീരേന്ദർ സേവാഗ് ഹിലരിഒഉസ്ല്യ് ഹേറ്ററുകളും ചലഞ്ചേഴ്സ് മരണം ബൗളർമാരുടെ | Puthen Vartha\nHome » sport » മുംബൈ ഇന്ത്യൻസിനെതിരെ വെറും4ഓവറിൽ വഴങ്ങിയത് 80 റൺസ് ശേഷം ഐപിഎൽ 2020 വീരേന്ദർ സേവാഗ് ഹിലരിഒഉസ്ല്യ് ഹേറ്ററുകളും ചലഞ്ചേഴ്സ് മരണം ബൗളർമാരുടെ\nഇന്ത്യൻ പ്രീമിയർ ലീഗിൽ (ഐ‌പി‌എൽ) ആദ്യ കിരീടത്തിനായി കളിക്കുന്ന വിരാട് കോഹ്‌ലിയുടെ റോയൽ ചലഞ്ചേഴ്‌സ് ബാംഗ്ലൂർ നാല് തവണ ചാമ്പ്യന്മാരായ മുംബൈ ഇന്ത്യൻസിനെതിരെ തിങ്കളാഴ്ച സമനില നേടി. ഷെഡ്യൂൾ ചെയ്ത ഓവറിൽ ഇരു ടീമുകളും 201 റൺസ് നേടി. ഇതിനുശേഷം, ഒരു സൂപ്പർ ഓവറിൽ മത്സരത്തിന്റെ ഫലം വന്നു, അതിൽ ആർ‌സി‌ബി മത്സരത്തിൽ വിജയിക്കുകയും മത്സരം അവരുടെ പേരിലേക്ക് കൊണ്ടുപോകുകയും ചെയ്തു. ഈ മത്സരത്തിൽ ആദ്യം കളിച്ച വിരാട് കോഹ്‌ലിയുടെ ടീം മൂന്ന് വിക്കറ്റ് നഷ്ടത്തിൽ 201 റൺസ് നേടി. ഇതിനുശേഷം 202 റൺസ് ലക്ഷ്യമിട്ട് മുംബൈ ഇന്ത്യൻസും മത്സരം പൂർണ്ണമായും വിജയിക്കാൻ പ്രേരിപ്പിച്ചു. ആർ‌സിബിയുടെ മോശം ഫീൽഡിംഗും മോശം ഡെത്ത് ബ ling ളിംഗും മുതലെടുത്ത് മുംബൈ പ്രതികരിച്ചു, അവസാന നാല് ഓവറിൽ 80 റൺസ് ചേർത്ത് അഞ്ച് വിക്കറ്റിന് 201 റൺസ് നേടി മത്സരം ഒരു സൂപ്പർ ഓവറിലെത്തിച്ചു. കഴിഞ്ഞ ഓവറിൽ ബാംഗ്ലൂർ ബ lers ളർമാർ ധാരാളം റൺസ് നേടിയതിന് ശേഷം മുൻ ഇന്ത്യൻ ക്രിക്കറ്റ് താരം വീരേന്ദർ സെവാഗ് അദ്ദേഹത്തെ തമാശയായി ട്രോൾ ചെയ്തു.\nസൂപ്പർ ഓവറിൽ ബാറ്റിംഗിനായി ഹാർഡിക് പൊള്ളാർഡിനൊപ്പം പോയത് എന്തുകൊണ്ടാണെന്ന് കോച്ച് പറഞ്ഞു\nഒരു സമയത്ത് വിജയത്തിന്റെ വക്കിലെത്തിയ റോയൽ ചലഞ്ചേഴ്‌സ് ബാംഗ്ലൂർ ബ lers ളർമാർക്ക് അവസാന ഓവറിൽ റൺസ് ലഭിച്ചപ്പോൾ വീരേന്ദർ സെവാഗ് തന്റെ ‚മീറ്റ് ഓഫ് വീരു‘ എന്ന പരിപാടിയിൽ വളരെയധികം ആസ്വദിച്ചിരുന്നു. „നിങ്ങളുടെ ജീവിതത്തിൽ വിനോദം വേണമെങ്കിൽ ഒന്നും വിശ്വസിക്കരുത് അല്ലെങ്കിൽ ചെയ്യരുത്, പക്ഷേ റോയൽ ചലഞ്ചേഴ്‌സ് ബാംഗ്ലൂരിന്റെ ഡെത്ത് ബ ling ളിംഗിനെ വിശ്വസിക്കുക“ അദ്ദേഹം പറഞ്ഞു. കാരണം അവർ വിജയിച്ച മത്സരം സൂപ്പർ ഓവറിലേക്ക് കൊണ്ടുപോകുന്നു. കഴിഞ്ഞ വർഷത്തെ ചാമ്പ്യനെതിരായ ഈ മത്സരത്തിൽ ചിക്കുവിന്റെ ടീം വിജയിച്ചു.\nഈ മത്സരത്തിൽ മുംബൈ ഇന്ത്യൻസ് ഇന്നിംഗ്സിന്റെ 16 ഓവറുകൾക്ക് ശേഷം ടീമിന്റെ സ്കോർ 122-4 ആയിരുന്നു. ഈ സമയത്ത് ഇഷാൻ കിഷനും അപകടകാരിയായ കീറോൺ പൊള്ളാർഡും ബാറ്റ് ചെയ്യുകയായിരുന്നു. ജയിക്കാൻ മുംബൈക്ക് 24 പന്തിൽ 80 റൺസ് ആവശ്യമാണ്. ഇത്രയധികം പന്തുകൾ നേടുന്നത് ഒരിക്കലും എളുപ്പമല്ല. ആദം സാംപയുടെ ഓവറിൽ കിഷനും പൊള്ളാർഡും 27 റൺസ് നേടി. ഇന്നിംഗ്സിന്റെ 17-ാം ഓവർ. അതായത് രണ്ട് ഓവറിൽ 49 റൺസ്. ഇവിടെ നിന്ന് ജയിക്കാൻ മുംബൈയ്ക്ക് 12 പന്തിൽ നിന്ന് 31 റൺസ് ആവശ്യമാണ്. 19-ാം ഓവറിൽ നവദീപ് സൈനി 12 റൺസ് വഴങ്ങി. അവസാന ഓവർ നേടാൻ 19 റൺസ് ആവശ്യമാണ്, അതിൽ പൊള്ളാർഡും ഇഷാൻ കിഷനും ചേർന്നു. നിർഭാഗ്യവാനായ കിഷൻ ഒരു റൺസിന് ഒരു സെഞ്ച്വറി നഷ്ടപ്പെടുത്തി.\nഎന്തുകൊണ്ടാണ് സൂപ്പർ ഓവറിൽ ഇഷാൻ കിഷന് ബാറ്റിംഗ് ലഭിക്കാത്തതെന്ന് രോഹിത് ശർമ പറഞ്ഞു\nബിഹാർ തിരഞ്ഞെടുപ്പ് 2020 rlsp upendra kushwaha rjd എതിർ സഖ്യത്തിൽ നിന്ന് പുറത്തുകടന്ന് മായാവതിയുമായി പുതിയ മുന്നണി പ്രഖ്യാപിച്ചു bsp - ബീഹാർ തിരഞ്ഞെടുപ്പ് 2020: ആർ‌എൽ‌എസ്‌പി മഹത്തായ സഖ്യത്തിൽ നിന്ന് വേർ


03:10:13 AM IST\nPosted on: 1/9/2019 3:27:35 PM\nഇന്ത്യന് വിപണിയില് വീണ്ടും ചുവടുറപ്പിക്കാന് ഒരുങ്ങി ലാവയുട സബ് ബ്രാന്‍ഡായ സോളോ.\nമുംബൈ : ഇന്ത്യന് വിപണിയില് വീണ്ടും ചുവടുറപ്പിക്കാന് ഒരുങ്ങി ലാവയുട സബ് ബ്രാന്‍ഡായ സോളോ. ഏറെക്കാലത്തെ ഇടവേളയ്ക്കു ശേഷം ഉപഭോക്താക്കളിലേക്ക് എത്തുന്ന സോളോ അത്യാധുനിക സാങ്കേതികവിദ്യകളടങ്ങിയ സ്മാര്‍ട്ട്‌ഫേണാണ് ഇത്തവണ വിലക്കുറവില് അവതരിപ്പിക്കുന്നത്.\nവിലക്കുറവ് തന്നെയാണ് യെറ 4x ന്റെ ഏറ്റവും വലിയ പ്രത്യേകത. 4,444 രൂപയാണ് സോളോ യെറ 4Xന് കമ്പനി നിശ്ചയിച്ചിരിക്കുന്ന വില. ജനുവരി9മുതല് ആരംഭിക്കുന്ന വില്‍പ്പന ആദ്യഘട്ടത്തില് ആമസോണിലൂടെ മാത്രമേ ലഭ്യമാവൂ. 30 ദിവസത്തെ മണി ബാക്ക് ഓഫറോടു കൂടിയാണ് സോളോയുടെ വരവ്. ഫേസ് അണ്‍ലോക്കിംഗ് ഫീച്ചര് ഈ മോഡലില് ഉള്‍ക്കൊള്ളിച്ചിട്ടുണ്ട്. ഇത്ര വിലക്കുറവുള്ള ഫോണില് ഈ സംവിധാനം ഉള്‍ക്കൊള്ളിക്കുന്നത് ഇതാദ്യമാണ്.വലിയ പ്രതീക്ഷയോടു കൂടിയാണ് സോളോ ഇന്ത്യന് വിപണിയിലേക്ക് തിരിച്ചു വരുന്നത്. സോളോ യെറ 4x എന്നതാണ് മോഡലിന്റെ മുഴുവന് പേര്.\nപുതിയ പവര്‍ബാങ്കുമായി ഷവോമി ; മൊബൈല് മാത്രമല്ല ലാപ് ടോപും ചാര്‍ജ് ചെയ്യാം.\nഏഴ് ക്യാമറയോട് കൂടിയ സ്മാര്‍ട്ട്ഫോണുമായി നോക്കിയ9പ്യൂവര് വ്യൂ.


അർബ്ബുദം ഒരു രോഗമായ വഴി – Palathully\nby Viswa Prabha December 17, 2017 158 പേർ വായിച്ചു\nഅർബ്ബുദം എന്നാൽ വലിപ്പമുള്ള മാംസപിണ്ഡം, മുഴ എന്നെല്ലാം അർത്ഥം. ഇതു് ശ്രുതിസ്മൃതികാലത്തോളം പ്രാചീനമായ സംസ്കൃതപദമാണു്.\nരാജസ്ഥാനിലെ മൗണ്ട് അബു എന്ന പർവ്വതത്തിന്റെയും പ്രാചീനനാമം അർബ്ബുദം തന്നെ. അക്കാലത്തു് പേരിട്ടവർ അതിനെ ഭൂമിയിലെ മുഴ എന്നു സങ്കൽപ്പിച്ചു എന്നു കരുതിയാൽ മതി.\nസംഖ്യകൾക്കു് ‘സ്ഥാന‘വില നൽകുന്ന ശീലം ഭാരതത്തിൽ വിവിധകാലഘട്ടങ്ങളിൽ ഉണ്ടായിട്ടുണ്ടു്. സ്ഥാനത്തിനാണു് പ്രാധാന്യം. ഓർത്തുവെക്കാനുള്ള എളുപ്പത്തിനു് പരസ്പരം പൊരുത്തമില്ലാത്ത തികച്ചും വൈവിദ്ധ്യമുള്ള പേരുകളാണു് ഇങ്ങനെ കൊടുത്തിരുന്നതു്. അയുതം (തമ്മിൽ യോജിക്കാത്തതു്), സമുദ്രം, പത്മം, അർദ്ധം, ഖർവ്വം, അർബ്ബുദം, വിവരം, വിവാഹം, ക്ഷോഭ്യം, ജലം എന്നെല്ലാം വിവിധ സംഖ്യാനാമകരണപദ്ധതികളിൽ മഹാസംഖ്യകൾക്കു പേരുണ്ടായിരുന്നു. ബി.സി. ഒന്നാം നൂറ്റാണ്ടിലെ ബുദ്ധമതകൃതിയായ ലളിതവിസ്താരത്തിൽ തല്ലക്ഷണം ( 10 ഘാതം 53) എന്ന സംഖ്യ വരെ ഇങ്ങനെ പരാമർശിച്ചിട്ടുണ്ടു്. അക്കാലത്തുതന്നെയുള്ള ജൈനകൃതികളിൽ അസംഖ്യേയ (10 ഘാതം 140), ശീർഷപ്രഹേളിക ( 8,400,000 ഘാതം 28) തുടങ്ങിയ സംഖ്യകളുമുണ്ടു്. പ്രായോഗികമായി ഇന്നത്തെ ആധുനികസയൻസിൽ പോലും അപൂർവ്വമായി മാത്രം, അതും ഒരു പക്ഷേ മാത്രം, ഉപയോഗിക്കേണ്ടുന്നത്ര ഭീമമായ സംഖ്യകളാണു് ഇവയെല്ലാം.\n(ഈ വക പേരുകൾക്കെല്ലാം എല്ലാ കാലത്തും ഒരേ സംഖ്യാമൂല്യമല്ല ഉണ്ടായിരുന്നതു്. വിവിധ കൃതികളിലും സംസ്കാരങ്ങളിലും ഒരേ സംഖ്യക്കു് വ്യത്യസ്തനാമങ്ങളും ഒരേ പേരിനു് വ്യത്യസ്തമൂല്യങ്ങളും കാണാം).\n[1935,1938 വർഷങ്ങളിൽ രണ്ടു ഭാഗങ്ങളായി പ്രസിദ്ധീകരിച്ച History of Hindu mathematics –asource book ആണു് ഇത്തരം വിവരങ്ങൾ സമന്വയിച്ചിട്ടുള്ള ഏറ്റവും പ്രൗഢമായ ഗ്രന്ഥം].\nഇത്തരം സംഖ്യാനാമാവലികളിൽ അർബ്ബുദം പ്രത്യക്ഷപ്പെടുന്നതു് ‘മൗണ്ട് അബു‘വിന്റെ സ്ഥാനം എന്ന നിലയിലാണു്.\nവിരലുകളെല്ലാം ഞണ്ടിനെപ്പോലെ വിരിച്ചുപിടിച്ചിരിക്കുന്ന കൈമുദ്രയാണു് (കടകം) കരഭം അഥവാ കരകടകം / കർക്കടകം. കരഭം എന്നാൽ ഞണ്ടു്, തുമ്പിക്കയ്യുള്ളതു്, വളഞ്ഞ പൽനിരയുള്ളതു്, വാരിപ്പിടിക്കുന്നതു്, ഇറുക്കുന്നതു്, കൊടിത്തൂവ എന്നെല്ലാം കൂടി അർത്ഥമുണ്ടു്. ഇംഗ്ലീഷിലെ krab / crab.\nശരീരത്തിലെ വലിയമുഴകളെ (പ്രത്യേകിച്ച് സ്തനത്തിലുണ്ടാവുന്നവയെ) ഗ്രീക്കുകാർ പേരിട്ടിരുന്നതു് കർക്കടകം karkinos (creeping ulcer). കർക്കിനോസിൽ നിന്നു വന്ന പദം കാൻസർ.


റോഡിൽ നിറയെ കറൻസി നോട്ടുകൾ; വാരിയെടുത്ത് യാത്രക്കാർ; ഗതാഗതം തടസ്സപ്പെട്ടത് രണ്ടു മണിക്കൂർ | People scramble as cash rains from truck in California – News18 Malayalam\nറോഡിൽ നിറയെ കറൻസി നോട്ടുകൾ; വാരിയെടുത്ത് യാത്രക്കാർ; ഗതാഗതം തടസ്സപ്പെട്ടത് രണ്ടു മണിക്കൂർ\nജനങ്ങള് നോട്ടുകള് വാരിയെടുക്കുന്നതിന്റെ വീഡിയോ സമൂഹമാധ്യമങ്ങളില് പ്രചരിക്കാന് തുടങ്ങി\nLast Updated : November 21, 2021, 15:43 IST\nവാഹനങ്ങളില് നിന്നും പല വസ്തുക്കളും റോഡിലേക്ക് വീഴുന്നത് സ്വാഭാവികമാമെങ്കിലും കറന്‍സി നോട്ടുകള് വീഴുന്നത് ഇതാദ്യമായിരിക്കും. വെള്ളിയാഴ്ച കാലിഫോര്‍ണിയയിലാണ് സംഭവം.\nഫ്രീവേയിലൂടെ അതീവ സുരക്ഷയോടെ സാന്റിയോഗോയില് നിന്ന് കറന്‍സി നോട്ടുകളുമായി സഞ്ചരിച്ച ട്രക്കില് നിന്നാണ് നോട്ടുകള് നിറച്ച ബാഗുകള് നിലത്തുവീണത്. ട്രക്കിന്റെ വാതില് അപ്രതീക്ഷിതമായി പോയപ്പോഴാണ് നോട്ടിന്റെ ബാഗുകള് നിലത്തു വീണത്.\nഇതേ തുടര്‍ന്ന് ജനങ്ങള് നോട്ടുകള് വാരിയെടുക്കുന്നതിന്റേയും മറ്റും വീഡിയോ സമൂഹമാധ്യമങ്ങളില് പ്രചരിക്കാന് തുടങ്ങി. ആളുകള് കൂടാന് തുടങ്ങിയപ്പോള് ഫ്രീവേയില് ഗതാഗതം രണ്ട് മണിക്കൂറോളം തടസ്സപ്പെട്ടു.\nപണം തിരികെ നല്‍കണമെന്ന് അധികൃതര് അഭ്യര്‍ത്ഥിച്ചതിനെ തുടര്‍ന്ന് നിരവധി പേര് കറന്‍സി നോട്ടുകള് തിരികെ നല്‍കിയെന്നും കാലിഫോര്‍ണിയ ഹൈവേ പട്രോള് അധികൃതര് പറഞ്ഞു.\n63 കിലോയുള്ള യുവതിയെ നീളൻ താടിയിൽ എടുത്തുയർത്തി; വീഡിയോ വൈറൽ\nഒരു താടിക്ക് എന്ത് ചെയ്യാൻ കഴിയും? ശരി, ഗിന്നസ് വേൾഡ് റെക്കോർഡ്സിന്റെ (Guinness World Record) ഇൻസ്റ്റാഗ്രാമിൽ പങ്കിട്ട ഒരു വീഡിയോ തെളിയിക്കുന്നതുപോലെ, ഈ മനുഷ്യന്റെ അത്രയും ശക്തമായ താടി നിങ്ങൾക്കുണ്ടെങ്കിൽ, അതിന് ഒരുപക്ഷേ എന്തും ചെയ്യാൻ കഴിയും എന്നാണ്. ആ ആൾ തന്റെ നീളൻ താടി കൊണ്ട് ഒരു സ്ത്രീയെ എടുത്തുയർത്തിയിരിക്കുകയാണ്.\nഒരു ലോക റെക്കോർഡ് സൃഷ്‌ടിക്കുന്നതിന് വളരെയധികം പരിശ്രമം ആവശ്യമാണ്. അത്തരം കാര്യങ്ങൾക്കായി ചുറ്റും നോക്കുകയും നിങ്ങളുടെ വൈദഗ്ദ്ധ്യം കണ്ടെത്തുകയും അതിന് ശ്രമിക്കുകയും വേണം. എന്നിരുന്നാലും, അന്തനാസ് കോൺട്രിമാസിനെ സംബന്ധിച്ച് ലോക റെക്കോർഡ് ലെവൽ വൈദഗ്ധ്യത്തിനായുള്ള അന്വേഷണം അദ്ദേഹത്തിന്റെ താടിയിൽ അവസാനിച്ചു.\nAlso Read- World's First Electric Ship| ലോകത്തിലെ ആദ്യ ഇലക്ട്രിക്ക് കപ്പല് നോര്‍വേയില്; പ്രതിവർഷം 40,000 ഡീസൽ ട്രക്കുകളുടെ യാത്ര ലാഭിക്കാം\n63.80 കിലോഗ്രാം ഭാരമുള്ള ഒരു സ്ത്രീയെ താടി കൊണ്ട് ഉയർത്തിയ ഏറ്റവും വലിയ ലോക റെക്കോർഡ് അദ്ദേഹം സൃഷ്ടിച്ചു. ഈ പ്രവൃത്തിയുടെ വീഡിയോ ഇപ്പോൾ ഇന്റർനെറ്റിൽ വൈറലായി മാറിയിരിക്കുകയാണ്. കോൺട്രിമാസ് തന്റെ താടിയിൽ കെട്ടിയ കമ്പിളിയുടെ സഹായത്തോടെ ഒരു സ്ത്രീയെ ഉയർത്തുന്നത് ക്ലിപ്പിൽ കാണാം. ആദ്യം ദൗത്യം ബുദ്ധിമുട്ടാണെന്ന് തോന്നിയെങ്കിലും, അനായാസേനെ അത് ചെയ്യാൻ കോൺട്രിമാസിന് കഴിഞ്ഞു.\nAlso Read- നടൻ വിനായകന്റെ പേജിൽ തെറി പോസ്റ്റുകൾ; വിവാദമായതും പോസ്റ്റുകൾ മുക്കി\nഓൺലൈനിൽ പോസ്റ്റ് ചെയ്തതിന് ശേഷം, വീഡിയോയ്ക്ക് ഇൻസ്റ്റഗ്രാമിൽ 92000 ലൈക്കുകൾക്കൊപ്പം ഒരു ദശലക്ഷത്തിലധികം വ്യൂസും ലഭിച്ചു. കോൺട്രിമാസിന്റെ താടിയിലെ കരുത്തിൽ നെറ്റിസൺസ് അമ്പരന്നിരിക്കുകയാണ്.\nFirst published: November 21, 2021, 15:43 IST\nArrest | ബാഗില് എന്താണെന്ന വിമാന ജീവനക്കാരിയുടെ ചോദ്യം ഇഷ്ടപ്പെട്ടില്ല; ബോംബെന്ന് മറുപടി നല്‍കിയ യാത്രക്കാരന് അറസ്റ്റില്\nKerala Lottery Result | ഫിഫ്റ്റി-ഫിഫ്റ്റി FF6ഭാഗ്യക്കുറി ഫലം പ്രഖ്യാപിച്ചു ; ഒന്നാം സമ്മാനം ഒരു കോടി രൂപ


ഇൻസ്റ്റാഗ്രാം സെലിബ്രിറ്റികളുടെ "തനിനിറം" കാണിക്കുന്ന ഡോക്ടർ ക്രോമെന്റൽ വിവാദം – വീഡിയോ | Newsthen l The news interactive\nഇൻസ്റ്റാഗ്രാം സെലിബ്രിറ്റികളുടെ “തനിനിറം” കാണിക്കുന്ന ഡോക്ടർ ക്രോമെന്റൽ വിവാദം – വീഡിയോ\nWeb Desk 13 February 2021 No Comments dr chrome mental500Dr_chromental500\nഫെബ്രുവരി ഏഴിന് ഒരു ചെറുപ്പക്കാരി ബ്ലോഗർ ഇൻസ്റ്റാഗ്രാമിൽ ഒരു വീഡിയോ പോസ്റ്റ് ചെയ്തു. ശ്രീയ നമ്പനാത്ത് എന്ന തൃശൂർകാരി ആർക്കിടെക്ചർ വിദ്യാർഥി ആയിരുന്നു ഈ വീഡിയോ പോസ്റ്റ് ചെയ്തത്. ഡോക്ടർ ക്രോമെന്റൽ 500 എന്ന ഇൻസ്റ്റാഗ്രാം അക്കൗണ്ടിനെ കുറിച്ചായിരുന്നു ആ വീഡിയോ. ഒമ്പത് ലക്ഷം പേർ പിന്തുടരുന്ന അക്കൗണ്ടാണ് അത്. അജിത് ടി എന്ന കൊച്ചി ആസ്ഥാനമായി പ്രവർത്തിക്കുന്ന ഡോക്ടറുടേത് ആണ് ആ അക്കൗണ്ട്.\nശൈശവ ലൈംഗികത ഉൾക്കൊള്ളുന്ന, സ്ത്രീവിരുദ്ധമായ നിരവധി വീഡിയോകൾ ഈ അക്കൗണ്ടിന്റെ സമാന്തര അക്കൗണ്ട് ആയ അനോണിമസ് മല്ലൂസ് 2.0 എന്ന അക്കൗണ്ടിൽ പ്രത്യക്ഷപ്പെടുന്നു എന്നായിരുന്നു ശ്രീയയുടെ പരാതി.ടോക്സിക് ആയ, റേസിസ്റ്റ് ആയ, കാസ്റ്റിസ്റ്റ്, മിസൊജനിസ്റ്റിക്, ബോഡി ഷെയ്മിംഗ്, സെക്സിറ്റ് കണ്ടന്റ് ആണ് ഇയാൾ ഷെയർ ചെയ്യുന്നതെന്നും ഒപ്പം മൃഗ പീഡനത്തിന്റെ കണ്ടന്റുകളും ഇയാൾ ഷെയർ ചെയ്തിട്ടുണ്ട് എന്നാണ് ശ്രീയ വ്യക്തമാക്കുന്നത്.പ്രായപൂർത്തിയാകുന്നതിനു മുൻപ് ബലാത്സംഗത്തിനിരയായ കുട്ടികളുടെതടക്കം അനുഭവ കഥ പറയുന്ന ഒരു ടെലഗ്രാം ഗ്രൂപ്പ് ഇയാളുടെത് ആയി ഉണ്ടെന്ന് ശ്രീയ ആരോപിക്കുന്നു.\nഅനോണിമസ് മല്ലുസ് എന്ന ഇൻസ്റ്റാ പേജിലും അതിനോടനുബന്ധിച്ച ടെലഗ്രാം ഗ്രൂപ്പിലും നിരവധി വീഡിയോകളും പോസ്റ്റുകളും ഡിലീറ്റ് ചെയ്യപ്പെട്ടു എന്നാണ് ഇപ്പോഴുള്ള വിവരം. ഇപ്പോൾ ഇവ സന്ദർശിക്കുന്നവർക്ക് ഇദ്ദേഹം എന്ത് തരം കണ്ടന്റാണ് പ്രമോട്ട് ചെയ്തിരുന്നത് എന്ന് വ്യക്തമാകില്ല. അത് രാജ്യത്തെ നിയമ സംവിധാനത്തിന് മാത്രമേ കൃത്യമായി മനസ്സിലാക്കാൻ സാധിക്കൂ. അതിലെ ക്യാപ്ഷൻ ഈ അർത്ഥത്തിൽ ഉള്ളതാണ് , ” ദർശനം പുണ്യം സ്പർശനം പാപം “.\nബലാത്സംഗ അനുഭവങ്ങൾ തുറന്നു പറയുന്ന ഓഡിയോകളുടെ ടൈറ്റിൽ മോശം പദം ഉപയോഗിച്ചാണ് ഇട്ടിരിക്കുന്നത് എന്ന് ശ്രീയ ആരോപിക്കുന്നു. തന്റെ വിഡിയോയിൽ ശ്രീയ ഈ ആരോപണം എല്ലാം നിരത്തുന്നു.\nകടുത്ത പ്രതികരണം ആണ് ഡോക്ടർ ക്രോമെന്റലിൽ നിന്ന് ശ്രീയയ്ക്ക് നേരിടേണ്ടിവന്നത്. ആരോപണം തെളിയിക്കാൻ ശ്രീയയെ വെല്ലുവിളിച്ച ഡോക്ടർ അജിത് ഒരു വേള വീഡിയോയിലൂടെ ഭീഷണിപ്പെടുത്തുകയും ചെയ്തു. തന്റെ സംഭാഷണത്തിൽ ഉടനീളം ഡോക്ടർ അജിത് തെറി വചനങ്ങൾ ഉപയോഗിക്കുകയും ചെയ്തു.\n“മോളൂസേ” എന്നാണ് ശ്രീയയെ ഡോക്ടർ അജിത് വിഡിയോയിൽ വിശേഷിപ്പിക്കുന്നത്.”ഞാൻ ഒരു നന്മ മരം ഒന്നുമല്ല “എന്ന മുൻ‌കൂർ ജാമ്യത്തോടെയാണ് ഇയാൾ തന്റെ ഭാഗം വിവരിക്കുന്നത്. സ്ത്രീകളെ അപമാനിക്കുന്ന പോസ്റ്റ് ഷെയർ ചെയ്യുന്നുണ്ടെന്ന ശ്രീയയുടെ ആരോപണത്തെ എന്റെ വീട്ടിൽ അമ്മയും പെങ്ങമ്മാരും ഉണ്ടെന്ന് പറഞ്ഞാണ് ഡോക്ടർ അജിത് നേരിടുന്നത്. ഇത് ചൂണ്ടിക്കാട്ടുന്നത് എന്താണ്? അമ്മയും പെങ്ങമ്മാരും വീട്ടിൽ ഇല്ലാത്തവർക്ക് എന്തുമാകാമെന്നോ? അതോ അങ്ങിനെ ഇല്ലാത്തവർ മോശക്കാർ ആണെന്നോ?\nമൃഗ പീഡനത്തെ സംബന്ധിച്ചുള്ള പോസ്റ്റുകളെ കുറിച്ചുള്ള ന്യായീകരണങ്ങളിലും ഡോ. അജിത്തിന്റെ വികലമായ കാഴ്ചപ്പാട് കാണാം. എന്റെ വീട്ടിലെ പട്ടികളെ ഞാൻ നന്നായി നോക്കുന്നുണ്ട് എന്നാണ് ആരോപണത്തിന് മറുപടി. അതും മൃഗ പീഡനം സംബന്ധിച്ച പോസ്റ്റ് ഷെയർ ചെയ്യുന്നതും, അങ്ങിനെ ഒന്ന് ചെയ്തിട്ടുണ്ടെങ്കിൽ, തമ്മിൽ എന്താണ് ബന്ധം?\nആദിവാസി സമൂഹത്തിൽ പെട്ടവരുടെ ഭക്ഷണത്തെ കളിയാക്കുന്ന തരത്തിലുള്ള പോസ്റ്റ് സംബന്ധിച്ചും ഇയാൾക്ക് ന്യായീകരണം ഉണ്ട്. അത് അയാൾക്ക് ഇഷ്ടപ്പെട്ടില്ല എന്നാണ് ന്യായം. ഇതെന്ത് ന്യായം ആദിവാസികൾ നിർബന്ധിച്ച് ഇയാളെ കൊണ്ട് പ്രതികരിപ്പിക്കുക ആയിരുന്നോ?\n“റഷീദ്ക്ക ട്രോൾ “സംബന്ധിച്ചുള്ള തന്റെ പങ്ക് ഇയാൾ പരോക്ഷമായി സമ്മതിക്കുന്നുണ്ടെങ്കിലും പാർശ്വവൽക്കരിക്കപ്പെട്ടവരുടെ വേദന മനസിലാക്കാൻ തനിക്ക് മനസില്ല എന്ന തരത്തിലാണ് ഇയാളുടെ പ്രതികരണം.\nഅതേസമയം ശൈശവ ലൈംഗികത സംബന്ധിച്ച്, സ്ത്രീകളെ അപമാനിക്കുന്ന ഒന്നും തന്റെ പേജിൽ പോസ്റ്റ് ചെയ്യപ്പെട്ടിട്ടില്ല എന്ന് ഡോക്ടർ അജിത് അവകാശപ്പെടുന്നു.ശ്രീയയ്ക്കെതിരെ നിയമ നടപടിയെടുക്കുമെന്നും അജിത് മുന്നറിയിപ്പുനൽകുന്നു.ഇനി അജിത്തിനെതിരെയുള്ള ആരോപണങ്ങൾ തെറ്റാണെങ്കിൽ പോലും ഇയാളുടെ മറുപടി വീഡിയോ നിലവാരം ഇല്ലാത്തത് ആയി എന്ന് പറയാതെ വയ്യ.\nഇതിന് പിന്നാലെ അജിത്തിന്റെ അനുയായികളിൽ നിന്ന് താൻ സൈബർ ആക്രമണം നേരിടുകയാണെന്ന് ശ്രീയ പറയുന്നു. പോലീസ് അന്വേഷണത്തിലൂടെ മാത്രമേ കൂടുതൽ കാര്യം വ്യക്തമാകൂ എന്നാണ് മനസിലാകുന്നത്. സൈബറിടങ്ങളിലെ അധോലോക പ്രവർത്തനങ്ങൾ പലപ്പോഴും പൊതുജനമധ്യത്തിൽ ചർച്ചാ വിഷയം ആകാറില്ല. അത്കൊണ്ട് തന്നെ സൈബറിടത്തിൽ ഭീമാകാരമായ ഒരു ഇരുണ്ട ലോകം രൂപംപെട്ടുകൊണ്ടിരിക്കുകയാണ്. ഇവിടെയ്ക്കാണ് കൊച്ചികുട്ടികൾ പോലും സ്മാർട്ട് ഫോണുമായി ഇറങ്ങുന്നത്.\nPrevious Previous post: സംസ്ഥാനത്ത് ഇന്ന് 5471 പേര്‍ക്ക് കോവിഡ്-19\nNext Next post: സാജൻ ബേക്കറി ഇഷ്ടമായില്ല: പ്രേക്ഷകന്റെ കമന്റിന് ഉടനടി മറുപടിയുമായി അജുവർഗീസ്


After Q3 Results Emkay Global Suggests To Buy Private Major HDFC Bank For 32 Percent Up In Short Term - Malayalam Goodreturns\n» റിസള്‍ട്ടിന് പിന്നാലെ എച്ച്ഡിഎഫ്‌സി ബാങ്കിന്റെ ലക്ഷ്യവില ഉയര്‍ത്തി എംകെ ഗ്ലോബല്; വാങ്ങുന്നോ?\nPublished: Tuesday, January 18, 2022, 14:35 [IST]\nതുടര്‍ച്ചയായ നാലാം ആഴ്ചയിലും നേട്ടത്തില് തുടരുന്നതോടെ ഒക്ടോബറില് രേഖപ്പെടുത്തിയ സര്‍വകാല റെക്കോഡില് നിന്നും ഒന്നര ശതമാനം മാത്രം അകലത്തേക്ക് എത്തിയിരിക്കുകയാണ് സൂചികകള്. നിലവില് മൂന്ന് മാസത്തെ ഉയര്‍ന്ന നിലവാരത്തിലാണ് പ്രധാന സൂചികകള് നില്‍ക്കുന്നത്. മിക്ക ടെക്‌നിക്കല് സൂചകങ്ങളും വിപണിയുടെ ബുള്ളിഷ് ട്രെന്‍ഡിനെയാണ് സൂചിപ്പിക്കുന്നത്. ഇതിനിടെ സമീപകാലത്ത് പിന്നാക്കം പോയിരുന്ന ലാര്‍ജ് കാപ് ബാങ്ക് ഓഹരിയായ എച്ച്ഡിഎഫ്‌സി ബാങ്കില് നിക്ഷേപത്തിന് നിര്‍ദേശിച്ച് ബ്രോക്കറേജ് സ്ഥാപനമായ എംകെ ഗ്ലോബല് രംഗത്തെത്തി.\nസ്വകാര്യ മേഖലയില് പ്രവര്‍ത്തിക്കുന്ന രാജ്യത്തെ മുന്‍നിര ധനകാര്യ സേവന ദാതാവാണ് എച്ച്ഡിഎഫ്‌സി ബാങ്ക് ലിമിറ്റഡ്. ഹൗസിങ്ങ് ഡെവലപ്‌മെന്റ് ഫിനാന്‍സ് കോര്‍പ്പറേഷന്റെ ഒരു ഉപസ്ഥാപനമായി 1994-ല് മുംബൈ ആസ്ഥാനമായാണ് ആരംഭം. കൈകാര്യം ചെയ്യുന്ന ആസ്തിയുടെ അടിസ്ഥാനത്തില് ഇന്ത്യയിലെ ഏറ്റവും വലിയ സ്വകാര്യ ബാങ്കും ആഗോള തലത്തില് പത്താമതും നില്‍ക്കുന്നു. വിപണി മൂലധനം കണക്കാക്കിയാല് ഇന്ത്യയിലെ ഏറ്റവും വലിയ ബാങ്കിംഗ് സ്ഥാപനമാണിത്. നിലവില് 8.5 ലക്ഷം കോടി രൂപയിലേറെയാണ് വിപണി മൂലധനം. 3,000-ത്തോളം നഗരങ്ങളിലായി 6,000-ത്തോളം ശാഖകളുണ്ട്.\nഎച്ച്ഡിഎഫ്‌സി ബാങ്കിന്റെ മുന്‍കാല ചരിത്രം പരിശോധിക്കുകയാണെങ്കില് സമീപകാലത്ത് മങ്ങിയ പ്രകടനമാണ് ഓഹരി കാഴ്ച വയ്ക്കുന്നത്. സമാന വിഭാഗത്തിലെ മറ്റ് ഓഹരികളുമായി താരതമ്യം ചെയ്താലും ഇക്കാര്യം വ്യക്തമാണ്. മാനേജ്‌മെന്റ് തലപ്പത്തെ മാറ്റങ്ങളും ക്രെഡിറ്റ് കാര്‍ഡ്/ ഡിജിറ്റല് വിഭാഗത്തിലും റിസര്‍വ് ബാങ്ക് ഏര്‍പ്പെടുത്തിയിരുന്ന നിയന്ത്രണങ്ങളും കോവിഡ് പ്രതിസന്ധിയുമൊക്കെ പ്രതികൂല ഘടകങ്ങള് സൃഷ്ടിച്ചിരുന്നു. കൂടാതെ ഡിസംബര് പാദത്തില് വിദേശ നിക്ഷേപകര് ബാങ്കിംഗ് ഓഹരികളില് തുടര്‍ച്ചയായി നടത്തിയ വില്‍പ്പനയുമൊക്കെ ക്ഷീണമേല്‍പ്പിച്ചു.\nഇതിനോടകം ക്രെഡിറ്റ് കാര്‍ഡുമായി ബന്ധപ്പെട്ട നിയന്ത്രണം റിസര്‍വ് ബാങ്ക് പിന്‍വലിച്ചിട്ടുണ്ട്. ഡിജിറ്റല് സംരംഭങ്ങള്‍ക്കുമുള്ള നിയന്ത്രണം താമസിയാതെ പിന്‍വലിക്കുമെന്നാണ് സൂചനകള്. വളര്‍ച്ചാ തോത് നിലനിര്‍ത്തുകയും കിട്ടാക്കടം കുറയുകയും ചെയ്യുന്നത് അനുകൂലഘടകമാണ്. കൂടാതെ നിലവിലെ സ്ഥിതയില് ബാങ്കിന് കോവിഡ് മൂന്നാം തരംഗത്തെ ഫലപ്രദമായി നേരിടാനാകുമെന്നാണ് അനുമാനം. കോവിഡ് പ്രതിസന്ധി നീണ്ടുപോകാവു്ന്ന സാഹചര്യവും ഡിജിറ്റല് രംഗത്തുള്ള നിയന്ത്രണം ദീര്‍ഘിപ്പിച്ചാല് ഉണ്ടാകാവുന്ന വരുമാന നഷ്ടവുമാണ് നിലവില് ബാങ്കിന് മുന്നിലുള്ള വെല്ലുവിളികള്.\nനടപ്പ് സാമ്പത്തിക വര്‍ഷത്തിന്റെ ഡിസംബര് പാദത്തില് എച്ച്ഡിഎഫ്‌സി ബാങ്കിന്റെ വരുമാനം 40,651 കോടിയും അറ്റാദായം 10,342 കോടി രൂപയുമാണ്. രണ്ടാം പാദത്തേക്കാള് അറ്റാദായത്തില് 18 ശതമാനം വളര്‍ച്ച കൈവരിച്ചു. ഇതില് പലിശ വരുമാനത്തില് മുന് വര്‍ഷത്തേക്കാള് 13 ശതമാനം നേട്ടത്തോടെ 18,443 കോടി രൂപയായി. കിട്ടാക്കട അനുപാതവും മുന് പാദത്തില് നിന്നും നേരിയ മികവു കൈവരിച്ചു എന്നതും ശ്രദ്ധേയം. കഴിഞ്ഞ5വര്‍ഷമായി വരുമാനത്തില് 20 ശതമാനവും ലാഭത്തില് 15.3 ശതമാനവും വളര്‍ച്ച നിലനിര്‍ത്തുന്നുണ്ട്.\nനിലവില് എച്ച്ഡിഎഫ്‌സി ബാങ്കിന്റെ പ്രമോട്ടര്‍മാര്‍ക്ക് 25.83 ശതമാനം ഓഹരികളാണ് കൈവശമുള്ളത്. അതേസമയം, വിദേശ ധനകാര്യ സ്ഥാപനങ്ങളുടെ പക്കല് 42.96 ശതമാനവും മ്യൂച്ചല് ഫണ്ട് ഉള്‍പ്പെടെയുള്ള ആഭ്യന്തര ധനകാര്യ സ്ഥാപനങ്ങളുടെ കൈവശം 17.81 ശതമാനം ഓഹരികളുമാണ് ഉള്ളത്. എല്ലാവിധ ബാങ്കിംഗ് സേവനങ്ങളും നല്‍കുന്നതില് മുന്‍പന്തിയിലാണ്. വായ്്പകളിലെ പലിശ ഇനത്തിലും റിസര്‍വ് ബാങ്ക് അടക്കമുള്ള മറ്റ് നിക്ഷേപങ്ങളിലെ ആദായവും ബാങ്കുകള് തമ്മിലുള്ള ഇടപാടിലൂടെയുമാണ് വരുമാനം കണ്ടെത്തുന്നത്.\nലക്ഷ്യ വില 2,050\nചൊവ്വാഴ്ച രാവിലെ 1,545 രൂപ നിലവാരത്തിലാണ് എച്ച്ഡിഎഫ്‌സി ബാങ്കിന്റെ (BSE: 500180, NSE: HDFCBANK) ഓഹരികള് വ്യാപാരം ചെയ്യപ്പെടുന്നത്. ഇവിടെ നിന്നും 2,050 രൂപ ലക്ഷ്യമാക്കി ഓഹരികള് വാങ്ങാമെന്നാണ് എംകെ ഗ്ലോബല് നിര്‍ദേശിച്ചത്. ഇതിലൂടെ അടുത്ത 12 മാസത്തിനകം 33 ശതമാനത്തോളം നേട്ടം കരസ്ഥമാക്കാമെന്നും ബ്രോക്കറേജ് സ്ഥാപനത്തിന്റെ റിസര്‍ച്ച് റിപ്പോര്‍ട്ടില് സൂചിപ്പിക്കുന്നു. കഴിഞ്ഞ ഒരു വര്‍ഷ കാലയളവിലെ ഓഹരികളുടെ ഉയര്‍ന്ന വില 1,725 രൂപയും കുറഞ്ഞ വില 1,342 രൂപയുമാണ്.\nമുകളില് കൊടുത്തിരിക്കുന്ന ലേഖനം ബ്രോക്കറേജ് സ്ഥാപനമായ എംകെ ഗ്ലോബല് പുറത്തിറക്കിയ റിപ്പോര്‍ട്ടിനെ അടിസ്ഥാനപ്പെടുത്തിയും പഠനാവശ്യത്തിന് മാത്രമായി നല്‍കുന്നതുമാണ്. ഇതുമായി ബന്ധപ്പെട്ട് നിക്ഷേപ തീരുമാനങ്ങള് എടുക്കും മുന്‍പ് സാമ്പത്തിക വിദഗ്ധന്റെ നിര്‍ദേശം തേടാം. ഓഹരി വിപണിയിലെ നിക്ഷേപം നഷ്ട സാധ്യതകള്‍ക്ക് വിധേയമാണ്. സ്വന്തം റിസ്‌കില് മാത്രം നിക്ഷേപ തീരുമാനം കൈക്കൊള്ളുക. ലേഖനത്തില് പറഞ്ഞിരിക്കുന്ന വിവരങ്ങള് ലഭ്യമായ സൂചകങ്ങളെ അടിസ്ഥാനമാക്കി തയ്യാറാക്കിയതാണ്. ലേഖനം വായിച്ചിട്ട് എടുക്കുന്ന തീരുമാനത്തിന്റെ അടിസ്ഥാനത്തില് സംഭവിക്കുന്ന ലാഭനഷ്ടങ്ങള്‍ക്ക് ഗ്രേനിയം ഇന്‍ഫര്‍മേഷന് ടെക്നോളജീസും ലേഖകനും ഉത്തരവാദികളല്ല.\nAfter Q3 Results Emkay Global Suggests To Buy Private Major HDFC Bank For 32 Percent Up In Short Term\nStory first published: Tuesday, January 18, 2022, 14:35 [IST]


ലോക്ക് ഡൌണ്: സൗദിയില് ( ഇന്ന്)...\nകുവൈറ്റില് കൊവിഡ് ബാധിതരുടെ ഐസൊലേഷന് കാലയളവ്...\nഉത്തർപ്രദേശ് സ്വദേശി മുഹമ്മദ് ഹസ്സൻ (44)...\nകുട്ടികൾക്ക് ആകർഷകമായ കിഡ്‍സ് എന്‍റർടെയ്ൻമെന്‍റ് ഇപ്പോൾ ഡിസ്‍നി + ഹോട്ട്സ്റ്റാറിൽ\nകുട്ടികൾക്ക് ഇത്തവണ വേനൽ അവധി കുറച്ച് നേരത്തെ തന്നെ കിട്ടി, പക്ഷെസോഷ്യൽ ഡിസ്റ്റൻസിംഗ് പാലിക്കേണ്ടതിനാൽ അവർക്ക് വീട്ടിൽ നിന്ന്പുറത്തിറങ്ങാൻ ആകുന്നില്ല.\nകഴിഞ്ഞിടെ അവതരിപ്പിച്ച ഡിസ്‍നി + ഹോട്ട്സ്റ്റാറിൽ കുട്ടികൾക്ക് വിനോദം പകരുന്ന തരത്തിലുള്ള നിരവധി ഉള്ളടക്കങ്ങളുണ്ട്. ഡിസ്‍നി + ഹോട്ട്സ്റ്റാർ വിഐപി വരിക്കാർക്ക് ഹിന്ദി, തമിഴ്, തെലുങ്ക് ഭാഷയിലും ഇത് കൂടാതെ ഡിസ്‍നി+ ഹോട്ട്സ്റ്റാർ പ്രീമിയംവരിക്കാർക്ക് ഇംഗ്ലീഷിലും ഉള്ളടക്കം ലഭ്യമാണ്.\nകുട്ടികളുടെ പ്രായത്തിന് അനുയോജ്യമായ ഉള്ളടക്കം കണ്ടെത്താൻ മാതാപിതാക്കൾക്ക് കിഡ്സ് സേഫ്മോഡ് ഉപയോഗിക്കാവുന്നതാണ്. ഇതിലൂടെ കുട്ടികൾ കാണുന്നത് എന്താണെന്ന്കൃത്യമായി അവർക്ക് അറിയുകയും ചെയ്യാം.\nഡിസ്‍നി+ ഹോട്ട്സ്റ്റാറിൽ കുട്ടികൾക്കായി നിർദ്ദേശിക്കുന്ന 10 ഷോകളും സിനിമകളും;\nജംഗിൾ ബുക്ക് (2016)\nഷേർ ഖാൻ ഭീഷണി മുഴക്കിയതിന് പിന്നാലെ മൌഗ്ളി തന്‍റെ സ്വത്വംതിരിച്ചറിയാനുള്ള ശ്രമങ്ങൾ നടത്തുകയാണ്. മൌഗ്ളിക്ക് സഹായമായിബഗീരയും ബാലൂവുമുണ്ട്.\nഅന്ന, എൽസ, ക്രിസ്റ്റോഫ്, ഒലാഫ്, സ്വെൻ എന്നിവർ അരെൻഡെൽ ഉപേക്ഷിച്ച്ദൂരെയൊരു കാട്ടുപ്രദേശത്തേക്ക് പോകുകയാണ്. അവരുടെ സ്ഥലംരക്ഷിക്കേണ്ടതിനായി എൽസയുടെ ശക്തിയുടെ ഉറവിടം കണ്ടെത്താൻഇറങ്ങിയതാണ് അവർ.\nദ് ലയൺ കിംഗ്\nതന്‍റെ പിതാവ് കിംഗ് മുസാഫയെയാണ് സിംബ എപ്പോഴും പിൻതുടരുന്നത്. എന്നാൽ രാജാവിന്‍റെ മകന്‍റെ തിരിച്ചുവരവ് കാട്ടിൽ എല്ലാവർക്കും അത്ര പിടിച്ചിട്ടില്ല. മുഫാസയുടെ സഹോദരൻ സ്കാർ രാജപദവി തട്ടിയെടുക്കാൻ പദ്ധതിയിടുന്നു.\nമാർവൽ അൾട്ടിമേറ്റ് സ്പൈഡർമാൻ\nകൌമാരക്കാരുടെ പുതിയ ടീമുമായി സ്പൈഡർമാൻ ദുഷ്ടശക്തികളെ നേരിടുന്നു.\nമിക്കി മൌസ് ക്ലബ് ഹൌസ്\nമിക്കിയും സുഹൃത്തുക്കളായ മിന്നി, ഡോണൾഡ്, പ്ലൂട്ടോ, ഡെയ്‍സി, ഗൂഫി, പീറ്റ്, ക്ലാരാബെൽ തുടങ്ങിയവർ ഫൺ, എഡ്യുക്കേഷണൽ അഡ്വഞ്ചറുകളിൽ ഏർപ്പെടുന്നു.\nദ് ഇൻക്രെഡിബിൾ ഹൾക്ക്\nയുഎസ് സർക്കാരിന്‍റെ കണ്ണുവെട്ടിച്ച് നടക്കുന്ന ശാസ്ത്രജ്ഞനാണ് ബ്രൂസ് ബാനർ. ദേഷ്യം വരുമ്പോൾ താനൊരു ഭീകരജീവിയായി മാറുകയാണ്, ഇതിനൊരു പരിഹാരം അന്വേഷിച്ച് നടക്കുകയാണ് അദ്ദേഹം.\nജോളിവുഡ് സൂപ്പർസ്റ്റാറാണ് ഗാജു ഭായ്. ആക്ഷൻ, കോമഡി, ഡ്രാമ, പാട്ട്, ഡാൻസ് തുടങ്ങി ബോളിവുഡ് സിനിമയ്ക്ക് വേണ്ട എല്ലാ ചേരുവകളും ഇതിലുണ്ട്. ബോറടിയിൽ നിന്നുള്ള രക്ഷകനാണ് ഗാജു ഭായ്.\nനല്ല ഹൃദയത്തിന് ഉടമയായ സ്ഥിരോത്സാഹിയായ ഹീറോയാണ് സമോസ.വെല്ലുവിളികൾ ഏറ്റെടുക്കാൻ സമോസ എപ്പോഴും തയാറാണ്. പ്രശ്നമുണ്ടോഅത് പരിഹരിക്കാൻ സമോസ ഉണ്ട് അവിടെ. ചിലപ്പോൾ, സമോസ ഒരൽപ്പംപൊങ്ങച്ചമൊക്കെ പറയും എങ്കിലും ആള് മിടുമിടുക്കനാണ്.\nമാർവലിന്‍റെ അവഞ്ചേഴ്‍സ് അസംബിൾ\nമാർവൽ സൂപ്പർഹീറോ ടീമിന്‍റെ സാഹസ പ്രകടനങ്ങളും പോരാട്ടങ്ങളും.\nലയൺ കിംഗ്സ് ടിമോൻ ആൻഡ് പുമ്പാ\nലയൺ കിംഗ് കഥാപാത്രങ്ങൾക്കൊപ്പം ടിമോണും പുമ്പായും\nഡിസ്‍നി+ ഹോട്ട്സ്റ്റാർ ഇന്ത്യയിൽ അവതരിപ്പിച്ചത് കുടുംബത്തിന് ഒന്നിച്ച് ആസ്വദിക്കാനാകുന്ന ഉള്ളടക്കങ്ങൾ വാഗ്ദ്ധാനം ചെയ്താണ്. ഇതിൽ ലോകത്തിലെ മികച്ച സൂപ്പർഹീറോ സിനിമകളും ആനിമേറ്റഡ് സിനിമകളുംപ്രശസ്തമായ കിഡ്സ് പ്രോഗ്രാമുകളും പുതിയ ബോളിവുഡ് സിനിമകളും എക്സ്ക്ലൂസീവ് ഹോട്ട്സ്റ്റാർ സ്പെഷ്യലുകളും ലൈവ് സ്പോർട്ട്സ് ആക്ഷനുമൊക്കെയുണ്ട്.


മണ്ണെണ്ണ കുടിച്ചാൽ കൊവിഡ് മാറുമെന്ന് പ്രചരിപ്പിച്ചു, മുഖ്യമന്ത്രിക്ക് കത്തും; മലപ്പുറം സ്വദേശിക്കെതിരെ കേസ് | case registered against one posted in facebook as Kerosene medicine for Covid 19\nമണ്ണെണ്ണ കുടിച്ചാൽ കൊവിഡ് മാറുമെന്ന് പ്രചരിപ്പിച്ചു, മുഖ്യമന്ത്രിക്ക് കത്തും; മലപ്പുറം സ്വദേശിക്കെതിരെ കേസ്\nMalappuram, First Published Apr 27, 2020, 9:19 PM IST\nമണ്ണെണ്ണ കൊവിഡിന് മരുന്നായി ഉപയോഗിക്കുന്നതായി ഇയാൾ ഫേസ്‍ബുക്കില് പോസ്റ്റിട്ടിരുന്നു. ഇക്കാര്യം കാണിച്ച് മുഖ്യമന്ത്രിക്ക് കത്തയക്കുകയും ചെയ്തു\nമലപ്പുറം: മണ്ണെണ്ണ കുടിച്ചാൽ കൊവിഡ് 19 മാറുമെന്ന് പ്രചരിപ്പിച്ച ആൾക്കെതിരെ പെരിന്തൽമണ്ണ പൊലീസ് കേസെടുത്തു. പെരിന്തൽമണ്ണ നാരങ്ങാകുണ്ടിലെ റൊണാൾഡ് ഡാനിയൽ(64) എന്നയാൾക്കെതിരെയാണ് കേസെടുത്തത്. മണ്ണെണ്ണയുടെ കാര്യം ചൂണ്ടിക്കാട്ടി മുഖ്യമന്ത്രി പിണറായി വിജയന് ഇയാള് കത്തയച്ചിരുന്നു. ഇതേ തുടർന്ന് മലപ്പുറം എസ്‍പിയുടെ നിദേശപ്രകാരം കേസെടുക്കുകയായിരുന്നു.\nRead more: 'ഈ ചില്ലറ തുട്ടുകൾക്കുള്ളത് കോടികളുടെ മൂല്യം'; ആകെ സമ്പാദ്യമായ 381 രൂപ ദുരിതാശ്വാസ നിധിലേക്ക് നൽകി കുട്ടപ്പൻ\nഇയാൾ ഇതിന് മുമ്പും സമാനമായ നിരവധി കേസുകളിൽ പ്രതിയായിരുന്നു. മണ്ണെണ്ണ കൊവിഡിന് മരുന്നായി ഉപയോഗിക്കുന്നതായി ഇയാൾ ഫേസ്‍ബുക്കില് പോസ്റ്റിട്ടിരുന്നു. വലിയ വിമര്‍ശനം ഉയര്‍ന്നെങ്കിലും ഇപ്പോഴും ഈ പോസ്റ്റ് പിന്‍വലിച്ചിട്ടില്ല.\nRead more:കു‍ട്ടികൾക്ക് കൊവിഡ് പോരാട്ട 'ഹീറോകൾ'ക്ക് ആശംസകൾ നേരാം;' മൈ കൊറോണ വാരിയറു'മായി തപാൽ വകുപ്പ്\nLast Updated Apr 27, 2020, 10:05 PM IST\nKerosene Covid 19\nMalappuram Covid 19\n55 ഏക്കർ, 200 റിസോർട്ടുകൾ! വാഗമണ്ണിലെ വൻ കയ്യേറ്റം ഒഴിപ്പിക്കും, ഒടുവിൽ തീരുമാനം


ചികിത്സയിലിരിക്കെ കൊവിഡ് രോഗി തൂങ്ങി മരിച്ചു; സംഭവം ബംഗളൂരുവിൽ | covid patient committed suicide in bengaluru hospital\nചികിത്സയിലിരിക്കെ കൊവിഡ് രോഗി തൂങ്ങി മരിച്ചു; സംഭവം ബംഗളൂരുവിൽ\nBengaluru, First Published 26, Jun 2020, 11:07 AM\nകെസി ജനറൽ ആശുപത്രിയിൽ ചികിത്സയിൽ ഉണ്ടായിരുന്ന 60 വയസുകാരിയാണ് തൂങ്ങി മരിച്ചത്. മകൾക്കും പേരക്കുഞ്ഞിനും ഒപ്പം ജൂൺ 18നാണ് ഇവരെ ആശുപത്രിയിൽ പ്രവേശിപ്പിച്ചത്.\nബംഗളൂരു: ബംഗളൂരുവിൽ ചികിത്സയിലിരിക്കെ കൊവിഡ് രോഗി ആത്മഹത്യ ചെയ്തു. കെസി ജനറൽ ആശുപത്രിയിൽ ചികിത്സയിൽ ഉണ്ടായിരുന്ന 60 വയസുകാരിയാണ് തൂങ്ങി മരിച്ചത്. മകൾക്കും പേരക്കുഞ്ഞിനും ഒപ്പം ജൂൺ 18നാണ് ഇവരെ ആശുപത്രിയിൽ പ്രവേശിപ്പിച്ചത്.\nബംഗളുരുവിൽ മാത്രം കഴിഞ്ഞ ദിവസം 113 പേർക്കാണ് രോഗം സ്ഥിരീകരിച്ചത്. ബംഗളൂരു നഗരത്തിലടക്കം കൊവിഡ് വ്യാപനം തുടരുന്ന സാഹചര്യത്തിൽ കർണാടകത്തിൽ മുഖ്യമന്ത്രി വിളിച്ച സർവ്വകക്ഷിയോഗം യോഗം ഇന്ന് നടക്കും. കൂടുതൽ നിയന്ത്രണങ്ങൾ നടപ്പാക്കുന്നതടക്കമുള്ള കാര്യങ്ങൾ യോഗം ചർച്ചചെയ്യും. പത്താം ക്‌ളാസ് പരീക്ഷയടക്കം നടക്കുന്ന സാഹചര്യത്തിൽ സമ്പൂർണ ലോക്ഡൗൺ പ്രായോഗികമല്ലെന്ന് മുഖ്യമന്ത്രി യെദ്യൂരപ്പ പറഞ്ഞിരുന്നു. പക്ഷെ കൂടുതൽ മേഖലകൾ കണ്ടെയിൻ ചെയ്യാനാണ് സാധ്യത.\nഅതിനിടെ, തെലങ്കാനയിൽ രോഗം ഭേദമായിട്ടും ആശുപത്രിയിലുള്ളവരെ ബന്ധുക്കൾ വീടുകളിലേക്ക് തിരിച്ചു കൊണ്ടുപോകുന്നില്ലെന്നു റിപ്പോർട്ട്. ഹൈദരാബാദ് ഗാന്ധി ആശുപത്രിയിൽ മാത്രം 50 രോഗമുക്തർ ബന്ധുക്കളെ കാത്തിരിക്കുന്നു. രോഗബാധയുണ്ടാകുമോ എന്ന ഭയമാണ് ആശുപത്രിയിലേക്ക് വരാൻ ബന്ധുക്കൾ മടിക്കാൻ കാരണമെന്ന് അധികൃതർ പറയുന്നു. ഹൈദരാബാദിൽ മാത്രം ഇന്നലെ 737 കേസുകളാണ് റിപ്പോർട്ട് ചെയ്തത്.\nRead Also: വിവാദപരാമർശം; എം സി ജോസഫൈന് എതിരായ ഹർജി ഹൈക്കോടതി തള്ളി...\nLast Updated 26, Jun 2020, 11:07 AM\nഅനുമതിയില്ലാതെ മറ്റൊരാളുടെ പാസ്‍വേഡ് ഉപയോഗിച്ചാല് ജയിലിലാവും; മുന്നറിയിപ്പുമായി യുഎഇ അധികൃതര്\nഒരേ ഒരു പ്രതിപക്ഷ നേതാവ്,ഒരേ ഒരു ഗതാഗത വകുപ്പ് മന്ത്രി.\nഏറ്റുമുട്ടലില് പരിക്കേറ്റ സൈനികരെ നേരിട്ട് കണ്ട് പ്രകീര്‍ത്തിച്ച് മോദി\n‘യഥാർത്ഥ ഇതിഹാസമായിരുന്നു അവർ‘; സരോജ് ഖാന് ആദരാഞ്ജലി അർപ്പിച്ച് മോഹൻലാൽ\nകൊച്ചിയില് ആശങ്ക കനക്കുന്നു; നഗരത്തില് 16 കൊവിഡ് രോഗികള്, ക്വര്‍ട്ടീന ആശുപത്രി അടച്ചു\n'നോക്കിയിരിക്കെ ഭാഗ്യം കണ്‍മുമ്പില്'; ബിഗ് ടിക്കറ്റ് നറുക്കെടുപ്പില് 1.5 കോടി ദിര്‍ഹം ഇന്ത്യക്കാരന്


ക്രിസ്മസ് ചിത്രങ്ങള് ഇന്ന് മുതല്; ഇന്ന് ചാര്‍ലിയും ജോ ആന്‍ഡ് ദി ബോയ്യും റിലീസ്\nTue Dec 18 2018 23:49:43 GMT+0530 (IST)\nNarada Desk| Updated On: 2015-12-24 03:28:14.0 | Location :\nഒരു ചെറിയ ഇടവേളയ്ക്ക് ശേഷം മലയാള സിനിമ ലോകം വീണ്ടും സജീവമാകുന്നു. തുടര്‍ച്ചയായുള്ള മലയാള സിനിമകളുടെ വിജയങ്ങള്‍ക്കും അന്താരാഷ്ട്ര ചലച്ചിത്ര മേളയ്ക്കും...\nഒരു ചെറിയ ഇടവേളയ്ക്ക് ശേഷം മലയാള സിനിമ ലോകം വീണ്ടും സജീവമാകുന്നു. തുടര്‍ച്ചയായുള്ള മലയാള സിനിമകളുടെ വിജയങ്ങള്‍ക്കും അന്താരാഷ്ട്ര ചലച്ചിത്ര മേളയ്ക്കും ഒടുവിലായി നടന്ന തിയറ്റര് സമരത്തിനും ശേഷം മലയാള സിനിമ ലോകം ഇന്ന് മുതല് വീണ്ടും സജീവമാകുന്നു.\nക്രിസ്മസ് റിലീസുകളായി രണ്ടു ചിത്രങ്ങളാണ് ഇന്ന് തീയറ്ററുകളില് എത്തുന്നത്. ദുല്‍ഖര് സല്‍മാന് നായകനായി എത്തുന്ന ചാര്‍ളിയും മഞ്ജു വാരിയര് നായിക പ്രധാനമുള്ള കഥാപാത്രത്തെ അവതരിപ്പിക്കുന്ന ജോ ആന്‍ഡ് ദി ബോയിയും.\nറിലീസിന് മാസങ്ങള്‍ക്ക് മുന്‍പേ ഹിറ്റ് ആയ ചിത്രമാണ് ചാര്‍ളി. പാര്‍വതി മേനോന് നായികയായി എത്തുന്ന ഈ ചിത്രത്തിലെ താടി വച്ച ദുല്‍ഖറിന്റെ ലുക്ക് വമ്പന് ഹിറ്റായിരുന്നു. തുടര്‍ന്ന് ചിത്രത്തിന്റെ ട്രെയിലറും പ്രേക്ഷര് ഇരുകൈയ്യും നീട്ടി സ്വീകരിച്ചു. മാര്‍ട്ടിന് പ്രക്കാട്ട് സംവിധാനം ചെയ്യുന്ന ചിത്രം നിര്‍മ്മിച്ചിരിക്കുന്നത് മാര്‍ട്ടിന് പ്രക്കാട്ട്, ജോജ്ജു തുടങ്ങിയവര് ചേര്‍ന്നാണ്.\nമഞ്ജു വാരിയര്‍ക്ക് ഒപ്പം മാസ്റ്റര് സനൂപ് പ്രധാന കഥാപാത്രമായി എത്തുന്ന ചിത്രമാണ് ജോ ആന്‍ഡ് ദി ബോയ്. മങ്കി പെന് എന്ന ഹിറ്റ് ചിത്രം ഒരുക്കിയ റോജിനാണ് ഈ ചിത്രത്തിന്റെ സംവിധായകന്. മഞ്ജു വാരിയര് സനൂപ് എന്നിവരെ കൂടാതെ പേളി മണിയും ഈ ചിത്രത്തിലെ ഒരു പ്രധാന കഥാപാത്രത്തെ അവതരിപ്പിക്കുന്നു.


CPM and State Government may focus on Solar case and related cases against Congress | ഉമ്മൻ ചാണ്ടി മുതൽ അബ്ദുള്ളക്കുട്ടിവരെ... അടപടലം പൂട്ടാനുറച്ച് സിപിഎം; രാഹുലിന്റെ വിശ്വസ്തനും പെടും - Malayalam Oneindia\n11 min ago കോട്ടയത്ത് 4000 പേർക്ക് കൊവിഡ് വാക്സിൻ: ജില്ലയിൽ സജ്ജീകരിച്ചത് 39 കേന്ദ്രങ്ങള്\n19 min ago നിയമസഭ തിരഞ്ഞെടുപ്പ്: ആലപ്പുഴ ജില്ലയിൽ 2643 ബൂത്തുകൾ, 938 അധിക പോളിങ് സ്റ്റേഷനുകള്\n25 min ago 'ഉറുമ്പ് കുത്തിയ വേദന പോലുമില്ല', കൊവിഡ് വാക്സിനേഷൻ അനുഭവം പങ്കുവെച്ച് പികെ ശ്രീമതി\nUpdated: Mon, Nov 2, 2020, 15:18 [IST]\nതിരുവനന്തപുരം: പിണറായി വിജയന് സര്‍ക്കാര് അധികാരമേറ്റപ്പോള് ഒരു കാര്യം പറഞ്ഞിരുന്നു. കഴിഞ്ഞ സര്‍ക്കാരിന്റെ കാലത്തെ വിവാദങ്ങള് രാഷ്ട്രീയ പകപോക്കലിന് ഉപയോഗിക്കില്ല എന്നതായിരുന്നു അത്. എന്നാല് സോളാര് വിവാദവുമായി ബന്ധപ്പെട്ട് സരിത എസ് നായര് ഉയര്‍ത്തിയ ലൈംഗികാരോപണങ്ങളും അതുപോലെ തള്ളിക്കളഞ്ഞതില് സിപിഎമ്മിനുള്ളില് തന്നെ എതിര്‍പ്പുണ്ടായിരുന്നു.\nഇപ്പോള് പിണാറായി സര്‍ക്കാരിനെ വളഞ്ഞിട്ട് ആക്രമിക്കുകയാണ് പ്രതിപക്ഷവും ബിജെപിയും. അതിനൊപ്പമാണ് കേന്ദ്ര ഏജന്‍സികളുടെ ഇടപെടലുകളും. ഈ സാഹചര്യത്തില് സരിത എസ് നായരുടെ ലൈംഗികാരോപണ പരാതിയിലെ കേസുകള് പൊടിതട്ടിയെടുക്കാനാണ് സര്‍ക്കാര് നീക്കം. അങ്ങനെയെങ്കില് മുന് മുഖ്യമന്ത്രി ഉമ്മന് ചാണ്ടി മുതല് ബിജെപി ദേശീയ ഉപാധ്യക്ഷന് എപി അബ്ദുള്ളക്കുട്ടി വരെ പെടും. വിശദാംശങ്ങള്...\nകഴിഞ്ഞ ഉമ്മന് ചാണ്ടി സര്‍ക്കാരിന്റെ അവസാനകാലത്താണ് സോളാര് വിവാദം ഉയര്‍ന്നത്. സാമ്പത്തിക തട്ടിപ്പ് കേസ് എന്നതിലുപരി, അധികാരസ്ഥാനങ്ങളില് ഉണ്ടായിരുന്ന പ്രമുഖര് സരിത എസ് നായരെ ലൈംഗികമായി ഉപയോഗിച്ചു എന്ന ആരോപണവും ഉയര്‍ന്നിരുന്നു. ആ കേസുകളാണ് ഇപ്പോള് വീണ്ടും സജീവമാകുന്നത്.\nമുഖ്യമന്ത്രിയായിരുന്ന ഉമ്മന് ചാണ്ടി മുതല് കെസി വേണുഗോപാല്, അടൂര് പ്രകാശ്, എപി അനില് കുമാര്, അനില് കുമാറിന്റെ പ്രൈവറ്റ് സെക്രട്ടറി സഹദുള്ള, അന്ന് എംഎല്‍എ ആയിരുന്ന ഇപ്പോഴത്തെ ബിജെപി ദേശീയ ഉപാധ്യക്ഷന് എപി അബ്ദുള്ളക്കുട്ടി എന്നിവര്‍ക്കെതിരെ നിലവില് കേസുകളുണ്ട്. സരിതയുടെ ലൈംഗികാപീഡന പരാതിയില് മാത്രം ഏഴ് കേസുകളാണ് നിലവിലുള്ളത്.\nമുഖ്യമന്ത്രി ഉമ്മന് ചാണ്ടി ലൈംഗികമായി പീഡിപ്പിച്ചു എന്നത് സരിയുടെ ഞെട്ടിപ്പിക്കുന്ന വെളിപ്പെടുത്തലുകളില് ഒന്നായിരുന്നു. ഇതിന്റെ ദൃശ്യങ്ങള് ഉണ്ടെന്ന് ബിജു രാധാകൃഷ്ണന് സോളാര് കമ്മീഷന് മുന്നില് മൊഴി നല്‍കിയതും ആ ദൃശ്യങ്ങള് കണ്ടെടുക്കാന് നടത്തിയ നീക്കങ്ങളും എല്ലാം കേരളത്തില് സമാനതകളില്ലാത്ത വിവാദമാണ് സൃഷ്ടിച്ചത്.\nആ കേസുകള് സജീവമാക്കി നിര്‍ത്തിയാല് ദേശീയ തലത്തിലും അത് കോണ്‍ഗ്രസിന് വലിയ പ്രതിസന്ധി സൃഷ്ടിക്കും. രാഹുല് ഗാന്ധിയുടെ വിശ്വസ്തനും എഐസിസി സംഘടനാ ജനറല് സെക്രട്ടറിയും രാജ്യസഭ എംപിയും ആയ കെസി വേണുഗോപാലും സരിതയുടെ പരാതിയിലുള്ള കേസില് പ്രതിയാണ്. കെസി വേണുഗോപാല് ലോക്‌സഭ എംപിയായിരിക്കെ ആണ് പീഡനം നടന്നത് എന്നാണ് സരിതയുടെ പരാതിയില് പറയുന്നത്.\nമുന് മന്ത്രിയും എംഎല്‍എയും ആയ എപി അനില്‍കുമാറിനെതിരെയുള്ള പരാതിയില് കഴിഞ്ഞ ദിവസം സരിതയുടെ മൊഴി രേഖപ്പെടുത്തിക്കഴിഞ്ഞിട്ടുണ്ട്. പരാതിക്കാരിയായ സരിതയെ വിളിച്ചുവരുത്തിയാണ് കൊല്ലം പോലീസ് മൊഴി രേഖപ്പെടുത്തിയത്. നിലവില് എംപിമാരായ ഹൈബി ഈഡന്, അടൂര് പ്രകാശ് എന്നിവര്‍ക്കെതിരേയുള്ള അന്വേഷണവും ശക്തമാക്കിയാല് കോണ്‍ഗ്രസ് കൂടുതല് പ്രതിസന്ധിയിലാവും.\nഅന്ന് കോണ്‍ഗ്രസ് എംഎല്‍എ ആയിരുന്ന എപി അബ്ദുള്ളക്കുട്ടി ഇപ്പോള് ബിജെപിയുടെ ദേശീയ ഉപാധ്യക്ഷനാണ്. അബ്ദുള്ളക്കുട്ടിയ്‌ക്കെതിരെ ബലാത്സംഗ പരാതിയില് പോലീസ് കേസ് എടുത്തിട്ട് നാളേറെയായെങ്കിലും പിന്നീട് അതില് തുടര്‍നടപടികള് ഉണ്ടായിരുന്നില്ല. ആ കേസ് ഇപ്പോള് പൊടിതട്ടിയെടുത്താല് ദേശീയ തലത്തില് ബിജെപിയ്ക്കും പ്രതിസന്ധിയാകുമെന്ന് ഉറപ്പാണ്.\nഅപ്പോള് ജോസ് കെ മാണിയോ...\nസരിത എസ് നായര് ലൈംഗികാരോപണം ഉന്നയിച്ചവരില് മറ്റൊരാള് ജോസ് കെ മാണിയാണ്. അന്ന് ജോസ് കെ മാണി യുഡിഎഫിനൊപ്പമായിരുന്നു. ഇപ്പോള് എല്‍ഡിഎഫിനൊപ്പവും. മറ്റ് നേതാക്കള്‍ക്കെതിരെയുള്ള കേസുകള് സജീവമായാല്, ജോസ് കെ മാണിയുടെ പേര് മുന്‍നിര്‍ത്തിയായിരിക്കും പ്രതിരോധം തീര്‍ക്കുക എന്നതും ഉറപ്പാണ്.\nസോളാര് വിവാദവുമായി ബന്ധപ്പെട്ട കേസുകള് പൊടിതട്ടിയെടുക്കുന്നത് സംബന്ധിച്ച് സര്‍ക്കാര് നിയമോപദേശം തേടിയേക്കും എന്നാണ് റിപ്പോര്‍ട്ടുകള്. ലൈംഗികാരോപണം കേസുകള് മാത്രമല്ല, സാമ്പത്തിക തട്ടിപ്പുമായി ബന്ധപ്പെട്ട കേസുകളും ശക്തമായി ഉയര്‍ത്തിക്കൊണ്ടുവന്നേക്കും എന്നാണ് റിപ്പോര്‍ട്ടുകള്.\nസ്വര്‍ണക്കടത്ത് വിവാദം മുതല് സംസ്ഥാന സര്‍ക്കാര് വലിയ പ്രതിസന്ധിയാണ് നേരിടുന്നത്. വിവാദങ്ങളെയൊന്നും സര്‍ക്കാരുമായി നേരിട്ട് ബന്ധിപ്പിക്കാന് അന്വേഷണ ഏജന്‍സികള്‍ക്ക് സാധിച്ചിട്ടില്ലെങ്കിലും പ്രതിപക്ഷം അവയെല്ലാം തന്നെ അതിശക്തമായി ഉപയോഗിച്ചുകൊണ്ടിരിക്കുകയാണ്.\nസോളാര് കേസ് വീണ്ടും സജീവമാകുന്നതില് കോണ്‍ഗ്രസിലെ ഒരു വിഭാഗവും ആശ്വാസത്തിലാണ്. എ ഗ്രൂപ്പിലെ പ്രമുഖരാണ് സോളാര് വിവാദത്തില് പെട്ടവരില് ഭൂരിഭാഗം പേരും. അതുകൊണ്ട് ആ വിവാദം ശക്തമായാല് പാര്‍ട്ടിയ്ക്കുള്ളില് തങ്ങള്‍ക്ക് കൂടുതല് ശക്തിനേടാനാകും എന്നാണ് ഐ ഗ്രൂപ്പിന്റെ പ്രതീക്ഷ.\nsolar case solar scam saritha s nair oommen chandy kc venugopal ap abdullakutty ap anil kumar cpm congress bjp സരിത എസ് നായർ എപി അബ്ദുള്ളക്കുട്ടി സിപിഎം കോൺഗ്രസ് ബിജെപി ഉമ്മന് ചാണ്ടി hibi eden politics\nCPM and State Government may focus on Solar case and related cases against Congress. Serious allegations against Oommen Chandy, KC Venugopal, AP Abdullakutty etc.


റിപ്പബ്ലിക് ദിനത്തിൽ രാജ്യതലസ്ഥാനത്ത് കർഷകരുടെ അതിരുവിട്ട പ്രതിഷേധ പ്രകടനങ്ങൾ : Deepika.com National News |\nന്യൂഡൽഹി: റിപ്പബ്ലിക് ദിനത്തിൽ തലസ്ഥാനത്തെയും രാജ്യത്തെയും ഞെട്ടിച്ചു കൊണ്ടാണ് ചെങ്കോട്ടയിലേക്കു പ്രതിഷേധക്കാർ ഇരച്ചു കയറിയത്. കർഷകസംഘടനകളുടെ സംയുക്ത സമിതിയും ഡൽഹി പോലീസും തമ്മിൽ ട്രാക്ടർ റാലിയുടെ റൂട്ട് സംബന്ധിച്ച് മുൻധാരണ ഉണ്ടാക്കിയിരുന്നു. ഡൽഹി അതിർത്തികളിൽ നിന്നു ഡൽഹി ഔട്ടർ റിംഗ് റോഡ് ചുറ്റി റാലി നടത്തുമെന്നായിരുന്ന ധാരണ.\nഎന്നാൽ, റിപ്പബ്ലിക് ദിനത്തിൽ ഡൽഹി അതിർത്തികളിൽ നിന്ന് ഒരു വിഭാഗം പ്രതിഷേധക്കാർ തലസ്ഥാനത്തിന്‍റെ ഹൃദയഭാഗത്തേക്കു കുതിക്കുകയാണുണ്ടായത്. ഡൽഹി പോലീസിന്‍റെ ആസ്ഥാനമായിരുന്ന ഐടിഒയിൽ പോലീസും കർഷകരും തമ്മിൽ മണിക്കൂറുകളോളം ഏറ്റു മുട്ടി. ട്രാക്ടറുകൾ തടയുന്നതിനായി പോലീസ് വഴിയിൽ നിരത്തിയിട്ട ബസുകൾ ഇടിച്ചു നീക്കിയാണ് കർഷകർ മുന്നോട്ടു കുതിച്ചത്. നൂറു കണക്കിന് ട്രാക്ടറുകൾ അതിവേഗത്തിൽ ഇരച്ചെത്തിയതോടെ സംഭവം പോലീസിന്‍റെ നിയന്ത്രണത്തിനു പുറത്തായി.\nഉച്ചകഴിഞ്ഞ് ചെങ്കോട്ടയിൽ കടന്നു കയറിയ പ്രതിഷേധക്കാർ ആയുധ ധാരികളായ നിംഹാംഗ് സിക്കുകാർക്കൊപ്പം കോട്ടയുടെ മുകൾപ്പരപ്പിലെ കമാനങ്ങളിൽ വരെ കയറിപ്പറ്റി. അതിനിടെയാണ് ഒരു യുവാവ് ചെങ്കോട്ടയിൽ ദേശീയ പതാക സ്ഥാപിച്ചിരിക്കുന്ന കൊടിമരത്തിൽ വലിഞ്ഞു കയറി സിക്ക് പതാക കെട്ടിയത്. നഗരത്തിൽ സമരത്തിന്‍റെ പേരിൽ പ്രതിഷേധം പൊട്ടിപ്പുറപ്പെട്ടപ്പോൾ തന്നെ ഡൽഹി അതിർത്തിയിൽ പ്രതിഷേധത്തിനു നേതൃത്വം നൽകിയിരുന്ന പ്രധാന കർഷക സംഘടനകളും നേതാക്കളും അക്രമം നടത്തുന്നവർ തങ്ങളുടെ ഒപ്പമുള്ളവരല്ലെന്നു വ്യക്തമാക്കിയിരുന്നു.\nഐടിഒയിൽ മൂന്നു മണിക്കൂറോളം കർഷകരും പോലീസും തമ്മിൽ ഏറ്റുമുട്ടി. അക്രമം രൂക്ഷമായതോടെ മെട്രോ ഉൾപ്പെടെ ഗതാഗതം പൂർണമായും സ്തംഭിച്ചു. ഡൽഹിയുടെ വിവിധ ഭാഗങ്ങളിലും ഹരിയാനയിലും ഉത്തർപ്രദേശിൽ ചിലയിടങ്ങളിലും ഇന്‍റർനെറ്റ് റദ്ദാക്കി. സമരം അക്രമാസക്തമായതോടെ മുന്നൂറോളം അക്കൗണ്ടുകളാണ് ട്വിറ്റർ സസ്പെന്‍ഡ് ചെയ്തത്.\nസംഘർഷത്തിനിടെ നിരവധി കർഷകർക്കും പോലീസുകാർക്കും പരിക്കേറ്റു. ഒരു കർഷകർ മരിക്കുകയും ചെയ്തു. പോലീസിന്‍റെ വെടിയേറ്റാണ് ഇയാൾ മരിച്ചതെന്ന് ആരോപണം ഉയർന്നെങ്കിലും ട്രാക്ടർ മറിഞ്ഞാണ് മരണം സംഭവിച്ചതെന്നു പോലീസ് വിശദീകരിച്ചു.\nസംഘർഷത്തിൽ 300 പോലീസുകാർക്ക് പരിക്കേറ്റെന്നാണ് ഡൽഹി പോലീസ് അറിയിച്ചത്. അക്രമവുമായി ബന്ധപ്പെട്ട് 200 പേരെ അറസ്റ്റ് ചെയ്യുകയും 22ലേറെ എഫ്ഐആറുകൾ രജിസ്റ്റർ ചെയ്യുകയും ചെയ്തു. ബഹളത്തിനിടെ ആറു ബസുകളും അഞ്ച് പോലീസ് വാഹനങ്ങളും തകർത്തു. കുതിരപ്പുറത്ത് വാളും വടിയും മഴുവുമായി വന്ന നിഹാംഗുകൾ ഉൾപ്പെടെയുള്ള സംഘം ആക്രമിക്കുകയായിരുന്നുവെന്നു ഡൽഹി പോലീസ് അറിയിച്ചു. അക്രമങ്ങൾക്ക് പിന്നാലെ കേന്ദ്ര ആഭ്യന്തര മന്ത്രി അമിത്ഷാ ഉന്നതതല യോഗം വിളിച്ച് ഡൽഹിയിൽ കൂടുതൽ അർധസൈനികരെ വിന്യസിക്കാൻ നിർദേശിച്ചു.\nന്യൂഡൽഹി: കോണ്‍ഗ്രസ് സർക്കാർ വീണ പുതുച്ചേരിയിൽ രാഷ്‌ട്രപതി ഭരണത്തിനു ശിപാർശ നൽകാനുള്ള തീരുമാനത്ത...


സോളാര് വാട്ടര് ഹീറ്റര് — വികാസ്പീഡിയ\nഹോം പേജ് / ഊര്‍ജ്ജം / ഊർജ്ജ സംരക്ഷണം / സോളാര് വാട്ടര് ഹീറ്റര്\nസാധാരണ വാട്ടര് ഹീറ്ററിനേക്കാള് കൂടുതല് ആയുസ്സ്\nവെള്ളം അതിവേഗം ചൂടാക്കുന്നു.\nപാചകവാതകത്തിന്‍റെ ഉപയോഗം കുറയ്ക്കാം. പാചകം അതിവേഗം സാധ്യമാക്കാം.\nഇന്ധനചിലവുകളൊന്നുമില്ലാതെ സൂര്യപ്രകാശം കൊണ്ട് വെള്ളം ചൂടാക്കുന്നു.\nഉന്നതമായ 304- 2ആ സ്റ്റെയിന്‍ലസ് സ്റ്റീലില് നിര്‍മ്മിച്ച സ്റ്റോറേജ് ടാങ്കും ഔട്ടര് ടാങ്കും. ഇതിനിടയില് താപനഷ്ടം കുറയ്ക്കാനുള്ള പഫ് ഇന്‍സുലേഷനും.\nഅലുമിനിയം അലോയി സ്റ്റാന്‍റുകള്, ഉന്നതനിലവാരമുള്ള വാക്വം ട്യൂബുകള്.\nഉന്നതമായ വില്‍പനാനന്തര സേവനം (നിബന്ധനകള്‍ക്ക് വിധേയം)\nവീടുകള്, ഹോട്ടലുകള്, ഹോസ്റ്റലുകള്, കോണ്‍വെന്‍റുകള് എന്നിവയ്ക്ക് വളരെ അനുയോജ്യം.\nവൈദ്യുതി ചാര്‍ജ്ജിലെ വാര്‍ഷിക ലാഭം\n100 ലിറ്റര് വെള്ളം ചൂടാക്കാന് ഒരു ദിവസം 5.5 യൂണിറ്റ് വൈദ്യുതി ആവശ്യമാണ്. സൂര്യപ്രകാശമുള്ള ഒരു വര്‍ഷത്തില് 300 ദിവസങ്ങളില് ഇത് 1650 ഇലക്ട്രിക് യൂണിറ്റ് ആകുന്നു.\nഉയര്‍ന്നുവരുന്ന വൈദ്യുതി ചിലവിന് പരിഹാരമായ്\nഉയര്‍ന്നു വരുന്ന വൈദ്യുത ചിലവിന് ഒരു ഉത്തമ പരിഹാരമാണ് ഗ്രിഡ്ഡ് സംയോജിത ജഢ സംവിധാനം. ഇതിലൂടെ കുറഞ്ഞ ചിലവില് വൈദ്യുതി നിങ്ങള്‍ക്ക് ലഭ്യമാകും. ഒരിക്കലും വറ്റാത്ത ഊര്‍ജ്ജത്തിന് ഉറവിടമായ സൗരോര്‍ജ്ജത്തെ വൈദ്യുതോര്‍ജ്ജമാക്കി മാറ്റുന്നതിലൂടെ നാളെയെ സംരക്ഷിക്കുകയാണ് നിങ്ങള് ചെയ്യുന്നത്.\nഗ്രിഡ്ഡ് യോജിപ്പിച്ച ജഢ സംവിധാനം കറണ്ട് ബില്ല് കുറയ്ക്കാന് സാധിക്കുകയും അധികമായുണ്ടാകുന്ന വൈദ്യുതി കെ.എസ്.ഇ.ബി ക്ക് വില്‍ക്കാന് കഴിയുന്നതുമാണ്.\nശേഖരണത്തില് നഷ്ടം സംഭവിക്കാത്തതിനാല് ഉത്പ്പാദിപ്പിക്കുന്ന കറണ്ടിന്‍റെ മെച്ചപ്പെട്ട ഉപയോഗം സാധ്യമാകുന്നു.\nസൂര്യപ്രകാശം സോളാറില് സ്പര്‍ശിക്കുമ്പോള് വൈദ്യുതി ഉല്‍പ്പാദിപ്പിക്കപ്പെടുന്നു. ഇന്‍വേര്‍ട്ടര് ഉഇ യെ അഇ യാക്കി മാറ്റുന്നതിലൂടെ വീടുകളിലെ വൈദ്യുതോപകരണങ്ങള് പ്രവര്‍ത്തിപ്പിക്കാന് ആവശ്യമായ വൈദ്യുതി ലഭ്യമാകുന്നു.\nവീട്ടിലെ വൈദ്യുതോപകരണങ്ങള് സൗരോര്‍ജ്ജം ഉല്‍പ്പാദിപ്പിക്കപ്പെടുന്ന സമയത്ത് പ്രവര്‍ത്തിച്ചുകൊണ്ടിരിക്കുകയാണെങ്കില് സ്വിച്ച് ബോര്‍ഡില് കൂടി വൈദ്യുതി പ്രവഹിക്കുകയും സൗരോര്‍ജ്ജം വൈദ്യുതോപകരണങ്ങളില് എത്തിച്ചേരുകയും ചെയ്യുന്നു. അഇ പവറിനാല് പ്രവര്‍ത്തിക്കുന്ന ഏതൊരു വൈദ്യുതോപകരണത്തിനും സൗരോര്‍ജ്ജം ഉപയോഗപ്പെടുത്താം.\nഅധികമായി ഉല്‍പ്പാദിപ്പിക്കപ്പെടുന്ന വൈദ്യുതി ഗ്രിഡ്ഡിലേക്ക് തിരിച്ചുപോവുകയും മീറ്റര് ബോക്സില് രേഖപ്പെടുത്തുകയും ചെയ്യുന്നതാണ്.\nഗ്രിഡ്ഡില് എത്തുന്ന മിച്ചം വരുന്ന വൈദ്യുതി കൈമാറ്റം ചെയ്യുന്നതിനാല് കെ.എസ്.ഇ.ബി വൈദ്യുതി നെറ്റ് മീറ്ററിലൂടെ അളന്ന് ദാതാവിന്‍റെ ഇലക്ട്രിസിറ്റി ബില്ലില് നിന്ന് കുറയ്ക്കുകയും ചെയ്യുന്നതായിരിക്കും.\nകേന്ദ്ര - സംസ്ഥാന ഗവണ്‍മെന്‍റിന്‍റെ അംഗീകാരത്തോടു കൂടിയുള്ള ഈപദ്ധതി 35% സബ്സിഡിയോടെ നിങ്ങള്‍ക്ക് ഈ ഗ്രിഡ്ഡ് യോജിപ്പിച്ച പി വി സംവിധാനം ലഭ്യമാകുന്നതാണ്.\nപേജ് റേറ്റിംഗ് (28 വോട്ടുകള്)\nകരുതിവയ്ക്കാം വരും തലമുറയ്ക്കായി


കെ സുരേന്ദ്രന്റെ പ്രതികരണങ്ങൾ മനോനില തെറ്റിയ അവസ്ഥയിൽ: മുഖ്യമന്ത്രി - ദി ഗൾഫ് ഇന്ത്യൻസ്\nബിജെപി സംസ്ഥാന അധ്യക്ഷൻ കെ സുരേന്ദ്രൻ മാനസിക നില തെറ്റി പലതും വിളിച്ചുപറയുകയാണെന്ന് മുഖ്യമന്ത്രി പിണറായി വിജയൻ. മുഖ്യമന്ത്രിയുടെ മകളെ ചോദ്യം ചെയ്താൽ ലൈഫ് മിഷനെ ചേർത്തുള്ള തട്ടിപ്പിൽ കൂടുതൽ തെളിവുകൾ പുറത്തുവരുമെന്ന സുരേന്ദ്രന്റെ ആരോപണത്തെക്കുറിച്ച് ചോദിച്ചപ്പോഴാണ് മുഖ്യമന്ത്രിയുടെ പ്രതികരണം. ഒരു പാർട്ടിയുടെ അധ്യക്ഷൻ ഒരു അടിസ്ഥാനവുമില്ലാതെ ആരോപണങ്ങൾ വിളിച്ചു പറയുകയാണ്. എന്താണ് ആ മാനസികാവസ്ഥ? എന്തെങ്കിലും വിളിച്ചുപറയുമ്പോൾ അതിന് അടിസ്ഥാനം വേണം. എന്തും വിളിച്ചു പറയാമെന്ന തരത്തിലേക്ക് കെ സുരേന്ദ്രൻ മാറിയെന്നും വാർത്താസമ്മേളനത്തിൽ പിണറായി വിജയൻ കുറ്റപ്പെടുത്തി.\nAlso read: കോവിഡ് നിയന്ത്രണം കർക്കശമാക്കും: മുഖ്യമന്ത്രി\nഇത്രയും മാനസിക നില തെറ്റിയ ഒരാളെ പാർട്ടിയുടെ അധ്യക്ഷനായി നിർത്തുന്നല്ലോ എന്ന കാര്യം അവർ ആലോചിക്കേണ്ട കാര്യമാണ്. ഒരു ദിവസം രാത്രിയിൽ എന്തൊക്കെയോ തോന്നുന്നു. വിളിച്ചു പറയുന്നു. ഇത് ഒരു പ്രത്യേക മാനസിക അവസ്ഥയാണ്. സുരേന്ദ്രന്റെ ആരോപണത്തിൽ പത്ര സമ്മേളനത്തിലൂടെ കൂടുതൽ പറയാൻ തയ്യാറാവുന്നില്ല. സുരേന്ദ്രനോട് പറയേണ്ടതുണ്ട്. അത് ഇങ്ങനെയല്ല പറയേണ്ടത്. സുരേന്ദ്രനല്ല പിണറായി വിജയൻ. അപവാദങ്ങൾ വിളിച്ചു പറയുമ്പോൾ അപവാദങ്ങൾ ആണെന്ന് തിരിച്ചറിയാൻ സമൂഹത്തിന് കഴിയണം. അഴിമതി തീണ്ടാത്ത എൽഡിഎഫ് സർക്കാരിന്റെ പ്രതിച്ഛായ തകർക്കാനുള്ള ശ്രമങ്ങളാണ് നടക്കുന്നത്. ഓരോരുത്തരുടെ നിലവെച്ച് മറ്റുള്ളവരെ അളക്കരുത്. എന്തെങ്കിലും വിളിച്ചുപറഞ്ഞാൽ പരാതിയാവില്ലെന്നും മുഖ്യമന്ത്രി പറഞ്ഞു.\nCMinastate of disarrayK Surendran'sreactions


ഇന്ത്യൻ ഓഹരി ഇൻഡക്‌സുകൾ മൂന്നാം വാരത്തിലും നഷ്ടത്തിൽ | Malayalam News\nകരടി വലയത്തിൽനിന്ന് രക്ഷ നേടാനാവാതെ ഇന്ത്യൻ ഓഹരി ഇൻഡക്‌സുകൾ മൂന്നാം വാരത്തിലും നഷ്ടത്തിൽ. പലിശ നിരക്കിൽ അപ്രതീക്ഷിത ഇളവുകൾ വരുത്തി റിസർവ് ബാങ്ക് സാമ്പത്തിക മേഖലയെ ഞെട്ടിക്കാൻ ശ്രമം നടത്തി. എന്നാൽ ഇളവ് പ്രഖ്യാപിച്ചത് വിപണിയെ സ്വാധീനിക്കാഞ്ഞത് ആർ.ബി.ഐ യെയാണ് ഒടുവിൽ ഞെട്ടിച്ചത്. പലിശ ഏറ്റവും താഴ്ന്ന റേഞ്ചിൽ എത്തിയത് വരും കാലങ്ങളിൽ സാമ്പത്തിക മേഖലയെ തളർച്ചയിൽനിന്ന് കരകയറാൻ അവസരം ഒരുക്കാം.\nപ്രതീക്ഷിച്ച പോലെ തന്നെ വൻ തകർച്ചയോടെയാണ് പിന്നിട്ടവാരം ഓഹരി വിപണിയിൽ ഇടപാടുകൾക്ക് തുടക്കം കുറിച്ചത്. സെൻസെക്‌സ് 425 പോയന്റും നിഫ്റ്റി 87 പോയന്റും പ്രതിവാര നഷ്ടത്തിലാണ്. നിഫ്റ്റി 9158 ൽ നിന്ന് തിങ്കളാഴ്ച തന്നെ 8806 പോയന്റിലേയ്ക്ക് ഇടിഞ്ഞത് ചെറുകിട നിക്ഷേപകരെ ഞെട്ടിച്ചു. സൂചികയുടെ തകർച്ചയ്ക്ക് ഇടയിലെ ഷോട്ട് കവറിംഗിൽ നിഫ്റ്റി 9178 ലേയ്ക്ക് തിരിച്ചു കയറിയ ശേഷം ക്ലോസിംഗിൽ 9039 പോയന്റിലാണ്. പെരുന്നാൾ അവധിമൂലം തിങ്കളാഴ്ച വിപണി അവധിയാണ്.\nവൻ ചാഞ്ചാട്ടങ്ങൾക്ക് ഈ വാരം വിപണി ശ്രമിക്കില്ല. ഫ്യൂച്ചേഴ്‌സ് ആന്റ് ഓപ്ഷൻസിൽ വ്യാഴാഴ്ച മെയ് സിരീസ് സെറ്റിൽമെൻറ്റാണ്. നിഫ്റ്റി 8800-9400 ടാർജറ്റിൽ ഈവാരം നിലകൊള്ളാം. 9209 ലെ പ്രതിരോധം തകർത്താൽ സൂചിക 9379 വരെ കയറാം. തിരിച്ചടി നേരിട്ടാൽ 8837-8635 ൽ താങ്ങുണ്ട്. വിപണിയുടെ മറ്റ് സാങ്കേതിക വശങ്ങൾ നിരീക്ഷിച്ചാൽ പ്രതിദിന ചാർട്ടിൽ സൂപ്പർ ട്രെന്റ്, പാരാബോളിക്ക് എസ്.എ.ആർ എന്നിവ സെല്ലിംഗ് മൂഡിലാണ്. ബോംബെ സെൻസെക്‌സ് 31,097 ൽ നിന്ന് ഓപണിംഗിൽ 31,248 ലേയ്ക്ക് ഉയർന്നങ്കിലും മുൻ നിര ഓഹരികളിലെ വിൽപന സമ്മർദം സൂചികയെ 29,968 വരെ തളർത്തി. വാരാവസാനം സെൻസെക്‌സ് 30,672 പോയന്റിലാണ്. ഈവാരം 31,290-31,909 പോയന്റിൽ തടസ്സമുണ്ട്. ഇത് മറികടന്നാൽ 33,000 പോയന്റ് ലക്ഷ്യമാക്കും, എന്നാൽ തിരിച്ചടി നേരിട്ടാൽ 30,010-29,349 പോയന്റിൽ താങ്ങുണ്ട്.\nഇന്ത്യാ വോളാറ്റിലിറ്റി ഇൻഡക്‌സ് നൽക്കുന്ന സൂചന ഈവാരം ചാഞ്ചാട്ടം നിയന്ത്രിക്കാം. രണ്ടാഴ്ചയോളം 3739 റേഞ്ചിൽ നീങ്ങിയ ശേഷം ഈ ടാർജിറ്റിൽനിന്ന് പുറത്തു കടന്ന് 41.20 വരെ കയറി. വാരാന്ത്യം വോളാറ്റിലിറ്റി ഇൻഡക്‌സ് 32.20 ലാണ്.\nഫോർക്‌സ് മാർക്കറ്റിൽ രൂപയുടെ മൂല്യം 75.81 ൽനിന്ന് 76.06 ലേയ്ക്ക് ദുർബലമായെങ്കിലും മുൻവാരം സൂചിപ്പിച്ച 76.08 ലെ പ്രതിരോധം മറികടന്നില്ല. ഇതോടെ മൂല്യം 75.46 ലേയ്ക്ക് മികവ് കാണിച്ച ശേഷം വ്യാപാരാന്ത്യം 75.94 ലാണ്. ഈവാരം 76.43 ൽ പ്രതിരോധമുണ്ട്, വീണ്ടും മികവിന് തുനിഞ്ഞാൽ 75.4531 റേഞ്ചിലേയ്ക്ക് മെച്ചപ്പെടാം. ഈമാസം രൂപയ്ക്ക് ഡോളറിന് മുന്നിൽ 85 പൈസയുടെ ഇടിവ് നേരിട്ടു.\nമറ്റ് വികസിത സമ്പദ്‌വ്യസ്ഥകളുമായി താരതമ്യപ്പെടുത്തുമ്പോൾ വിദേശ ഫണ്ടുകളുടെ നിലപാട് ഇന്ത്യയെ ബാധിക്കുന്നു. കഴിഞ്ഞ വാരം അവർ 6920 കോടി രൂപയുടെ ഓഹരി വിറ്റു, തൊട്ട് മുൻവാരം വിൽപന 5951 കോടിയായിരുന്നു. ഏപ്രിലിൽ 6883 കോടി രൂപയും മാർച്ചിൽ 61,973 കോടി രൂപയും അവർ വിറ്റു. വ്യാഴാഴ്ച മെയ് സീരീസ് സെറ്റിൽമെന്റ് ശ്രദ്ധേമാവാം. അതേ സമയം ആഗോള വിപണി യു.എസ് ചൈന ബന്ധത്തിൽ ഉടലെടുത്ത സംഘർഷാവസ്ഥ സമ്മർദം ഉളവാക്കാം.\n4 രാജ്യാന്തര മാർക്കറ്റിൽ ക്രൂഡ് ഓയിൽ തുടർച്ചയായ നാലാം വാരവും നേട്ടം നിലനിർത്തി. ബാരലിന് 29.79 ഡോളറിൽനിന്ന് 34.57 ഡോളർ വരെ കയറിയ ശേഷം 33.56 ലാണ്. ക്രൂഡ് 44.96 ഡോളർ വരെ മുന്നേറാൻ ജൂണിൽ ശ്രമിക്കാം.


വിരസനാണ് വില്ലന് | Villain | Villain Movie | Mohanlal | B.Unnikrishnan\nകണ്ടുപഴകിയ സിനിമകളുടെ സങ്കലനമാണ് വില്ലന്\n# സഞ്ജയ് ദാസ് .എന്\nPublished: Oct 28, 2017, 10:17 AM IST\nPhoto Courtesy: facebook/villainmovie\n'നത്തിങ് ഇന് ബ്ലാക്ക് ആന്‍ഡ് വൈറ്റ്, എവരിതിങ് ഈസ് ഇന് ഗ്രേ' മാത്യൂ മാഞ്ഞൂരാന് എന്ന ഐ.പി.എസ്. ഓഫീസര് വില്ലനില് തന്റെ ജൂനിയര് ഓഫീസറോടു പറയുന്നതിതാണ്. സംഭവം സിംപിളാണ്; ഒന്നും കറുപ്പിലും വെളുപ്പിലുമല്ല, അതായത് ഒന്നും നേരെയല്ല. എല്ലാം ഇരുണ്ടതാണ്; അതായത് ആകെയൊരു പുകമറയാണെല്ലാം. ബി. ഉണ്ണികൃഷ്ണന്റെ ബിഗ്ബജറ്റ് സിനിമ വില്ലനെ സംബന്ധിച്ചിടത്തോളം വളരെ വളരെ ശരിയാണ്, മുഖ്യകഥാപാത്രത്തിന്റെ പ്രസ്താവന. ആകെ ആശയക്കുഴപ്പത്തിന്റെ കറുത്തപുകയാണ്.\nസാങ്കേതികത, ബജറ്റ് അവകാശവാദങ്ങള്‍ക്കൊടുവിലാണ് മോഹന്‍ലാലിനെ നായകനാക്കിയ ബി. ഉണ്ണികൃഷ്ണന് സിനിമ 'വില്ലന്' തിയറ്ററുകളിലെത്തുന്നത്. എന്നാല് ബില്‍ഡ് അപ്പുകള്‍ക്കും തിയറ്റര് റിലീസിനുമുമ്പേയുള്ള ഹൈപ്പുകള്‍ക്കും വിപരീതമായി ശോകമൂകമായ, ഒരു സ്ലോ ത്രില്ലറാണ് വില്ലന്. ബി. ഉണ്ണികൃഷ്ണന് ഇതിനുമുന്‍പും ഇതുപോലുളള സിനിമകള് ചെയ്തിട്ടുണ്ട്, അവയില് പൃഥ്വിരാജ് നായകനായ ' ത്രില്ലര്', സുരേഷ് ഗോപി നായകനായ ' ഐ.ജി'. എന്നീ സിനിമകളുടെ നിലവാരമുളളതാണ് വില്ലന്. മോഹന്‍ലാലിന്റെ സാന്നിധ്യം മാത്രമാണ് അപവാദം.\nമോഹന്‍ലാലിനൊപ്പമുള്ള ഉണ്ണികൃഷ്ണന്റെ നാലാംസിനിമയാണു വില്ലന്. അവസാനം ഇറങ്ങിയ 'മിസ്റ്റര് ഫ്രോഡ്' പതിവു പ്രതികാര സിനിമയായിരുന്നെങ്കിലും ത്രില്ലര്‍മൂഡില് കണ്ടിരിക്കാമായിരുന്നു. എന്നാല് വില്ലനിലേയ്ക്കെത്തുമ്പോള് പ്രമേയപരമായും ആവിഷ്‌കാരപരമായും ദുര്‍ബലമാണ്. കണ്ടുമറന്ന സിനിമകളുടെ സങ്കലനമാണ് വില്ലന്. ബി. ഉണ്ണികൃഷ്ണന് മോഹന്‍ലാലിനെ വച്ചൊരുക്കിയ ഗ്രാന്‍ഡ് മാസ്റ്റര് എന്ന ഇന്‍വെസ്റ്റിഗേറ്റീവ് ത്രില്ലറിന്റെ അതേ ഘടനയാണ് ഈ ചിത്രത്തിലും.\nഭാര്യയും മകളും നഷ്ടപ്പെട്ട് വൈകാരികമായ പ്രതിസന്ധിയില് ജീവിക്കുന്ന ഒരു മുതിര്‍ന്ന പോലീസ് ഓഫീസര്‍ക്ക് വെല്ലുവിളി ഉയര്‍ത്തി ഒരു സീരിയല് കില്ലര് വരുന്നു. അത് അയാളുടെ ജീവിതത്തെയും പ്രൊഫഷനെയും എങ്ങനെ ബാധിക്കുന്നുവെന്നാണ് സിനിമ പറയുന്നത്. വൈകാരിക ത്രില്ലര് എന്ന ഗണത്തില്‍പ്പെടുത്താമെങ്കിലും കഥാപാത്രനിര്‍മിതികളിലും സാഹചര്യങ്ങളിലും പുലര്‍ത്തുന്ന യാഥാസ്ഥിതികമായ കൃത്രിമത്വം കൊണ്ട് സിനിമയോട് ഒരുവിധ വൈകാരികതയും തോന്നാനിടയില്ല.\nവില്ലന്റെ ട്രെയ്ലറുകളില് ആവര്‍ത്തിച്ചുകേട്ട ഡയലോഗ് 'ഒരു മനുഷ്യന് മറ്റൊരു മനുഷ്യന്റെ ജീവനെടുക്കുന്നതുപോലെ അസ്വഭാവികമായതൊന്നും ഈ ഭൂമിയില് ഇല്ല' എന്നൊരു വാചകം മോഹന്‍ലാല് അവതരിപ്പിക്കുന്ന മാത്യൂ മാഞ്ഞൂരാന് പറയുന്നുണ്ട്. ഉണ്ണികൃഷ്ണന്റെ സിനിമ പറയുന്നതും അതാണ്. മനുഷ്യന് മനുഷ്യന്റെ ജീവനെടുക്കുന്നതിലെ നീതിയും നീതിരാഹിത്യവും. 'ഫിലോസഫിക്കലി ഹെവി'യാണ് വില്ലന്. നായകനും പ്രതിനായകനും മുഖത്തോടുമുഖം നോക്കി നീതിയെക്കുറിച്ചും നിയമത്തെക്കുറിച്ചും ഘോരമായ പ്രസംഗങ്ങള് നടത്തുന്നത് ക്രിസ്റ്റഫര് നോളാന്റെ സിനിമകളിലേ കണ്ടിട്ടുള്ളു. ഇവിടെ ഒരു ക്രൈം നടക്കുന്നതിനു തൊട്ടുമുമ്പു ഗണ്‍പോയിന്റില് നായകനെ മുന്നില് നിര്‍ത്തി നീതിബോധത്തെപ്പറ്റി പറയുന്ന പ്രതിനായകന്, അയാളോടു നീതിയുടെ യുക്തി പറയുന്ന നായകന്, നായകന്റെ ഉപദേശത്തില് വീണ്ടും വിചാരം ഉണ്ടാകുന്ന പ്രതിനായിക എന്നുവേണ്ട ആകെ വാചകക്കസര്‍ത്താണ് സിനിമ. ഉപന്യാസമെഴുത്തായിരുന്നെങ്കില് തകര്‍ത്തേനെ! പക്ഷേ പോലീസ് ത്രില്ലര് സ്റ്റോറിയുടെ ക്ലൈമാക്സില് ഈ സൈസ് 'ഫിലോസഫിക്കല് ഗാര്‍ബേജ്' അരോചകം മാത്രമല്ല അസഹനീയവുമാണ്.\nതോക്കെടുത്ത് വെടിവയ്ക്കേണ്ടതിനുപകരം, ഏകാധിപത്യം, ആള്‍ക്കൂട്ടത്തിന്റെ നീതി, വ്യക്തികളുടെ നീതി, ദയാവധം എന്നുവേണ്ട ആധുനികനീതിനിര്‍വഹണത്തിലെ യുക്തികളെക്കുറിച്ചെല്ലാം വില്ലനും നായകനും ഏറ്റുമുട്ടുന്നുണ്ട്(പറഞ്ഞിട്ടുകാര്യമില്ലാഞ്ഞിട്ടാവും അതുകഴിഞ്ഞു തോക്കുമെടുക്കും.) ഈ ഒരു കുറ്റവും ശിക്ഷയും യുക്തിയാണ് സിനിമയുടെ ഫോക്കല് പോയിന്റ്. അത് അവഗണിച്ചാല് ഇതൊരു പതിവു ക്രൈം ത്രില്ലര് മസാലയാണ്. രണ്ടുപാട്ടും മൂന്നുസ്റ്റണ്ടും എന്ന ടിപ്പിക്കല് ഫോര്‍മുല.\nഒരു കൊട്ടാരത്തിനുള്ളില് നടക്കുന്ന ഒരു കൊലപാതകത്തിന്റെ ദൃശ്യങ്ങളുമായാണ് സിനിമ തുടങ്ങുന്നത്. അതിനുശേഷം വ്യക്തിജീവിതത്തിലുണ്ടായ ദുരന്തത്തിനുശേഷം വോളന്ററി റിട്ടയര്‍മെന്റ് എടുത്ത് പോലീസ് സര്‍വീസില്‍നിന്നു വിടപറയുന്ന മാത്യൂ മാഞ്ഞൂരാന്റെ(മോഹന്‍ലാല്) സര്‍വീസിലെ അവസാനദിവസത്തിലേക്ക് കടക്കുന്നു. സാഹചര്യങ്ങളുടെ നിര്‍ബന്ധം മൂലം മാത്യൂ മാഞ്ഞൂരാന് ഈ കേസുകളുടെ അന്വേഷണം ഏറ്റെടുക്കുന്നു. തുടക്കത്തില് ഗ്രാന്‍ഡ്മാസ്റ്ററിന്റെ അതേഘടനയാണ്. എന്നാല് ഇടവേളയ്ക്കുമുമ്പുതന്നെ കൊലപാതകി മുഖം വെളിപ്പെടുത്തി രംഗത്തുവരുന്നതോടെ വേട്ടക്കാരനും ലക്ഷ്യവും തമ്മില് കണ്ടുമുട്ടാനുള്ള വഴികള് ഒരുക്കുകയാണ് പിന്നീടുള്ള സിനിമ. ഗ്രാന്‍ഡ്മാസ്റ്ററില് അവസാനരംഗത്തുമാത്രം വെളിപ്പെടുത്ത അജ്ഞാതനായ കൊലയാളി ഒരു ത്രില്ലിങ് മൂഡ് നല്‍കിയിരുന്നെങ്കില് ഇവിടെ അതുമില്ല. മാത്രമല്ല, മാത്യൂ മാഞ്ഞുരാനെ എതിരാളിയിലേക്ക് എത്തിക്കുന്ന വഴികള്‍ക്ക് വിശ്വാസ്യത ഇല്ല എന്നുപോട്ടെ, വളരെ ഉദാസനീനമായാണ് അവതരിപ്പിക്കുന്നത്. ആസ്വാദനബോധത്തെ നിസാരമാക്കുന്ന വിടവുകളാണ് പലയിടത്തും. തിരക്കഥയിലൊരു ആത്മവിശ്വാസമില്ലായ്മ അത് പ്രകടമാക്കുന്നുണ്ട്.\nസിനിമകള് സ്വാഭാവിക വര്‍ത്തമാനങ്ങളിലേക്കു തിരിച്ചുപോകുന്ന കാലത്താണ് ഉണ്ണികൃഷ്ണന് അടിമുടി കൃത്രിമസംഭാഷണങ്ങള് നിറച്ച് സിനിമയൊരുക്കുന്നത്. പശ്ചാത്തലത്തില് നീണ്ടുനില്‍ക്കുന്ന പതിഞ്ഞതാളത്തിലുളള മോഹന്‍ലാലിന്റെ സംഭാഷണങ്ങളാണു കഥാഗതിയെക്കുറിച്ച് സദാ പറഞ്ഞുകൊണ്ടിരിക്കുന്നത്. അതാവട്ടെ, സാഹിത്യപദസമ്പുഷ്ടമായ മലയാളത്തില് അച്ചുനിരത്തിവച്ചവയും. ലേഡിമാക്ബെത്തിനെയും ഷേക്സ്പിയറെയും ഒരുകാര്യവുമില്ലാതെ ഈ കുറ്റകൃത്യത്തിലേക്കു വലിച്ചിഴയ്ക്കുന്നുണ്ട്. മോഹന്‍ലാലും മഞ്ജുവാര്യരും തമ്മിലുളള കുടുംബനിമിഷങ്ങളില്‍പോലും ഈ കൃത്രിമത്വം അനുഭവപ്പെടുന്നുണ്ട്. മഞ്ജുവാര്യര്‍ക്കു പരിമിതമായ രംഗസാന്നിധ്യമേയുള്ളു. രാശി ഖന്നയും ഹാന്‍സികയുമാണ് മറ്റ് നായികമാര്. മറുനാടന് യുവതികളായി തന്നെയാണ് അവര് സിനിമയിലെത്തുന്നതും.\nവയലന്‍സിനോടു താല്‍പര്യമില്ലാത്ത, വൈകാരികമായി കുറ്റകൃത്യങ്ങളെ സമീപിക്കാതിരിക്കുന്ന ഒരു പോലീസ് ഓഫീസറെയാണ് മോഹന്‍ലാല് ഇക്കുറി അവതരിപ്പിക്കുന്നത്. സോള്‍ട്ട് ആന്‍ഡ് പെപ്പര് ലുക്കില്‍തുടങ്ങി ശരീരഭാഷയിലും സംഭാഷണരീതികളിലും ഒരു പതിഞ്ഞ ഗാംഭീര്യമുണ്ട്. പതിവു കുസൃതികളില്ലാതെ ഒരു സീരിയസ് കോപ്പാണ് മാത്യൂ മാഞ്ഞൂരാന്.\nപോലീസ് സ്റ്റോറിയാണെങ്കിലും വൈകാരികപ്രതിസന്ധിയില് ഉഴലുന്ന ഉദ്യോഗസ്ഥന്റെ സൂഷ്മവികാരങ്ങളെ ലാല് അസാധാരണമായ കൈയടക്കത്തോടെ അവതരിപ്പിച്ചുണ്ട്. അസ്വഭാവികമായ സിനിമയിലെ ലാലിന്റെ ഈ സ്വഭാവികതയ്ക്ക് നൂറുമാര്‍ക്കാണ്. ശക്തിവേല് പളനിസ്വാമി എന്ന എക്സ്സെന്‍ട്രിക്കായ തമിഴന് ഡോക്ടറാണ് വിശാല് അവതരിപ്പിക്കുന്ന കഥാപാത്രം. ആദ്യമലയാളചിത്രമാണെങ്കിലും നെഗറ്റീവ് ഷേഡുള്ള ശക്തിവേലിനെ വിശാല് അവതരിപ്പിച്ചിരിക്കുന്നത് ശ്രദ്ധേയം. സിദ്ധിഖ്, രണ്‍ജി പണിക്കര്, ചെമ്പന് വിനോദ് ജോസ്, അജു വര്‍ഗീസ് എന്നിവരാണുമറ്റുവേഷങ്ങളില്.\nസാധാരണ മാസ് എന്റര്‍ടെയ്ന്‍മെന്റുകളില് റിലാക്സേഷന് അല്‍പം തമാശയൊക്കെ കാണും. ഇവിടെ അതിനുംവഴിയില്ല. അഞ്ചുമിനിട്ട് കിട്ടിയാല് മീന്‍വിഷത്തെപ്പറ്റിവരെയുള്ള ഗൂഗിള് ക്ലാസാണ്. അതുകൊണ്ട് സിനിമ തീര്‍ന്നപ്പോഴാണു ഒരു റിലാക്സേഷനൊക്കെ ഉണ്ടായത്.\n20 കോടി മുടക്കിയാണ് വില്ലന് നിര്‍മിച്ചത് എന്നാണൊരു കരക്കമ്പി. ഒന്നുകില് മലയാളസിനിമയുടെ ബജറ്റ് വല്ലാതെ ഉയര്‍ന്നു. അല്ലെങ്കില് ഇതൊക്കെ പബ്ലിസിറ്റി സ്റ്റണ്ട്.\n8കെ റെസലൂഷനെന്നും സാങ്കേതികമായി ഉന്നത നിലവാരമെന്നൊക്കെ സംവിധായകന് അവകാശപ്പെട്ടിരുന്നു. ഒന്നും സ്‌ക്രീനില് കണ്ടില്ല. ചില എരിയല് ദൃശ്യങ്ങളൊഴിച്ചാല് മനോജ് പരമഹംസയുടെയും എന്.കെ. ഏകാംബരന്റെയും ദൃശ്യങ്ങള് തീര്‍ത്തും സാധാരണമാണ്. ഒരു നവസിനിമയുടെ കരവിരുതോ സാങ്കേതികത്തികവോ വില്ലനില്ല. കുറഞ്ഞപക്ഷം തളളുമ്പോള് മയത്തില് തള്ളണം, അല്ലെങ്കില് വീഴുന്നവീഴ്ചയില് നിന്ന് എഴുന്നേല്‍ക്കാന് പാടായിരിക്കും.\nഒരുസാധാരണ സിനിമയെ അസാധാരണമാക്കി അവതരിപ്പിച്ച മാര്‍ക്കറ്റിങ് എങ്ങനെ തിയറ്ററില് പ്രതിഫലിക്കും എന്ന് കണ്ടറിയാം.\nപാതിരാത്രി പലവട്ടം വാതിലിന് മുട്ടി സംവിധായകൻ; എവിടെ പ്രശ്ന പരിഹാരമെന്ന് എ.എം.എം.എയോട് നടി\nസൈനികരോടുള്ള ആദരവ്; മോഹന്‍ലാല് കളി കാണാനെത്തിയത് സൈനിക വേഷത്തില്\n'പ്രിയപ്പെട്ട ലാലേട്ടാ...ഒരുപാട് നന്ദി' സെവാഗിന്റെ ഹൃദയം കീഴടക്കി മോഹന്‍ലാല്\nകിടു ചെന്നൈ | Movie Rating: 3.5/5\nചിരിപ്പിക്കാതെ ഡാകിനി | Movie Rating: 1.5/5\nഅതേ ആള്‍മാറാട്ടം | Movie Rating: 1.5/5


വന്യജീവി ആക്രമണം പ്രതിരോധ പ്രവര്‍ത്തനങ്ങളില് ജനപങ്കാളിത്തം അനിവാര്യം: മന്ത്രി കെ. രാജു – Shri. Adv. K. Raju\nHomepage > Blog > in news > വന്യജീവി ആക്രമണം പ്രതിരോധ പ്രവര്‍ത്തനങ്ങളില് ജനപങ്കാളിത്തം അനിവാര്യം: മന്ത്രി കെ. രാജു\nവന്യജീവി ആക്രമണം പ്രതിരോധ പ്രവര്‍ത്തനങ്ങളില് ജനപങ്കാളിത്തം അനിവാര്യം: മന്ത്രി കെ. രാജു\nComments വന്യജീവി ആക്രമണം പ്രതിരോധ പ്രവര്‍ത്തനങ്ങളില് ജനപങ്കാളിത്തം അനിവാര്യം: മന്ത്രി കെ. രാജു Comments\nവന്യജീവി ആക്രമങ്ങള്‍ക്കെതിരെ വനം വകുപ്പ് സ്വീകരിക്കുന്ന പ്രതിരോധ പ്രവര്‍ത്തനങ്ങള് കൂടുതല് കാര്യക്ഷമമാക്കുന്നതിന് വനാശ്രിത സമൂഹത്തിന്‍റെ സഹകരണവും പങ്കാളിത്തവും അത്യന്താപേക്ഷിതമാണെന്ന് വനം-വന്യജീവി വകുപ്പ് മന്ത്രി അഡ്വ കെ രാജു പറഞ്ഞു.\nസംസ്ഥാനത്തെ 204 പഞ്ചായത്തുകളില് ജനപ്രതിനിധികളും ഉദ്യോഗസ്ഥരും ചേര്‍ന്ന ജന ജാഗ്രതാ സമിതികള് രൂപീകരിച്ചിട്ടുണ്ടെന്നും ഇത്തരം കാര്യങ്ങളില് സമിതികള് ഫലപ്രദമായി ഇടപെടണമെന്നും മന്ത്രി ആവശ്യപ്പെട്ടു.\nകോട്ടയം ജില്ലാ വന അദാലത്ത് എരുമേലി ദേവസ്വം ഹാളില് ഉദ്ഘാടനം ചെയ്തു സംസാരിക്കുകയായിരുന്നു മന്ത്രി.\nജനജാഗ്രതാ സമിതികള് മൂന്നു മാസത്തിലൊരിക്കല് നിര്‍ബന്ധമായും ചേര്‍ന്ന് പ്രദേശത്തെ പ്രതിരോധ സംവിധാനങ്ങളുടെ സ്ഥിതി വിലയിരുത്തണമെന്നും കൃഷി നാശം, നഷ്ടപരിഹാരം തുടങ്ങിയവ ഉള്‍പ്പെടെയുള്ള വിഷയങ്ങള് പരിശോധിച്ച് അധികൃതരുടെ ശ്രദ്ധയില് പെടുത്തണമെന്നും മന്ത്രി നിര്‍ദ്ദേശിച്ചു.\nപട്ടയഭൂമിയടക്കമുള്ള പ്രശ്നങ്ങളില് കര്‍ഷകര്‍ക്ക് അനുകൂലമായ നിലപാടാണ് സര്‍ക്കാരിന്‍റേത്. പട്ടയഭൂമിയില് അവരവര് വച്ചു പിടിപ്പിച്ച മരങ്ങള് മുറിച്ചുമാറ്റുന്നതിനുള്ള അവകാശം ഉടമസ്ഥര്‍ക്ക് നല്‍കുന്നതു സംബന്ധിച്ച് വിജ്ഞാപനം പുറപ്പെടുവിക്കുന്നതിന് നടപടികള് സ്വീകരിച്ചു വരികയാണ്. ഇക്കാര്യത്തില് വനം, റവന്യൂ വകുപ്പുകള് ഉന്നതതല ചര്‍ച്ചകള് നടത്തി അനുകൂല തീരുമാനമെടുത്തിട്ടുണ്ട്.\nകൃഷി നാശം സംബന്ധിച്ച പരാതികളില് കൈവശാവകാശക്കാര്‍ക്കും നഷ്ടപരിഹാരം ഉറപ്പാക്കണമെന്ന് മന്ത്രി ഉദ്യോഗസ്ഥര്‍ക്ക് നിര്‍ദ്ദേശം നല്‍കി.\nമനുഷ്യ – വന്യജീവി സംഘര്‍ഷം തടയുന്നതിനായി എരുമേലി റേഞ്ചില് കഴിഞ്ഞ രണ്ടു വര്‍ഷത്തിനുള്ളില് 50 ലക്ഷം രൂപ ചെലവില് 40.81 കിലോമീറ്റര് സൗരോര്‍ജ്ജ വേലി നിര്‍മ്മിച്ചിട്ടുണ്ട്. നഷ്ടപരിഹാരം നല്‍കുന്നതിന് ഈ വര്‍ഷം 20 ലക്ഷം രൂപ നീക്കി വെച്ചിട്ടുണ്ട്.\nഈ സര്‍ക്കാര് അധികാരത്തില് വന്നശേഷം നഷ്ടപരിഹാര തുക ഇരട്ടിയാക്കി. കടന്നല്, തേനീച്ച തുടങ്ങിയവയുടെ ആക്രമണങ്ങള്‍ക്കിരയാവുന്നവര്‍ക്ക് നഷ്ടപരിഹാരം നല്‍കുന്ന കാര്യം സര്‍ക്കാരിന്‍റെ പരിഗണനയിലാണ്. എരുമേലിയിലെ വണ്ടന്‍പതാലില് പുതുതായി നിര്‍മ്മിച്ച ഫോറസ്റ്റ് സ്റ്റേഷന്‍റെയും സ്റ്റാഫ് ബാരക്കിന്‍റെയും ഉദ്ഘാടനം ഉടന് നടത്തും.\nകാട്ടുപന്നികളുടെ ശല്യംമൂലം കൃഷി നാശം സംഭവിക്കുന്ന നിരവധി പരാതികള് ലഭിച്ച സാഹചര്യത്തില് ശല്യം കൂടുന്ന അവസരങ്ങളില് വെടിവെച്ചു കൊല്ലുന്നതിന് ഡി .എഫ്.ഒ മാര്‍ക്ക് അനുമതി നല്‍കി ഉത്തരവ് പുറപ്പെടുവിച്ചിട്ടുണ്ട്. യൂണിഫോം സര്‍വീസിലെ തോക്ക് ഉപയോഗിക്കാന് യോഗ്യത ഉളളവര്‍ക്ക് നടപടി സ്വീകരിക്കാം. കാട്ടുപന്നികളുടെ ശല്യം അതിരൂക്ഷമായ സാഹചര്യങ്ങളില് ഉത്തരവ് നടപ്പാക്കാന് ഉദ്യോഗസ്ഥര്‍ക്ക് നിര്‍ദേശം നല്‍കിയിട്ടുണ്ട്. ഫീല്‍ഡ് സ്റ്റാഫിന് 40 പുതിയ വാഹനങ്ങളും ആയുധങ്ങളും ലഭ്യമാക്കുന്നതിനുള്ള നടപടികള് പൂര്‍ത്തിയായി വരികയാണ്.\nവനത്തിനുളളില് വന്യമൃഗങ്ങള്‍ക്ക് സ്വൈര്യജീവിതം ഉറപ്പു വരുത്തുന്നതിന് സ്ഥലം വിട്ടുനല്‍കാന് സന്നദ്ധരായവരുടെ സ്ഥലം പ്രതിഫലം നല്‍കി ഏറ്റെടുക്കുന്നതിനുള്ള നടപടികള് ഊര്‍ജ്ജിതമാക്കും. ഉള്‍ക്കാടുകളില് താമസിക്കുന്ന സ്വമേധയാ മാറിപ്പോവാന് ആഗ്രഹിക്കുന്നവരെ പുനരധിവസിപ്പിക്കും. പുനരധിവാസ തുക 20 ലക്ഷമായി ഉയര്‍ത്താന് കേന്ദ്രസര്‍ക്കാറിന് സമര്‍പ്പിച്ചിട്ടുള്ള പദ്ധതിക്ക് അംഗീകാരം പ്രതീക്ഷിക്കുന്നു.\nഫലവൃക്ഷങ്ങള് ഉള്‍പ്പെട്ട സ്വാഭാവിക വന നിര്‍മാണത്തിനാണ് സര്‍ക്കാര് മുന്‍ഗണന നല്‍കുന്നതെന്നും യൂക്കാലിപ്റ്റസ്, അക്കേഷ്യ, മാഞ്ചിയം തുടങ്ങിയവയുടെ തൈകള് ഉല്‍പാദിപിക്കുന്നില്ലെന്നും മന്ത്രി വ്യക്തമാക്കി.\nഅദാലത്തില് ലഭിച്ച 35 പരാതികളില് 35 എണ്ണവും വേദിയില് തീര്‍പ്പാക്കി ഉത്തരവു നല്‍കി. ഇതില് 23 എണ്ണവും അപേക്ഷകര്‍ക്ക് അനുകൂലമായി തീര്‍പ്പാക്കിയപ്പോള് 12 എണ്ണം നിരസിച്ചു. സ്ഥലപരിശോധനയടക്കം നടത്തി നിരസിച്ച കാരണവും അദാലത്തില് പരാതിക്കാരെ ബോധ്യപ്പെടുത്തി.\nവിവിധ പരാതികളിലായി 32229 രൂപയുടെ നഷ്ടപരിഹാരവും കൈമാറി. അദാലത്ത് വേദിയില് ലഭിച്ച 62 പരാതികളിന്‍മേല് ഒരു മാസത്തിനുള്ളില് നടപടി സ്വീകരിച്ച് വിവരം പരാതിക്കാരെ നേരിട്ടറിയിക്കുമെന്ന് മന്ത്രി പറഞ്ഞു\nവനം വന്യജീവി വകുപ്പുമായി ബന്ധപ്പെട്ട പൊതുജനങ്ങളുടെ പരാതികള്‍ക്ക് പരിഹാരം കാണുന്നതിനായി വകുപ്പുമന്ത്രിയുടെ നേതൃത്വത്തില് എല്ലാ ജില്ലകളിലും സംഘടിപ്പിക്കുന്ന അദാലത്തുകളുടെ ഭാഗമായാണ് ജില്ലയിലും അദാലത്ത് സംഘടിപ്പിച്ചത്. സംസ്ഥാനത്തെ പത്താമത്തെ അദാലത്താണിത്. തിരുവനന്തപുരം, കൊല്ലം,പത്തനംതിട്ട തൃശ്ശൂര്, പാലക്കാട് കണ്ണൂര്, വയനാട്, കോഴിക്കോട്. ഇടുക്കി ജില്ലകളിലാണ് ഇതുവരെ അദാലത്തു നടന്നത്.\nചടങ്ങില് എം എല് എ മാരായ പി.സി. ജോര്‍ജ്, എന്. ജയരാജ്, പ്രിന്‍സിപ്പല് ചീഫ് ഫോറസ്റ്റ് കണ്‍സര്‍വേറ്റര് ദേവേന്ദ്ര കുമാര് വര്‍മ്മ, എരുമേലി ഗ്രാമപഞ്ചായത്ത് പ്രസിഡന്‍റ് ടി. എസ്. കൃഷ്ണകുമാര്, കോരുത്തോട് ഗ്രാമപഞ്ചായത്ത് പ്രസിഡന്‍റ് കെ.ബി. രാജന്, ജില്ലാ പഞ്ചായത്ത് അംഗം മാഗി ജോസഫ്, ബ്ലോക്ക് പഞ്ചായത്ത് അംഗം പി.കെ.അബ്ദുള് കരീം, ഗ്രാമ പഞ്ചായത്ത് അംഗം ഇ.കെ. സുബ്രഹ്മണ്യന്, സി.സി.എഫ്. ജോര്‍ജ്ജി പി. മാത്തച്ചന്, ഡി.എഫ്.ഒ വൈ. വിജയന്, വിവിധ വകുപ്പുകളിലെ ഉദ്യോഗസ്ഥര് തുടങ്ങിയവര് പങ്കെടുത്തു\nTags Tags: forest, FOREST MINISTER, k raju, മന്ത്രി അഡ്വ. കെ.രാജു, വനംമന്ത്രി, വനംവകുപ്പ്\nPrev Previous post: വനംമന്ത്രി ഇടപെട്ടു: നിരസിച്ച അപേക്ഷയിൽമേൽ ഉടനടി പരിഹാരം\nNext Next post: പുത്തൂർ സുവോളജിക്കൽ പാർക്ക് 2020 നവംബറിൽ തുറന്നുകൊടുക്കും : മന്ത്രി അഡ്വ. കെ രാജു


(പരീക്ഷിത് എന്ന താളിൽ നിന്നും തിരിച്ചുവിട്ടതു പ്രകാരം)\nസുപ്രസിദ്ധനായ കശ്യപമഹർഷിയായിരുന്നു അന്നത്തെ മന്ത്രവാദികളിൽ പ്രധാനി. രാജാവിന് ഇങ്ങനെ ഒരു ശാപം കിട്ടിയതറിഞ്ഞയുടനെ ദ്രവ്യാഗ്രഹിയായ ആ മുനി, ഇതു ധനസമ്പാദനത്തി നുപറ്റിയ അവസരമാണെന്നു മനസ്സിലാക്കി പരീക്ഷിത്തു രാജാവിന്റെ കൊട്ടാരത്തിലേക്കു തിരിച്ചു. രാജാവ് ബ്രാഹ്മണശാപം ഏറ്റിരിക്കുന്ന വിവരം അറിഞ്ഞയുടനെ തക്ഷകനും മനുഷ്യരൂപമെടുത്ത് തക്കവും തരവും നോക്കി അവിടേക്കു പുറപ്പെട്ടു. ഇടയ്ക്കുവച്ച് തക്ഷകൻ കശ്യപനെ കണ്ടു. വിഷഹാരിയായ കശ്യപൻ അവിടെ വന്നാൽ തന്റെ പ്രവർത്തനത്തിനു തടസ്സമുണ്ടാകുമെന്നു മനസ്സിലാക്കിയ തക്ഷകൻ ഒരു വൃദ്ധബ്രാഹ്മണന്റെ വേഷത്തിൽ കശ്യപനെ സമീപിച്ചു. തക്ഷകന്റെ കടിയേറ്റു മരിക്കുന്ന രാജാവിനെ രക്ഷിക്കാനാണ് താൻ പോകുന്നതെന്നു കശ്യപൻ പറഞ്ഞു. അതു സാധ്യമല്ലെന്ന് വൃദ്ധബ്രാഹ്മണനും വാദിച്ചു. ഒടുവിൽ തക്ഷകൻ തന്റെ സ്വന്തരൂപം വെളിപ്പെടുത്തി. രണ്ടുപേരുടേയും കഴിവുകൾ വഴിക്കുവച്ചുതന്നെ ഒന്നു പരീക്ഷിച്ചു നോക്കാമെന്നു രണ്ടു പേരും സമ്മതിച്ചു. മാർഗ്ഗമധ്യേ ശാഖോപശാഖകളായി പന്തലിച്ചു നിന്ന ഒരു മഹാവടവൃക്ഷത്തെ തക്ഷകൻ കടിച്ചു. അവർ നോക്കി നില്ക്കവേ ആ വടവൃക്ഷം നിശ്ശേഷം ചാമ്പലായി. ഉടൻതന്നെ കശ്യപൻ അല്പം ജലം മന്ത്രം ചൊല്ലി ചാമ്പലിൽ ഒഴിച്ചു. ക്ഷണ നേരത്തിനുള്ളിൽ വൃക്ഷം പഴയതുപോലെ തഴച്ചുവളർന്നു നിന്നു. അതുകണ്ട് കശ്യപനാണ് ശ്രേഷ്ഠനെന്ന് തക്ഷകൻ സമ്മതിച്ചു. അതിനുശേഷം തക്ഷകൻ ചില വശീകരണവാക്കുകളെല്ലാം പറഞ്ഞ് കശ്യപനെ മയക്കിയെടുത്തു. മാത്രമല്ല, സംതൃപ്തനാക്കുന്നതിന് ഒരു പണക്കിഴിയും കൊടുത്ത് തക്ഷകൻ കശ്യപനെ മടക്കി അയച്ചു.\n"https://ml.wikipedia.org/w/index.php?title=പരീക്ഷിത്ത്&oldid=2612633" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 16 ഒക്ടോബർ 2017, സമയം: 19:30\nഈ താൾ അവസാനം തിരുത്തപ്പെട്ടത്: 19:30, 16 ഒക്ടോബർ 2017.


കംപ്യൂട്ടര് വിഷന് സിന്‍ഡ്രോം | Health | Deshabhimani | Thursday Apr 28, 2016\nഡോ. അഞ്ജു ഹരീഷ്Updated: Thursday Apr 28, 2016\nകംപ്യൂട്ടര് ആധുനികജീവിതത്തിലെ ഒരു അവിഭാജ്യ ഘടകമായിക്കഴിഞ്ഞു. കൊച്ചുകുട്ടികള്‍തൊട്ട് മുതിര്‍ന്നവര്‍വരെ എല്ലാവരും ഇന്ന് ഡിജിറ്റല് സാങ്കേതികവിദ്യ ഉപയോഗിക്കുന്നുണ്ട്. തുടര്‍ച്ചയായി രണ്ടോ അതിലധികമോ മണിക്കൂര് കംപ്യൂട്ടര്, സ്മാര്‍ട്ട്ഫോണ്, ടാബ് തുടങ്ങിയ ഡിജിറ്റല് സ്ക്രീന് ഉപയോഗിച്ചാല് മിക്കവാറും എല്ലാവര്‍ക്കും കണ്ണിനും കാഴ്ചയ്ക്കും പ്രശ്നങ്ങള് അനുഭവപ്പെടാം. ഇതിനെയാണ് കംപ്യൂട്ടര് വിഷന് സിന്‍ഡ്രോം (ഇഢട) അഥവാ ഡിജിറ്റല് ഐ സ്ട്രെയിന് എന്നുപറയുന്നത്.\nഎങ്ങിനെ സിവിഎസ് കണ്ടുപിടിക്കാം\n1. കാഴ്ചശക്തി പരിശോധിക്കുക. നേരത്തെ കണ്ണട ഉപയോഗിക്കുന്ന വ്യക്തിയാണെങ്കില് എല്ലാവര്‍ഷവും കൃത്യമായി പരിശോധിച്ച് ഗ്ളാസ്പവര് ശരിയാണെന്ന് ഉറപ്പുവരുത്തുക.\n3. രണ്ടു കണ്ണുകളും ഒരുമിച്ച് പ്രവര്‍ത്തിച്ചാലേ വ്യക്തമായ ഒരു ഇമേജ് ലഭിക്കുകയുള്ളൂ. ഇതിനായി കണ്ണിന്റെ ഫോക്കസിങ്, കണ്ണുകളുടെ ചലനം ഇവ പരിശോധിക്കുക.\nചിലപ്പോള് കണ്ണില് മരുന്നൊഴിച്ച് കൃഷ്ണമണി വികസിപ്പിച്ചുനോക്കി കണ്ണിന്റെ പവര് കൃത്യമായി അറിയേണ്ടിവരാം.\nശരിയായ നേത്രസംരക്ഷണത്തിലൂടെയും കംപ്യൂട്ടര്‍സ്ക്രീന് ഉപയോഗിക്കുന്ന രീതിയില് വരുത്തുന്ന ചെറിയ മാറ്റങ്ങളിലൂടെയും നമുക്ക് സിവിഎസ് ഒഴിവാക്കാം.\nചിലപ്പോള് ദൈനംദിന കാര്യങ്ങള്‍ക്കായി കണ്ണട ഉപയോഗിക്കേണ്ടാത്ത വ്യക്തികള്‍ക്കും കംപ്യൂട്ടര് ഉപയോഗിക്കുമ്പോള്‍മാത്രം കണ്ണട വേണ്ടിവരാം. സ്ഥിരമായി കണ്ണട ഉപയോഗിക്കുന്നവര്‍ക്ക് ചിലപ്പോള് അതുകൊണ്ട് കംപ്യൂട്ടര്‍സ്ക്രീന് വ്യക്തമാകണമെന്നില്ല. കംപ്യൂട്ടര് ഉപയോഗത്തിനായി പ്രത്യേകം ആന്റിഗ്ളേയര് കോട്ടിങ് (Anti glare coating) ഉള്ള കണ്ണടകളുണ്ട്. ഇത് മോണിറ്ററില്‍നിന്നുള്ള പ്രതിചലനം കുറയ്ക്കാന് സഹായിക്കുന്നു. ടിന്റുള്ള ഗ്ളാസുകള് കണ്ണിലേക്കെത്തുന്ന പ്രകാശരശ്മികള് കുറയ്ക്കാന് സഹായിക്കും. വെള്ളെഴുത്തിനുള്ള കണ്ണട കംപ്യൂട്ടര് ഉപയോഗത്തിനു യോജ്യമല്ല. ഫോക്കസിങ്ങിന്റെ പ്രശ്നമുള്ളവര്‍ക്ക് ലഘുവായ ചില എക്സര്‍സൈസുകള്‍വഴി കാഴ്ച ആയാസരഹിതമാക്കാം.\n20–20–20 റൂള് :\nതുടര്‍ച്ചയായി സ്ക്രീനിലേക്കു നോക്കുമ്പോള് കണ്ണിന്റെ ഫോക്കസ് ഒരു പോയിന്റിലേക്ക് ലോക്ക് ഇന് ആകാം. ഇതു മാറ്റുന്നതിന് 20 മിനിറ്റ് തുടര്‍ച്ചയായി സ്ക്രീനിലേക്ക് നോക്കിയശേഷം 20 സെക്കന്‍ഡ് 20 അടി ദൂരെയുള്ള ഏതെങ്കിലും ഒരു പോയിന്റിലേക്ക് നോക്കുക. ഇത് കണ്ണുകളെ റിലാക്സ് ചെയ്യാന് സഹായിക്കും.\nനിരന്തരമായ കംപ്യൂട്ടര് ഉപയോഗംമൂലം നമ്മുടെ കണ്ണുചിമ്മുന്നത് കുറയാം. സാധാരണയായി ഒരു വ്യക്തി 15–20 തവണ ഓരോ മിനിറ്റിലും കണ്ണ് ചിമ്മുമ്പോള് കംപ്യൂട്ടറില് ഫോക്കസ്ചെയ്യുന്ന ഒരാള് അഞ്ചില്‍ത്താഴെ മാത്രമേ ചെയ്യൂ. ഇത് കണ്ണിന്റെ നനവ് കുറഞ്ഞ് വരണ്ടതാക്കും. അതുകൊണ്ട് കംപ്യൂട്ടര് ഉപയോഗിക്കുന്ന വ്യക്തി ഇടയ്ക്കിടയ്ക്ക് ഓര്‍ത്ത് കണ്ണുചിമ്മണം. ഇത് കണ്ണുനീരിന്റെ നനവ് ലഭിച്ച് കണ്ണിന് പോഷണം ലഭിക്കാന് സഹായിക്കും.\n1. സ്ക്രീനിന്റെ നടുവിലേക്കു നോക്കുമ്പോള് കണ്ണിന്റെ ലെവലില്‍നിന്നും 15 മുതല് 20 ഡിഗ്രി താഴോട്ട് ആകണം.\n2. സ്ക്രീനില്‍നിന്നുള്ള ദൂരം 20–28\n3. ആന്റിഗ്ളേര് ഫില്‍ട്ടറുള്ള മോണിറ്ററുകള് കംപ്യൂട്ടര് സ്ക്രീനില്‍നിന്നുള്ള ഗ്ളേര് കുറയ്ക്കാന് സഹായിക്കും.\n5. ഇരിക്കുന്ന രീതി – കംപ്യൂട്ടര് വര്‍ക്ക്സ്റ്റേഷനില് ഇരിക്കുമ്പോള് കാല് തറയിലൂന്നി നിവര്‍ന്ന് ആയാസരഹിതമായി ഇരിക്കുക. ടൈപ്പ് ചെയ്യുമ്പോള് കൈത്തണ്ട കീബോര്‍ഡില് അമര്‍ന്നുപോകാതെ വേണം ചെയ്യാന്.\nസാധ്യമെങ്കില് ഒരു ഡോക്യൂമെന്റ് ഹോള്‍ഡര് മോണിറ്ററിനു സമീപം ഉപയോഗിക്കുക. ഇങ്ങനെ കൃത്യമായി നേത്രപരിശോധന നടത്തുകയും കംപ്യൂട്ടര് ഉപയോഗിക്കുമ്പോള് ശരിയായ രീതി അവലംബിക്കുകയുംചെയ്താല് നമുക്ക് ഡിജിറ്റല് ഐ സ്ട്രെയിനിന്റെ ക്ളേശങ്ങള് ഒഴിവാക്കാന് സാധിക്കും.\n(തിരുവനന്തപുരം പട്ടം എസ്യുടി ഹോസ്പിറ്റലില് ഒഫ്താല്‍മോളജിസ്റ്റാണ് ലേഖിക)


'കണ്ടാൽ പേടിയാകുമെന്ന് പറഞ്ഞു, പക്ഷെ ഞാൻ കണ്ടതിൽ വെച്ച് ഏറ്റവും സുന്ദരി അവളാണ്' ; സ്നേഹം നിറഞ്ഞ് ഒരു ഫേസ്ബുക്ക് കുറിപ്പ്... -\nHome Gallery ‘കണ്ടാൽ പേടിയാകുമെന്ന് പറഞ്ഞു, പക്ഷെ ഞാൻ കണ്ടതിൽ വെച്ച് ഏറ്റവും സുന്ദരി അവളാണ്’ ; സ്നേഹം...\n‘കണ്ടാൽ പേടിയാകുമെന്ന് പറഞ്ഞു, പക്ഷെ ഞാൻ കണ്ടതിൽ വെച്ച് ഏറ്റവും സുന്ദരി അവളാണ്’ ; സ്നേഹം നിറഞ്ഞ് ഒരു ഫേസ്ബുക്ക് കുറിപ്പ്…\nപ്രണയത്തിന് മുന്നിൽ ബാഹ്യ സൗന്ദര്യത്തിന് പ്രാധാന്യം ഇല്ലെന്ന് പലപ്പോഴും പറയാറുണ്ടെങ്കിലും താൻ കെട്ടാൻ പോകുന്ന പെണ്ണിന് കുറച്ച് സൗന്ദര്യം വേണമെന്ന് ആഗ്രഹിക്കാത്തവരായി ഒരു പുരുഷനുമില്ല.. പെണ്ണിന്റെ സൗന്ദര്യം അവളുടെ മുടിയിലോ മുഖത്തോ അല്ല മനസിലാണെന്ന് തിരിച്ചറിഞ്ഞ് അവളുടെ അടുത്തേക്ക് ഒരു പുരുഷൻ എത്തുന്നതിനേക്കാൾ ഭാഗ്യമായി ഒരു പെണ്ണിനും മറ്റൊരു സ്വപ്നവുമില്ല..\nഅത്തരത്തിൽ സമൂഹ മാധ്യമങ്ങളിൽ വൈറലായ ഒരു പ്രണയ കഥയാണ് ആസിഡ് ആക്രമണത്തിന് ഇരയായ ലളിതയുടെയും അവളുടെ ഭർത്താവിന്റെയും. . ഹ്യൂമൻസ് ഓഫോ ബോംബെ എന്ന ഫേസ്ബുക്ക് പേജിലാണ് ലളിതയുടെ ഭര്‍ത്താവിന്റെ ഒരു ഫേസ്ബുക്ക് പോസ്റ്റ് കണ്ടത്. ഫോണിൽ മാത്രം കേട്ട ശബ്ദത്തിലൂടെ ലളിതയുടെ മനസിന്റെ സൗന്ദര്യം തിരിച്ചറിഞ്ഞതിനെക്കുറിച്ചും അവരുടെ മനോഹരമായ ജീവിതത്തെക്കുറിച്ചും പറയുന്ന ഫേസ്ബുക്ക് കുറിപ്പ് വായിക്കാം..\n“ബാങ്കിൽ ജോലി ചെയ്തുകൊണ്ടിരുന്നപ്പോഴാണ് എനിക്ക് അവിചാരിതമായി ഒരു ഫോൺ വന്നത്. അമ്മയോട് സംസാരിക്കണം എന്നായിരുന്നു ഫോൺ വിളിച്ച ആളുടെ ആവശ്യം. എന്റെ അമ്മ അവിടെ ഉണ്ടായിരുന്നില്ല, അവർ ഗ്രാമത്തിലാണ് താമസിച്ചിരുന്നത് അതുകൊണ്ടുതന്നെ നിങ്ങൾക്ക് നമ്പർ മാറിപോയതാണെന്ന് ഞാൻ അവരോട് പറഞ്ഞു. നിങ്ങൾക്ക് വിളിക്കേണ്ട ആളുടെ നമ്പർ കണ്ടെത്താൻ സഹായിക്കണമോ എന്ന് ചോദിച്ചപ്പോൾ ആവശ്യമില്ല സഹോദരാ എന്ന് പറഞ്ഞ് അവർ ഫോൺ കട്ട് ചെയ്തു.\nഅങ്ങനെയാണ് ഞാൻ അവളോട് ആദ്യമായി സംസാരിച്ചത്.. പിന്നീട് ഞാന് തിരികെ വിളിച്ച് അവളാരാണെന്ന് അന്വേഷിച്ചു. പതിനഞ്ച് ദിവസം കഴിഞ്ഞ് ഞാന് വീണ്ടും വിളിച്ചു, അവളെക്കുറിച്ച് കൂടുതൽ അറിയാൻ ശ്രമവും നടത്തി.. പിന്നെപ്പിന്നെ പതിയെ ഞങ്ങൾ എല്ലാ ദിവസവും വിളിക്കാനും സംസാരിക്കാനും തുടങ്ങി. ഒരു മാസക്കാലം ഞങ്ങളുടെ വിളി തുടർന്നു. ഒരിക്കൽ അവൾ പറഞ്ഞു അധിക കാലം ഞാൻ ഇതുപോലെ ഫോണ് ചെയ്യുമെന്ന് തോന്നുന്നില്ലായെന്ന്.\nകാരണം അന്വേഷിച്ചപ്പോൾ അവള് പറഞ്ഞു, അവളുടെ മുഖം ആകെ വികൃതമാണെന്ന്. പൊള്ളിപ്പോയതായിരുന്നു അവളുടെ മുഖം.അതിനെന്താണെന്ന് ചോദിച്ചപ്പോൾ അവളെ നേരിട്ട് കണ്ടാൽ ഭയം തോന്നുമെന്നും അവൾ പറഞ്ഞു. എന്നാൽ ഞാൻ അങ്ങനെ ഒരാളല്ലെന്ന് ഞാന് അവളോട് പറഞ്ഞു..\nപിന്നീട് എന്തായാലും ഞാൻ അവളെ നേരിട്ട് കാണാൻ ആഗ്രഹിച്ച് ഒരു സുഹൃത്തിനെയും കൂട്ടി അവളുടെ വീട്ടിൽ എത്തി. അന്ന് ആദ്യമായി ഞങ്ങൾ പരസ്പരം കണ്ടു. അവൾ മുഖത്തു നിന്നും ദുപ്പട്ടയെടുത്തു. ഞാൻ സിനിമയിലെ നായകനൊന്നുമല്ല, എനിക്ക് അഭിനയിക്കാനും അറിയില്ലായിരുന്നു. ഒരു നിമിഷം ഞാൻ ഭയന്നു. പക്ഷെ അവളുടെ നിഷ്കളങ്കമായ ചിരി എന്നെ ആകർഷിച്ചു. ആ നിമിഷം ഞാന് തിരിച്ചറിയുകയായിരുന്നു. എനിക്ക് അവളില്ലാതെ ജീവിക്കാൻ സാധിക്കില്ലായെന്ന്..\nഅഞ്ച് വർഷങ്ങൾക്ക് മുമ്പ് അവളുടെ ബന്ധുവും അവളും തമ്മിലുണ്ടായ വഴക്കിനെ തുടർന്ന് അയാൾ അവളുടെ മുഖത്ത് ആസിഡ് ഒഴിച്ചതായിരുന്നു. അവളെ പിന്നീട് ആശുപത്രിയിൽ കൊണ്ടുപോകുയെങ്കിലും മുഖം ആകെ പൊള്ളി വികൃതമായിരുന്നു.\nഎന്നാൽ ഞങ്ങളുടെ ബന്ധത്തെ എതിർത്ത് പലരും എത്തി..എങ്ങനെ നീ അവളെ മറ്റുള്ളവരുടെ മുമ്പിൽ കാണിക്കുമെന്ന് പലരും ചോദിച്ചു.. ഞാൻ മറുപടിയായി ചിരിയ്ക്കുക മാത്രം ചെയ്തു.. കാരണം യഥാർത്ഥ സ്നേഹം എന്താണെന്ന് എല്ലാവരും കണ്ട് മനസിലാക്കണമെന്ന് ഞാൻ ആഗ്രഹിച്ചു..\nനമുക്ക് വേണ്ടിയുള്ള ആളെ എപ്പോഴാണ് കണ്ടെത്തുക എന്ന് ഒരിക്കിലും പറയാൻ സാധിക്കില്ല. പക്ഷെ അത് കണ്ടെത്തലാണ് ജീവിതത്തിലെ ഏറ്റവും സന്തോഷമുള്ള നിമിഷം. എന്റെ ജീവിതത്തിൽ എനിക്ക് ഏറ്റവും സന്തോഷം എന്റെ ഭാര്യയും ഞങ്ങളുടെ കുട്ടിയുമാണ്. അവൾ എപ്പോഴും എനിക്ക് പ്രചോദനമാണ്, ഞാൻ കണ്ടതിൽ വെച്ച് ഏറ്റവും സുന്ദരിയും അവളാണ്. കാരണം അവളുടെ മനസിന്റെ സൗന്ദര്യം ഞാൻ കണ്ടു കഴിഞ്ഞു..\nസഞ്ചാരികളെ ഇതിലേ ഇതിലേ..; യാത്രക്കാരെ ആകർഷിച്ച് വെള്ളത്തിന് മുകളിൽ വെള്ളം കൊണ്ടൊരുക്കിയ പാലം\nമേളക്കൊഴുപ്പിനൊപ്പം ടോപ് സിംഗർ വേദിയിൽ ഒരു ‘കാവിലെ പാട്ടുമത്സരം’ – ആവേശംനിറച്ച് വീഡിയോ


പൗരത്വ പ്രക്ഷോഭം അടിച്ചമര്‍ത്താനെന്ന പേരില് യുപിയില് പൊലീസ് നടത്തിയ അതിക്രമത്തിന്റെ ദൃശ്യങ്ങള് മീഡിയവണിന്; മുസഫര് നഗറില് പള്ളി അടിച്ചുതകര്‍ത്തു\nഅര്‍ധരാത്രിയോടെ മുഖം മറച്ചെത്തിയ പൊലീസ് സംഘം കാലാപാറിലെ മസ്ജിദ് അബ്ദുല് കരീം അടിച്ചു തകര്‍ക്കുന്നതിന്റെ ദൃശ്യങ്ങള് മീഡിയവണിന് ലഭിച്ചു\n30 Dec, 2019 at 04:34 AM\nപൌരത്വ നിയമ ഭേദഗതിക്കെതിരായ സമരം അടിച്ചമര്‍ത്താനെന്ന പേരില് ഉത്തര് പ്രദേശില് പൊലീസ് നടത്തിയത് വലിയ അതിക്രമം. സമരങ്ങള് നടക്കാത്ത സ്ഥലങ്ങളില് പോലും പൊലീസ് അഴിഞ്ഞാടി. മുസഫര് നഗറില് പൊലീസ് ശ്രമിച്ചത് വര്‍ഗീയ കലാപം സൃഷ്ടിക്കാനാണെന്ന് ആരോപണമുണ്ട്. പൊലീസ് കാലാപാറിലെ മസ്ജിദ് അടിച്ചു തകര്‍ക്കുന്നതിന്റെ ദൃശ്യങ്ങള് മീഡിയവണിന് ലഭിച്ചു.\nനഗരത്തില് ഉച്ച മുതല് സംഘ്പരിവാര് പ്രവര്‍ത്തകരുടെ നേതൃത്വത്തില് അരങ്ങേറിയ കൊള്ളയും കൊള്ളിവെപ്പും പിന്നീട് അര്‍ധരാത്രിയില് പോലിസ് തന്നെ ഏറ്റെടുക്കകുകയായിരുന്നു. മുസ്‌ലിം ഗലികള്‍ക്കകത്ത് കടന്ന് സാമ്പത്തികമായി ശേഷിയുള്ളവരുടെ വീടുകള് തെരഞ്ഞെടുപിടിച്ച് കൊള്ളയിടുകയാണ് പൊലീസ് സംഘം ചെയ്തത്. ഞെട്ടിക്കുന്ന കാഴ്ചകളാണ് മുസഫര് നഗറില് നിന്നും മീഡിയവണ് സംഘം പകര്‍ത്തിയത്. അബ്ദുല് കരീം മസ്ജിദിന് സമീപത്തെ എല്ലാ സി.സി ടിവികളും അടിച്ചു തകര്‍ക്കാന് പൊലീസ് മുന്‍കരുതല് എടുത്തെങ്കിലും അതിലൊന്നില് പൊലീസിന്റെ വര്‍ഗീയവിരോധം വ്യക്തമായി റെക്കോഡ് ചെയ്തിരുന്നു. പൗരത്വ ബില്ലുമായി ബന്ധപ്പെട്ട ഒരു സമരവും കാലാപാറില് നടന്നിരുന്നില്ല.\nനഗരത്തില് മീനാക്ഷി ചൗക്കിലെ മസ്ജിദിനകത്തേക്ക് വിറകുകളും കത്തിയ ടയറുകളും ബി.ജെ.പി പ്രവര്‍ത്തകര് വലിച്ചെറിഞ്ഞതായും റിപ്പോര്‍ട്ടുണ്ട്. ഭാഗ്യവശാല് പള്ളിക്കകത്തേക്ക് തീ പടര്‍ന്നില്ല. മീനാക്ഷി ചൗക്കില് നിരവധി കടകള് ബി.ജെ.പി പ്രവര്‍ത്തകര് കൊള്ളയടിച്ചതും പൊലീസിന്റെ സാന്നിധ്യത്തിലായിരുന്നു.\nഫെബ്രുവരി 4ന് വിവാഹം നിശ്ചയിച്ചിരുന്ന മുബാഷിറയുടെ വീട്ടിലേക്ക് രാത്രി 11മണിയോടെയാണ് പൊലീസ് എത്തിയത്. വിവാഹത്തിന് ഒരുക്കിവച്ചിരുന്ന സാധനങ്ങളെല്ലാം അടിച്ചു തകര്‍ത്തു. അടിച്ചുതകര്‍ക്കുന്നതിനായി ക്രിക്കറ്റ് ബാറ്റ് വരെ പൊലീസ് കൊണ്ടുവന്നത് ദൃശ്യങ്ങളിലുണ്ട്.\nUttar Pradeshpolice atrocity\nമദ്യാസക്തിക്ക് മദ്യമല്ല മരുന്ന്; കെ.ജി.എം.ഒ.എ നാളെ കരിദിനം ആചരിക്കും\nഡല്‍ഹി നിസാമുദീനില് പത്തനംതിട്ട സ്വദേശി മരിച്ചു\nകോവിഡ് ഹോട്ട് സ്പോട്ടുകള് പുറത്തുവിട്ട് കേന്ദ്ര സർക്കാർ\nയു.പിയില് തൊഴിലാളികള്‍ക്ക് മേല് തെളിച്ചത് സോഡിയം ഹൈപോക്ലോറൈറ്റ്\nതബ്‌ലീഗ് ജമാഅത്തിന്റെ സമ്മേളനത്തില് പങ്കെടുത്ത ആറ് പേര് കോവിഡ് ബാധിച്ച് മരിച്ചു\nരാജ്യത്ത് കോവിഡ് മരണം 40 ആയി; രോഗബാധിതര് 1200 കവിഞ്ഞു